"ആർദ്ര "മാരെ മനസിലാക്കാനും കരുതാനും കഴിയണം : " സ്റ്റാർ " പുതുമയുള്ള കുടുംബചിത്രം. - Cinema Prekshaka Koottayma\n"ആർദ്ര "മാരെ മനസിലാക്കാനും കരുതാനും കഴിയണം : " സ്റ്റാർ " പുതുമയുള്ള കുടുംബചിത്രം.\nജോജു ജോർജ്, ഷീലു ഏബ്രഹാം എന്നിവരെ പ്രധാന കഥാപാത്രങ്ങളാക്കി ഡോമിൻ ഡി. സിൽവ സംവിധാനം ചെയ്യുന്ന " സ്റ്റാർ " തിയേറ്ററുകളിൽ എത്തി .\nഫാമിലി മിസ്റ്ററി ത്രില്ലർ വിഭാഗത്തിൽപ്പെട്ട ചിത്രമാണിത് ." സ്റ്റാർ " എന്ന് പേരിട്ടിരിക്കുന്ന ഈ ചിത്രം വിശ്വാസങ്ങളെ അടിസ്ഥാനപ്പെടുത്തിയാണ് എന്ന് ചിന്തിച്ചേക്കാം. പക്ഷെ മറിച്ചാണ് സംഭവിക്കുന്നത്.\nഅതിഥിതാരമായാണ് പൃഥ്വിരാജ് സുകുമാരൻ എത്തുന്നതെങ്കിലും, വളരെ പ്രാധാന്യമുള്ള കഥാപാത്രത്തെ തന്നെയാണ് അദ്ദേഹം അവതരിപ്പിച്ചിരിക്കുന്നത്.\nബിസിനസുകാരനായി ജോജു ജോർജ്ജും, റോയിയുടെ ഭാര്യ ആർദ്രയായി ഷീലു ഏബ്രഹാമും വേഷമിടുന്നു.\nഡെറിക് ഏബ്രഹാം എന്ന ഡോക്ടറുടെ വേഷത്തിലാണ് പൃഥ്വിരാജ് സുകുമാരൻ എത്തുന്നത്.\nറോയിയും ആർദ്രയും മക്കളുമടങ്ങുന്ന കുടുംബത്തിൽ പ്രത്യേക സാഹചര്യങ്ങളിൽ ഉടലെടുക്കുന്ന പ്രശ്നങ്ങളാണ് സിനിമയുടെ പ്രമേയം. ഇവരുടെ കുടുംബത്തിലെ പ്രശ്നങ്ങൾക്കുള്ള കാരണം കണ്ടെത്തുന്നതും പരിഹാരമാവുന്നതുമാണ് സിനിമയുടെ ഇതിവൃത്തം.\nസാനിയ ബാബു, ബേബി ശ്രീലക്ഷ്മി, ഗായത്രി അശോക്, തൻമയ് മിഥുൻ, ജാഫർ ഇടുക്കി, സബിത, ഷൈനി സാറ, രാജേഷ്ജി, സുബലക്ഷ്മി അമ്മ, സരസ ബാലുശ്ശേരി തുടങ്ങിയവരാണ് മറ്റ് അഭിനേതാക്കൾ.\nനവാഗതനായ സുവിന് എസ്. സോമശേഖരൻ രചനയും , എം.ജയചന്ദ്രൻ, രഞ്ജിൻ രാജ് എന്നിവർ സംഗീതവും ,ബി.കെ. ഹരിനാരായണൻഗാനരചനയും, തരുൺ ഭാസ്കരൻ ഛായാഗ്രഹണവും , ലാൽ കൃഷ്ണൻ ചിത്രസംയോജനവും റിച്ചാർഡ് പ്രൊഡക്ഷൻ കൺട്രോളറും ,ബാദുഷ എൻ. എം പ്രൊഡക്ഷൻ ഡിസൈനറും , വില്യം ഫ്രാൻസിസ് പശ്ചാത്തല സംഗീതവും ,കമർ എടക്കര കലാസംവിധാനവും, അരുൺ മനോഹർ വസ്ത്രാലങ്കാരവും,\nറോഷൻ എൻ.ജി മേക്കപ്പും, അജിത്ത് എം ജോർജ്ജ് സൗണ്ട് ഡിസൈനും നിർവ്വഹിക്കുന്നു.\nഅമീർ കൊച്ചിൻ ഫിനാൻസ് കൺട്രോളറും. സുഹൈൽ എം, വിനയൻ എന്നിവർ ചീഫ് അസോസിയേറ്റ്സുമാണ്. പി.ആർ.ഒ:പി.ശിവപ്രസാദ്, സ്റ്റിൽസ്- അനീഷ് അർജ്ജുൻ, ഡിസൈൻസ്- 7കോം എന്നിവരാണ് മറ്റ് അണിയറപ്രവർത്തകർ.\nഅബാം മൂവിസിൻ്റ ബാനറിൽ ഏബ്രഹാം മാത്യൂവാണ് " സ്റ്റാർ " നിർമ്മിച്ചിരിക്കുന്നത്. മാജിക് ഫ്രെയിംസാണ് ചിത്രം തീയേറ്ററുകളിൽ എത്തിച്ചിരിക്കുന്നത്.\n" പൈപ്പിൻ ചുവട്ടിലെ പ്രണയം " എന്ന ചിത്രത്തിന് ശേഷമാണ് " സ്റ്റാർ " ഡോമിൻ ഡി. സിൽവ സംവിധാനം ചെയ്യുന്നത്.\nജോജു ജോർജ്ജ് റോയ് ആയി തിളങ്ങി. ഒരോ സിനിമ കഴിയും തോറും വേറിട്ട വേഷങ്ങളിലൂടെ പ്രേക്ഷകരുടെ മനസിൽ ഇടം നേടൽ തുടരുകയാണ് ജോജു ജോർജ്ജ്.\nഷീലു ഏബ്രഹാമിൻ്റെ ആർദ്ര മികച്ച നിലവാരം പുലർത്തി.ഷീലു ഏബ്രഹാം സ്വന്തം ശബ്ദം തന്നെ വീണ്ടും ആർദ്രയ്ക്ക് വേണ്ടി നൽകി. ഷീലു ഏബ്രഹാമിൻ്റെ സിനിമ കരീയറിലെ മികച്ച വേഷമാണ് " ആർദ്ര" .ഡോ. ഡെറിക്ക് എബ്രഹാം പൃഥിരാജ് സുകുമാരൻ്റെ കൈകളിൽ ഭദ്രം.\nആർദ്രമാരെ പോലുള്ളവർ നിരവധി പേർ നമുക്ക് ചുറ്റും ഉണ്ട്. അവരെ മനസിലാക്കാനും കരുതാനും ശ്രമിച്ചാൽ മാറ്റങ്ങൾ ഉണ്ടാക്കാം. കുടു:ബ ചിത്രങ്ങളുടെ ശ്രേണിയിലേക്ക് മറ്റൊരു ചിത്രം കൂടി " സ്റ്റാർ ".\nഎല്ലാത്തരം പ്രേക്ഷകർക്കും കുടുംബസമേതം കാണാൻ പറ്റിയ സിനിമകൂടിയാണിത്.\nസ്ത്രികൾ കണ്ടിരിക്കേണ്ട സിനിമയാണ് " സ്റ്റാർ'' .\n"ആർദ്ര "മാരെ മനസിലാക്കാനും കരുതാനും കഴിയണം : " സ്റ്റാർ " പുതുമയുള്ള കുടുംബചിത്രം. Reviewed by CPK on October 29, 2021 Rating: 5


മഹാത്മ ഗാന്ധിയുടെ സ്റ്റാമ്പിനു ലണ്ടനില് റെക്കോഡ് വില\nലണ്ടന്: മഹാത്മ ഗാന്ധിയുടെ സ്റ്റാമ്പിനു റെക്കോഡ് വില. ലണ്ടനില് 500,000 പൗണ്ടിനാണ് സ്റ്റാമ്പ് വിറ്റത്.\n1948ല് പുറത്തിറക്കിയ പത്ത് രൂപയുടെ നാല് സ്ട്രിപ്പ് സ്റ്റാമ്പുകളാണ് വിറ്റത്. ഓസ്‌ട്രേലിയന് പൗരന്റെ ശേഖരത്തിലുള്ള സ്റ്റാമ്പുകളായിരുന്നു ഇത്്. സ്വാതന്ത്ര സമരാനന്തരം ഇന്ത്യപുറത്തിറക്കിയ സ്റ്റാമ്പുകളില് ഏറ്റവും പ്രധാനപ്പെട്ട ഒന്നായിരുന്നു ഇത്.\nചുവപ്പും തവിട്ടും കലര്‍ന്ന നിറത്തിലുള്ള സ്റ്റാമ്പില് 'സര്‍വീസ്' എന്ന് മുദ്രണം ചെയ്തിരിക്കുന്നു.\nപത്ത് രൂപ സ്റ്റാമ്പിന്റെ നാല് സ്ട്രിപ്പുകളാണ് ലേലത്തില് വിറ്റത്. സറ്റാന്‍ലി ഗിബണ് ആണ് സ്റ്റാമ്പ് ലേലം ചെയ്തത്. ഓസ്‌േട്രലിയന് നിക്ഷേപകനാണ് കൈപറ്റിയത്. ഇന്ത്യന് സ്റ്റാമ്പുകള്‍ക്കു ലഭിക്കുന്ന ഏറ്റവും ഉയര്‍ന്ന വിലയാണ് ഇതെന്നും അദ്ദേഹം പറഞ്ഞു.\nനാല് എണ്ണം അടങ്ങിയ ഒരു സെറ്റായി ഇന്ത്യന് സ്റ്റാമ്പുകള് പുറത്തിറക്കുന്നത് അപൂര്‍വമാണ്. ഇത്തരത്തിലുള്ള മറ്റൊരു സെറ്റ് കഴിഞ്ഞ വര്‍ഷം സ്റ്റാന്‍ലി ഗിബ്‌സണ് ഒരു ലക്ഷത്തി അറുപതിനായിരം പൗണ്ടിന് വിറ്റിരുന്നു. മറ്റൊരു സെറ്റ് എലിസബത്ത് രാജ്ഞിയുടെ സ്റ്റാമ്പ് ശേഖരത്തിലാണ് സൂക്ഷിച്ചിരിക്കുന്നത്. ലോകത്തിലെ ഏറ്റവും വലിയ സ്വകാര്യ സ്റ്റാമ്പ് ശേഖരമാണ് ഇത്.


ചെകുത്താന്റെ വക്കീല് ആളൂരെത്തുന്നു, പിണറായിയിലെ സൗമ്യയ്ക്കു വേണ്ടിയും....! - തമസോമ | Thamasoma\nHome / Cover Story / ചെകുത്താന്റെ വക്കീല് ആളൂരെത്തുന്നു, പിണറായിയിലെ സൗമ്യയ്ക്കു വേണ്ടിയും....!\nചെകുത്താന്റെ വക്കീല് ആളൂരെത്തുന്നു, പിണറായിയിലെ സൗമ്യയ്ക്കു വേണ്ടിയും....!\nപിണറായിയില് കുടുംബത്തിലെ മൂന്നുപേരെ വിഷം നല്‍കി കൊലപ്പെടുത്തിയ കേസില് അറസ്റ്റിലായ സൗമ്യ(28)യ്ക്കു വേണ്ടി വാദിക്കാന് ചെകുത്താന്റെ വക്കീലായ അഡ്വ. ആളൂര് (ബിജു ആന്റണി ആളൂര്) എത്തുന്നു. സൗമ്യക്കുവേണ്ടി ഹാജരാകാന് ആരാണ് സമീപിച്ചതെന്ന് ആളൂര് വ്യക്തമാക്കിയിട്ടില്ല. ബുധനാഴ്ച കോടതിയില് ഹാജരാക്കിയപ്പോള് ലീഗല് സര്‍വീസ് അഥോറിറ്റിയുടെ നിയമസഹായം ആവശ്യമുണ്ടോയെന്ന് മജിസ്‌ട്രേറ്റ് സൗമ്യയോട് ചോദിച്ചിരുന്നു. എന്നാല് വേണ്ടെന്നായിരുന്നു മറുപടി. കേസിന്റെ വിശദാംശങ്ങള് പഠിച്ചശേഷം ജാമ്യനടപടികള് സ്വീകരിക്കാനാണ് ഉദ്ദേശിക്കുന്നതെന്ന് ആളൂര് പറഞ്ഞു. തൃശ്ശൂരിലെ സൗമ്യവധക്കേസിലെ മുഖ്യപ്രതി ഗോവിന്ദച്ചാമിക്കും എറണാകുളത്തെ നിയമവിദ്യാര്‍ത്ഥിനി ജിഷ വധക്കേസിലെ മുഖ്യപ്രതി അമീറുള് ഇസ്ലാമിനും നടിയെ ആക്രമിച്ച കേസിലെ പ്രതി പള്‍സര് സുനിക്കും വേണ്ടി ഹാജരായത് ആളൂരായിരുന്നു.\nആളൂരിന്റെ പേര് ഏറെ ചര്‍ച്ച ചെയ്തത് തൃശൂരില് ട്രെയിനില് യാത്ര ചെയ്യവെ പീഡനത്തില് നിന്ന് രക്ഷപ്പെടാന് ശ്രമിക്കുന്നതിനിടെ വീണുമരിച്ച സൗമ്യയുടെ കേസില് പ്രതി ഗോവിന്ദച്ചാമിക്ക് വേണ്ടി ഹാജരായപ്പോഴായിരുന്നു. ഭിക്ഷക്കാരനായ ഗോവിന്ദച്ചാമിക്കു വേണ്ടി ലക്ഷങ്ങള് പ്രതിഫലം വാങ്ങിക്കുന്ന ആളൂര് വക്കീല് എത്തിയത് ഏറെ കോളിളക്കം സൃഷ്ടിച്ചിരുന്നു. ജിഷാ കേസില് അമീറുള് ഇസ്ലാമിന്റെ വക്കീലായി. നടിയെ ആക്രമിച്ച കേസില് പള്‍സര് സുനിക്കായും ഹാജരായി. ഇപ്പോള്, പിണറായിയില് സൗമ്യയ്ക്ക് വേണ്ടിയും ഹാജരാകുന്നു. കൊടും കുറ്റവാളികളുടെ വക്കീല് ആകുന്നതുവഴി ലഭിക്കുന്ന കുപ്രസിദ്ധിയാണോ ഇത്തരം കേസുകള് വാദിക്കാന് ആളൂരിനെ പ്രേരിപ്പിക്കുന്നത്...?? അതോ ഈ കുറ്റവാളികളെ സഹായിക്കുന്ന മറ്റാര്‍ക്കെങ്കിലും വേണ്ടിയോ........???\nഅതേസമയം, സൗമ്യയുടെ മുന് ഭര്‍ത്താവ് കിഷോറിനെ പൊലീസ് അറസ്റ്റ് ചെയ്‌തേക്കും. സൗമ്യയ്ക്ക് വിഷം നല്‍കി കൊല്ലാന് ശ്രമിച്ചുവെന്ന കേസിലാകും അറസ്റ്റ്. ആറു വര്‍ഷം മുമ്പ് ഇളയകുട്ടി മരിച്ചത് കൊലപാതകമാണോ എന്ന് സ്ഥിരീകരിക്കാന് പൊലീസിന് ഇനിയും ആയിട്ടില്ല. സൗമ്യയുടെ മുന്‍കാലചരിത്രമറിയുകയാണ് കിഷോറിനെ കസ്റ്റഡിയിലെടുത്തതിലൂടെ ലക്ഷ്യമിടുന്നതെന്ന് അന്വേഷണസംഘം പറഞ്ഞു. ഇയാള്‍ക്കെതിരേ നിലവില് തെളിവുകളൊന്നുമില്ലെന്ന നിലപാടിലാണ് അന്വേഷണസംഘം.\nപ്രതിയായ പടന്നക്കര വണ്ണത്താന് വീട്ടില് സൗമ്യയുടെ(28) പേരില് മൂന്നു മരണത്തിലും കൊലക്കുറ്റം ചുമത്തും. ഇവരുടെ അമ്മ കമല, അച്ഛന് കുഞ്ഞിക്കണ്ണന് എന്നിവരുടെ മരണത്തിലാണ് നിലവില് പ്രതിചേര്‍ത്തത്. മകള് ഐശ്വര്യയുടെ മരണത്തില് പ്രതിയാക്കിയിട്ടില്ല. ശനിയാഴ്ച കോടതിയില് ഹാജരാക്കിയാല് കോടതിയുടെ അനുമതിയോടെ മകളുടെ മരണത്തിലും പ്രതിയാക്കും. ഇതോടെ പലസമയത്തായി നടന്ന മൂന്നു കൊലക്കേസുകളില് യുവതി പ്രതിയാകും. മകളെ കൊലപ്പെടുത്തിയ കേസിലും ഇവരെ കസ്റ്റഡിയില് വാങ്ങാനാണ് പൊലീസ് നീക്കം.\nകിഷോറിന്റെ മൊഴിയില് നിന്ന് കിട്ടിയ വിവരങ്ങള് സൗമ്യയോടും ചോദിക്കാനാണ് പൊലീസ് തീരുമാനം. ഇതിനിടെയാണ് വക്കീലായി ആളൂരെത്തുന്നുവെന്ന വാര്‍ത്ത ചര്‍ച്ചായകുന്നത്. കൊടുങ്ങല്ലൂരില്‍നിന്ന് കസ്റ്റഡിയിലെടുത്ത കിഷോറിനെ വെള്ളിയാഴ്ച രാവിലെ തലശ്ശേരിയിലെത്തിച്ചാണ് ചോദ്യംചെയ്യുന്നത്. പലകാര്യങ്ങളിലും സൗമ്യയുടെ മൊഴിക്ക് വിരുദ്ധമാണ് കിഷോറിന്റെ മൊഴി. മൊഴിയിലെ വൈരുധ്യം അന്വേഷണസംഘം പരിശോധിക്കുകയാണ്. ഇതിനൊടുവില് മാത്രമേ ഇളയ കുട്ടിയുടെ മരണം കൊലപാതകമാണോ എന്ന് പൊലീസ് ഉറപ്പിക്കൂ. മൂത്ത മകള് ഐശ്വര്യ മരിച്ചപ്പോള് പിണറായിയില് വന്നിരുന്നില്ലെന്ന് ഇയാള് തലശ്ശേരി സിഐ. കെ. ഇ. പ്രേമചന്ദ്രന് മുമ്പാകെ മൊഴിനല്‍കി. മരിച്ചതറിഞ്ഞില്ലെന്നതാണ് ഇതിനു കാരണമായി പറഞ്ഞത്.\n'ഇളയ മകള് കീര്‍ത്തന മരിച്ചത് ഒന്നരവയസ്സുള്ളപ്പോവാണ്. മകള്‍ക്ക് ആറുമാസം പ്രായമുള്ളപ്പോള് മുതല് അസുഖമുണ്ടായിരുന്നു. കാതുകുത്ത് കഴിഞ്ഞതു മുതല് കുഞ്ഞ് കരച്ചിലായിരുന്നു. മറ്റുള്ളവരുമായി സൗമ്യക്കുണ്ടായിരുന്ന ഫോണ്‍വിളിയാണ് കുടുംബബന്ധം തകര്‍ത്തത്,' ഇങ്ങനെയാണ് കിഷോറിന്റെ വെളിപ്പെടുത്തല്. ഒന്നിച്ചുകഴിയുന്നതിനിടയില് ഒരുതവണ സൗമ്യ ഒളിച്ചോടിയിരുന്നു. ഒന്നിച്ചുതാമസിക്കാന് താത്പര്യമില്ലെന്ന് എഴുതിവെച്ച് പിണറായിയിലേക്കു വരികയായിരുന്നു. സൗമ്യക്ക് എലിവിഷം നല്‍കിയിട്ടില്ലെന്നാണ് കിഷോറിന്റെ മൊഴി. ഇത് അന്വേഷണസംഘം മുഖവിലയ്‌ക്കെടുത്തിട്ടില്ല. സൗമ്യ ആശുപത്രിയില് ചികില്‍സ തേടിയിരുന്നു. ബന്ധുക്കളില് നിന്ന് പോലും ഇക്കാര്യത്തില് വ്യക്തത വരുത്താന് ശ്രമിക്കും.\nദൃക്‌സാക്ഷികളില്ലാത്തതിനാല് സാഹചര്യത്തെളിവും കേസില് പ്രധാനമാകും. യുവതിയുമായി ബന്ധമുള്ളതിന്റെ പേരില് കഴിഞ്ഞദിവസം ചോദ്യംചെയ്തവര് ഇപ്പോഴും പൊലീസിന്റെ നിരീക്ഷണത്തിലാണ്. ഇവര്‍ക്ക് സംഭവത്തില് പങ്കില്ലെന്ന യുവതിയുടെ മൊഴി പൊലീസ് പൂര്‍ണമായി മുഖവിലയ്‌ക്കെടുത്തിട്ടില്ല. ഇവര്‍ക്കെതിരേ മൊഴിയുണ്ടായാല് നടപടിയുണ്ടാകുമെന്ന സൂചനയും അന്വേഷണസംഘം നല്‍കുന്നു. യുവതിയുടെ ഒന്നരവയസ്സുള്ള കുഞ്ഞിന്റെ മരണം കൊലപാതകമല്ലെന്ന നിഗമനത്തിലാണ് അന്വേഷണസംഘം. അന്വേഷണം പൂര്‍ത്തിയാകുന്ന മുറയ്ക്ക് മറ്റു കുറ്റങ്ങള് കണ്ടെത്തിയാല് ആവശ്യമായ വകുപ്പുകള് ഉള്‍പ്പെടുത്തും. അന്വേഷണം പൂര്‍ത്തിയാക്കി വൈകാതെ കുറ്റപത്രം സമര്‍പ്പിക്കാനും ശ്രമം തുടങ്ങി. ജീവനൊടുക്കാന് തീരുമാനിച്ചിരുന്നതായി യുവതി മൊഴിനല്‍കിയിരുന്നു.\nAdv BA Aloor, Pinarayi murder case: Aloor appears for the murderer Soumya, Malayalam News, thamasoma


ബസുകള് സി.എന്.ജി.യിലേക്ക് മാറ്റാന് താത്പര്യ പത്രം ക്ഷണിച്ച് കെ.എസ്.ആര്.ടി.സി. | KSRTC Invite Tender To Convert KSRTC Diesel Bus In To CNG\nഏഴു വര്‍ഷത്തെ വാറന്റിയും വാര്‍ഷിക അറ്റകുറ്റപ്പണിയും ഉള്‍പ്പെടെയുള്ള നിബന്ധനകളോടെയാണ് താത്പര്യ പത്രം ക്ഷണിച്ചിരിക്കുന്നത്.\nകെ.എസ്.ആര്.ടി.സി.യുടെ ഡീസല് ബസുകള് സി.എന്.ജി.യിലേക്ക് മാറ്റുന്നതിന് താത്പര്യ പത്രം ക്ഷണിച്ചു. മൂന്നു വര്‍ഷത്തിനുള്ളില് 3000 ബസുകള് സി.എന്.ജി.യിലേക്ക് മാറ്റുകയാണ് ലക്ഷ്യം. പരീക്ഷണാര്‍ത്ഥം അഞ്ച് കമ്പനികളുടെ ബസുകള് സി.എന്.ജി. യിലേക്കു മാറ്റാനാണ് താത്പര്യ പത്രം ക്ഷണിച്ചത്. ഏഴു വര്‍ഷത്തെ വാറന്റിയും വാര്‍ഷിക അറ്റകുറ്റപ്പണിയും ഉള്‍പ്പെടെയുള്ള നിബന്ധനകളോടെയാണ് താത്പര്യ പത്രം ക്ഷണിച്ചിരിക്കുന്നത്.\nബസുകള് സി.എന്.ജി.യിലേക്ക് മാറ്റുന്നതിനു സംസ്ഥാന ബജറ്റില് 100 കോടി രൂപ വകയിരുത്തിയിട്ടുണ്ട്. ഇതുവഴി ഇന്ധനച്ചെലവിനത്തില് മാത്രം പ്രതിമാസം 40 കോടിയോളം രൂപ ലാഭിക്കാമെന്നാണു പ്രതീക്ഷയെന്ന് കെ.എസ്.ആര്.ടി.സി. സി.എം.ഡി. ബിജു പ്രഭാകര് പറഞ്ഞു. ഏലൂരിലെ ജിയോലെറ്റ് ഓട്ടോ ഗ്യാസ് ഇന്‍ഡസ്ട്രീസിനാണ് ഡീസല് ബസുകള് സി.എന്.ജി.യി ലേക്ക് മാറ്റുന്നതിന് സംസ്ഥാനത്ത് ആദ്യമായി ലൈസന്‍സ് ലഭിച്ചത്.\nജിയോലെറ്റ് 29 സ്വകാര്യ ബസുകള് സി.എന്.ജി.യിലേക്ക് മാറ്റിയിട്ടുണ്ട്. 25 എണ്ണം കേരളത്തില് സര്‍വീസ് നടത്തുന്നു. എറണാകുളം ജില്ലയില് ഒമ്പത് സ്വകാര്യ ബസുകള് സി.എന്.ജി.യില് ഉണ്ട്. ഒരു ഡീസല് ബസ് സി.എന്.ജി. യിലേക്ക് മാറ്റാന് അഞ്ചു മുതല് ഏഴു വരെ ദിവസങ്ങള് വേണ്ടിവരും. നാലര ലക്ഷം രൂപ മുതല് മുകളിലേക്കാണ് ചെലവ്.\nസാധാരണ ഒരു ബസിന് ആറ് സിലിന്‍ഡറാണ് ഉപയോഗിക്കുന്നത്. ആറ് സിലിന്‍ഡര് ഉള്ള ഒരു വാഹനം 300 കിലോമീറ്ററോളം ഓടുമെന്ന് ജിയോലെറ്റ് ഓട്ടോ ഗ്യാസ് ഇന്‍ഡസ്ട്രിസ് ടെക്‌നിക്കല് ആന്‍ഡ് മാര്‍ക്കറ്റിങ് മാനേജര് വര്‍ഗീസ് പി. ചെറിയാന് പറഞ്ഞു. ചെറു ദൂരങ്ങള് ഓടുന്ന വാഹനങ്ങള്‍ക്ക് ആറു സിലിന്‍ഡര് മതി. എന്നാല് ദീര്‍ഘദൂര ബസുകള്‍ക്ക് എട്ടു മുതല് 10 വരെ സിലിന്‍ഡര് വേണ്ടിവരും.\nഏറ്റവും വലിയ പ്രശ്‌നം എന്നും കൂടിക്കൊണ്ടിരിക്കുന്ന ഡീസല് വിലയാണ്. ബസുകള് സി.എന്.ജി.യിലാക്കിയാല് ഇന്ധനച്ചെലവ് 40 ശതമാനം മുതല് 50 ശതമാനം വരെ കുറയ്ക്കാനാവും. പ്രതിദിന വരുമാനത്തില് പകുതിയോളം ചെലവഴിക്കുന്നതു ഡീസലിനു വേണ്ടിയാണ്.\n- ബിജു പ്രഭാകര്, സി.എം.ഡി., കെ.എസ്.ആര്.ടി.സി.\nContent Highlights: KSRTC Invite Tender To Convert KSRTC Diesel Bus In To CNG


'വൈകിട്ട് ചായ കുടിക്കാന് പോയ അമ്മാവന്' യുഡിഎഫ് പോസ്റ്ററില്; വിവാദമായപ്പോള് 'മോഡല്' മുങ്ങിയതായി റിപ്പോര്‍ട്ട്\n5 April 2019 10:15 AM GMT\nലോക്സഭാ തെരഞ്ഞെടുപ്പ് പ്രചരണത്തിന്റെ ഭാഗമായി യുഡിഎഫ് തയ്യാറാക്കിയ പോസ്റ്റർ വിവാദത്തിൽ. കേരളം നേരിട്ട മഹാ പ്രളയം സർക്കാറിന്റെ പിടിപ്പുകേടാണ് എന്ന് ചൂണ്ടിക്കാട്ടി തയ്യാറാക്കിയ പോസ്റ്ററാണ് തർക്കങ്ങൾക്ക് വഴിവെച്ചത്. പോസ്റ്ററിനെ വിമര്‍ശിച്ച് ലാല്‍സണ് അലോഷ്യസ് പള്ളിപ്പറമ്പില് എന്നയാളുടെ ഫേസ്ബുക്ക് പോസ്റ്റ് പുറത്ത് വന്നതോടെയാണ് ഇടുക്കി ഡാമിനെ വിരൽ ചൂണ്ടി നിൽക്കുന്ന കർഷകന്റെ പോസ്റ്റർ വിവാദത്തിൽ കുടുങ്ങിയത്. യുഡിഎഫ് രാഷ്ട്രീയ പ്രചാരണങ്ങൾക്ക് തെറ്റായ ചിത്രം ഉപയോഗപ്പെടുത്തിയെന്ന് ആരോപിച്ച് ചില മാധ്യമങ്ങളും വിഷയം ഏറ്റെടുത്തതോടെ രംഗം കൊഴുക്കുകയായിരുന്നു.\nചിത്രത്തിലുള്ള വ്യക്തി, പ്രളയം ബാധിച്ച ഹൈറേഞ്ച് നിവാസിയോ, ഇടനാട് പ്രദേശവാസിയോ അല്ല, കൊച്ചി ചെല്ലാനം ഗ്രാമത്തിലെ ആളാണ്. തന്റെ രണ്ടാമത്തെ അമ്മാവന്, വൈകീട്ട് ചായകുടിക്കാന് പോയ അമ്മാവനെ, ചായക്കടയുടെ പരിസരത്ത് വെച്ച് അഭിനയിപ്പിക്കുകയായിരുന്നു- ലാല്‍സണിന്റെ ഫേസ്ബുക്കിൽ പോസ്റ്റ് പറയുന്നു.\n'വൈകീട്ട് ചായകുടിക്കാന് പോയ അമ്മാവനെ, ചായക്കടയുടെ പരിസരത്ത് വെച്ച് അഭിനയിപ്പിക്കുകയായിരുന്നുവെന്ന് ലാല്‍സണ് പോസ്റ്റില് പറയുന്നു. പതിവായി എന്നും വൈകുന്നേരം അമ്മാവന് കടയില് ചായ കുടിക്കാന് പോകാറുണ്ട്. കഴിഞ്ഞ ദിവസം ചായക്കടയുടെ പരിസരത്ത് സിനിമാ ഷൂട്ടിംഗ് എന്ന ബാനറില് ഫോട്ടോ ഷൂട്ട് നടന്നായിരുന്നു. ‘ചേട്ടനു ഞങ്ങളുടെ സിനിമയില് അഭിനയിക്കാമോ? ചേട്ടാ ഒന്നു കൈ ചൂണ്ടി നില്‍ക്കാമോ എന്ന് പറഞ്ഞ് ഫോട്ടോയെടുത്ത് അവര് വിളിക്കാമെന്ന് പറഞ്ഞ് പോയി. കഴിഞ്ഞ ദിവസം വൈകുന്നേരം യുഡിഎഫ് സംസ്ഥാന ഘടകത്തിന്റെ ഒഫീഷ്യല് പേജിലെ പോസ്റ്ററില് അമ്മാവന് കൈ ചൂണ്ടി നില്‍ക്കുന്നു'- പോസ്റ്റ് ആരോപിക്കുന്നു. വോട്ടിന് വേണ്ടിയുള്ള വിലകുറഞ്ഞ രാഷ്ട്രീയ നീക്കമാണിതെന്നും അദ്ദേഹം ആരോപിക്കുന്നു.\nഎന്നാൽ സംഭവം വിവാദമായതോടെ വിഷയത്തിൽ വിശദീകരണവുമായി പരസ്യം തയ്യാറാക്കിയ ഏജൻസികളുമായി ബന്ധപ്പെട്ടവർ രംഗത്തെത്തി. തിരഞ്ഞെടുപ്പ് കാംപയിനെ കുറിച്ചുള്ള ധാരണക്കുറവാണ് ആരോപണങ്ങൾക്ക് പിന്നിലെന്നാണ് ഇവരുടെ നിലപാട്. എൽഡിഎഫ്, യുഡിഎഫ്, ബിജെപി തുടങ്ങിയ കക്ഷികൾ എല്ലാം തന്നെ തങ്ങളുടെ ക്യാംപയിനുകളിലെ ഇത്തരം പരസ്യങ്ങളുടെ ചുമതല വലിയ പരസ്യ ഏജൻസികളെ ആണ് ഏൽപ്പിക്കാറാണ് പതിവെന്നും ഇവർ പറയുന്നു.\nതിരഞ്ഞെടുപ്പ് ഉൾപ്പെടെയുള്ള ക്യാംപയിനുകളുടെ ഭാഗമാവുന്നർ പക്ഷേ പ്രൊഫണൽ താരങ്ങൾ ആയിരിക്കില്ല. ഇതിനായി പലപ്പോഴും തങ്ങൾക്ക് പരിചയമുള്ളവരെയും ബന്ധുക്കളെയുമാണ് ഉപയോഗിക്കാറ്. അവർക്ക് പ്രതിഫലവും, നൽകാറുണ്ട്. ഇവരുമായുണ്ടാക്കുന്ന കരാർ ഇത്തരം ഏജൻസികളുടെ പക്കൽ സൂക്ഷിച്ച് വയ്ക്കുകയും ചെയ്യും. അത് മാത്രമാണ് ഇവിടെയും സംഭവിച്ചതെന്നും പരസ്യവുമായി ബന്ധപ്പെട്ട് പ്രവർത്തിച്ചവർ വ്യക്തമാക്കുന്നു. വിവാദമായ പോസ്റ്ററിലെ മോഡലിന് പ്രതിഫലം നല്‍കിയിട്ടുണ്ടെന്നും, കരാര് ഉണ്ടെന്നും ഏജന്‍സിയുമായി ബന്ധപ്പെട്ടവര് വ്യക്തമാക്കി.\nകഴിഞ്ഞ നിയമസഭാ തിരഞ്ഞെടുപ്പിലെ എൽഡിഎഫിന്റെ പ്രചാരണ മുദ്രാവാക്യം എൽഡിഎഫ് വരും എല്ലാം ശരിയാവും തയ്യാറാക്കിയത് കൊച്ചിയിലെ പ്രശസ്ത പരസ്യ ഏജൻസി ആണെന്നും അവർ ഓര്‍മ്മിപ്പിക്കുന്നു.\nഅതിനിടെ, ഇടത് അനുഭാവിയായ വ്യക്തി യുഡിഎഫിന്റെ പോസ്റ്ററിന്റെ ഭാഗമാവുകയും, സംഭവം വിവാദമാവുകയും ചെയ്ചതിന് പിന്നാലെ വിവാദ പോസ്റ്ററിന്റെ മോഡലുമായി ഇപ്പോൾ ബന്ധപ്പെടാൻ സാധിക്കുന്നില്ലെന്നാണ് റിപ്പോര്‍ട്ടുകൾ. ഇദ്ദേഹത്തെ സിപിഎം ഇടപെട്ട് സ്ഥലം മാറ്റിയിരിക്കുകയാണെന്നാണ് ആരോപണം.\ncontroversy election poster explanations kerala flood ldf udf


ആത്മീയചികിത്സ | Ahlussunna OnlineAhlussunna Online\nശരീരം സംരക്ഷിക്കാനുള്ള മനുഷ്യന്റെ ശ്രമം ശ്രദ്ധേയമാണ്. സൗന്ദര്യവും ആരോഗ്യവും ശരീരത്തിന്റെ ഉപാധികളാകുമ്പോള് ശ്രമങ്ങളേറെ അവയുടെ കാര്യത്തില് നടക്കുന്നു. ആധുനിക വ്യാവസായിക രംഗത്തിന്റെ നല്ലൊരു ശ്രദ്ധ ഇപ്പോള് ഇവിടങ്ങളില് ചുറ്റിയാണല്ലോ.\nമുസ്‌ലിമിന്റെ ദിനേനയുള്ള പ്രാര്‍ത്ഥനകളില് അവന്റെയും ലോകരുടെയും ആരോഗ്യ സംരക്ഷണം കടന്നുവരാറുണ്ട്. അതൊരു കടമയായി അവന് കരുതിപ്പോരുന്നു. തിരുനബി(സ്വ)യും അങ്ങനെ പ്രാര്‍ത്ഥിച്ചിട്ടുണ്ട്. ആരോഗ്യവും അനാരോഗ്യവും പ്രദാനം ചെയ്യല് ഏതൊന്നിനെയും പോലെ അല്ലാഹുവിന്റെ ഔദാര്യമാണെന്ന് മുസ്‌്‌ലിംകള് വിശ്വസിക്കുന്നു. അങ്ങനെ വിശ്വസിക്കല് ഇസ്‌ലാമിക വിശ്വാസത്തിന്റെ ഭാഗവുമാണ്.\nരോഗം വന്നാല് ഒട്ടേറെ മാര്‍ഗങ്ങള് മനുഷ്യര്‍ക്ക് മുന്നില് തുറക്കപ്പെട്ടിരിക്കുന്നു. അതില് അല്ലാഹുവും അവന്റെ തിരുദൂതരും പഠിപ്പിച്ചു തന്ന മാര്‍ഗ്ഗങ്ങളാണ് മുസ്‌്‌ലിം സ്വീകരിക്കേണ്ടത്. ആത്മീയവും ഇന്ന് ഏറെ പ്രചാരംകിട്ടിയ ചികിത്സാരീതികളും(ആധുനിക മെഡിസിന് എന്ന് വിളിക്കാം) ഇവിടെയുണ്ട്.\nകാര്യകാരണ ബന്ധങ്ങള്‍ക്കതീതമായ മാര്‍ഗത്തിലുള്ള ചികിത്സയാണ് ആത്മീയ ചികിത്സകൊണ്ടുദ്ദേശിക്കുന്നത്. ഹോമിയോപ്പതി, ആയുര്‍വ്വേദം, അലോപ്പതി പോലോത്തവ ആധുനിക മെഡിസിന്റെ താവഴിയായി കരുതിപ്പോരുന്നു. ആധുനിക വൈദ്യശാസ്‌ത്രത്തിന്റെ പിതാവായി അറിയപ്പെടുന്ന ഗ്രീക്ക് ഫിസിഷ്യന് ഹിപ്പോക്രാറ്റിസ്(ബി.സി 640377) ആണ് യുക്തി സഹമായ ഒരടിസ്ഥാനം ആധുനിക ചികിത്സാശാസ്‌ത്രത്തിന് നല്‍കിയത്. ഇന്ത്യയിലെ പാരമ്പര്യ വൈദ്യശാസ്‌ത്രമാണ് ആയുര്‍വ്വേദം. പുരാണത്തിലെ ദേവന്‍മാരുടെ ഭിഷഗ്വരനായ ധന്വന്തരിയാണ് ഇതിന്റെ ഉപജ്ഞാതാവ്. ഉഷ്‌ണംഉഷ്‌ണേന ശാന്തി എന്ന തത്വത്തെ അടിസ്ഥാനമാക്കി 1796ല് സാമുവല് ഹനിമന് രൂപപ്പെടുത്തിയെടുത്ത ചികിത്സാ സമ്പദായമാണ് ഹോമിയോപ്പതി. പാരമ്പര്യേതര വൈദ്യശാസ്‌ത്രത്തിന്റെ ഉയര്‍ച്ചയോടെ ഹോമിയോപ്പതിക്ക് ജീവന് ലഭിച്ചിട്ടുണ്ട്.\nമനുഷ്യ ശരീരം അല്ലാഹുവിന്റെ ദൃഷ്ടാന്തങ്ങളില് ഒന്നാണ്. അതിനെ ശാസ്‌ത്രീയമായി സംവിധാനിച്ച സ്രഷ്ടാവ് എത്ര പരിശുദ്ധന്! സങ്കീര്‍ണ്ണമായ രോഗങ്ങള്‍ക്ക് നിസ്സാരമായ ചികിത്സയാണ് ആത്മീയ ചികിത്സ. വാതരോഗങ്ങള്, ദന്തരോഗങ്ങള്, ശ്വാസകോശരോഗങ്ങള്, ആസ്‌തമ, ക്ഷയം, പ്രമേഹം, രക്തസമ്മര്‍ദ്ദം, കാന്‍സര്, സാംക്രമിക രോഗങ്ങള് എന്നിങ്ങനെ രോഗങ്ങള് ഒട്ടനവധിയാണ്.\nഅതിസങ്കീര്‍ണ്ണമായ രോഗങ്ങളും മാറാവ്യാധികളും നിമിഷങ്ങള്‍ക്കകം ഭേദമാക്കുന്ന ആത്മീയ ചികിത്സയെ നിഷേധിക്കുവാന് മതവിശ്വാസമുള്ളവര്‍ക്ക് സാധ്യമല്ലല്ലോ. രോഗശമനം രോഗിയുടെ മനസ്സുമായി ബന്ധപ്പെട്ടതാണ്. അറിയുക ദൈവ സ്‌മരണകൊണ്ടല്ലാതെ ഹൃദയശാന്തി ലഭ്യമല്ല(അര്‍റഅ്‌ദ് 28) ന്യൂയോര്‍ക്കിലെ റോക്കര്‍സ്‌റ്റര് സര്‍വ്വകലാശാല മനശ്ശാസ്‌ത്രവിഭാഗം മേധാവി പ്രൊഫ. റോബര്‍ട്ട് ആര്‍ഡറുടെ ഗവേഷണ ഫലം, അതേയൂണിവേഴ്‌സിറ്റിയിലെ തന്നെ പ്രതിരോധ ശാസ്‌ത്രമേധാവി ടെറിസ്‌കാര് അതിന് അടിവരയിട്ട് പറഞ്ഞു: രോഗിയുടെ മനസ്സ് മാറ്റിയെടുത്താല് ഒരു ഗ്ലാസ് വെള്ളം കൊണ്ട് എത്ര മാരകമായ അസുഖവും സുഖം പ്രാപിക്കുന്നതാണ്.\nവായിച്ചുപോയ ഒരു സൂഫിക്കഥ ഇങ്ങനെയാണ്. കവി ഡോക്ടറുടെ അടുക്കല് ചെന്ന് തന്റെ രോഗം വിവരിച്ചു. എന്റെ ശരീരമാസകലം വേദനിക്കുന്നു. കവി ഡോക്ടറോട് പറഞ്ഞു. ഡോക്ടര് അയാളെ മുഴുവന് പരിശോധിച്ചു. പക്ഷെ, ഒന്നും കണ്ടെത്താനായില്ല. താങ്കള് പുതിയവല്ലതും എഴുതിയിട്ടുണ്ടോ? ഡോക്ടര്‍ചോദിച്ചു. അതെ, കവി മറുപടിപറഞ്ഞു. ദയവായി അവ എനിക്കൊന്ന് ചൊല്ലിത്തന്നാലും. ഡോക്ടര് ആവശ്വപ്പെട്ടു. അയാള് തന്റെ പുതിയ കവിതകള് ഓര്‍മ്മയില് നിന്നെടുത്ത് മുഴുവന് ചൊല്ലി. ഇപ്പോള് താങ്കളുടെ അസുഖം മാറിയിരിക്കുന്നു. സമ്പൂര്‍ണ്ണ ആരോഗ്യവാനാണ്. ഡോക്ടര് പറഞ്ഞു. കവി സന്തോഷത്തോടെ തിരിച്ചുപോയി. രോഗത്തിന് മതവും ശാസ്ത്രവും ചികിത്സ നിര്‍ദേശിക്കുന്നു. എന്നാല് ആത്മനാശകരമായ ക്രിയകള് ഇസ്‌ലാം പാപമായാണ് കാണുന്നത്. രോഗമേതിനും ചികിത്സയുണ്ടെങ്കിലും അതറിഞ്ഞു പ്രയോഗിക്കണമെന്നാണ് പണ്ഡിത നിര്‍ദേശം. രോഗത്തിനനുസരിച്ചാണ് ചികിത്സ നടത്തേണ്ടത്. ചികിത്സകനും ചില യോഗ്യത വേണം. ചികിത്സയിലുണ്ടാവുന്ന പരാജയങ്ങള് ഏറെയാണ്. എന്നാല് അതെല്ലാം ചികിത്സാ രീതിയുടെ കുഴപ്പമാകണമെന്നില്ല. അനുപാദം പോലെ മരുന്ന് പ്രയോഗം നടത്തുന്നതില് വന്ന പിഴവുമാകാം പ്രത്യക്ഷത്തില് പരാജയകാരണം.അതേസമയം ചികിത്സാ വിജയവും രോഗി സുഖജീവിതത്തിലേക്ക് തിരിച്ചുവന്നതും പരിഗണിച്ചു മാത്രം ചികിത്സകന് യോഗ്യനാണെന്നു മാനദണ്ഡമാക്കാനും പറ്റില്ല. കാരണം വ്യാജന്മാര് പലപ്പോഴും ഫലപ്രദമായ ചികിത്സകള് നടത്തി പിടിച്ചുനില്‍ക്കാറുണ്ടല്ലോ. ചികിത്സയുമായി ബന്ധപ്പെട്ട് വിവേചനപൂര്‍വമുള്ള നിലപാട് അനിവാര്യമാണെന്ന് ചുരുക്കം. ഒരാളുടെ ന്യൂനതയെ ആ വിഭാഗത്തെ മുഴുവന് പഴിക്കുന്നതിന് ഉപാധിയാക്കുന്നത് നീതിയല്ലെന്ന് മാത്രം. അതിനാല് ചികിത്സ പരാജയപ്പെടുന്നിടത്തല്ല വ്യാജ വിലാസം കാണേണ്ടത്. പ്രത്യുത ചികിത്സ യഥാതഥമാണോ പ്രമാണവിരുദ്ധമാണോ എന്നതിലാണ്.\nനിര്‍ദ്ദിഷ്ടവും അനുവദനീയവുമായ ചികിത്സാ മാര്‍ഗം കൃത്യമായി അറിയാതെ കൈകാര്യം ചെയ്യുന്നത് ആതുര ശുശ്രൂഷാ രംഗത്ത് ഒരര്‍ത്ഥത്തിലും ശരിയല്ല. ധര്‍മവിചാരത്തിന്റെയും ആത്മീയ ബോധത്തിന്റെയും അഭാവമോ കുറവോ ആണ് യഥാര്‍ത്ഥത്തില് വ്യാജന്മാരെ സൃഷ്ടിക്കുന്നത്. നിപുണനായ ചികിത്സകന് തന്നെ ചിലപ്പോള് അപാകം സംഭവിച്ചേക്കാം. ഏതെങ്കിലുമൊരു ചികിത്സാ ശാഖയില് സ്പ്യെലൈസ് ചെയ്തിട്ടുള്ള ഡോക്ടറില് നിന്ന് തന്നെ ഇത്തരം കേസുകള് ഉണ്ടായേക്കാം. എങ്കിലും തന്റെ കയ്യിലുള്ള സര്‍ട്ടിഫിക്കറ്റുകളും രോഗിയുടെ ബന്ധുക്കള് ഒപ്പിട്ടു നല്‍കുന്ന സമ്മതപത്രവും അയാളെ രക്ഷിക്കാന് മതിയാവും. അതിനാല് തന്നെ പരാജയപ്പെട്ട ചികിത്സയുടെ പേരില് ആ ഡോക്ടര് വ്യാജനാവുന്നില്ല. അലോപ്പതിയെ അംഗീകരിക്കാത്ത ഒരാള് ഇതിന്റെ പേരില് കലാപം നയിക്കുന്നതിലര്‍ത്ഥവുമില്ല.\nഎല്ലാ രോഗങ്ങള്‍ക്കും ഒരു ചികിത്സാ സന്പ്രദായത്തില് മരുന്നുണ്ടാവണമെന്നില്ല. അപ്പോള് അനുയോജ്യമായ മറ്റു ചികിത്സാ ശാഖയെ അവലംബിക്കേണ്ടിവരും. ആ മേഖലയെക്കുറിച്ചറിയാത്തവര് വിമര്‍ശിച്ചാലും പരിഹാരം അവിടെ നിന്നു ലഭിച്ചെന്നിരിക്കും. ആ സമയത്തും തമ്പോരിമയില് ഊറ്റംകൊള്ളുന്നത് നാശമേ വരുത്തൂ. താരതമ്യേന പാര്‍ശ്വഫലങ്ങളില്ലാത്തവ അവലംബിക്കുന്നത് മഠയത്തമൊന്നുമല്ല. ശരിയായ ആത്മീയ ചികിത്സ ഇത്തരത്തിലുള്ളതാണ്.\nഅറിയാതെ നടത്തുന്ന ചികിത്സ കൊണ്ടുണ്ടാവുന്ന നഷ്ടത്തിന് ചികിത്സകന് ഉത്തരവാദിയായിരിക്കുമെന്നാണ് ഇസ്ലാമിക പാഠം. സമീപനത്തിന്റെ സ്ഥിതിയും സാഹചര്യവും പോലെ പ്രായശ്ചിത്തമോ പ്രതിക്രിയയോ ശിക്ഷയായി ലഭിക്കുകയും ചെയ്യും.\nആത്മീയ ചികിത്സയെക്കുറിച്ച് ചിലര്‍ക്ക് കേള്‍ക്കാനിഷ്ടമില്ല. അത്യാവശ്യഘട്ടത്തില് രഹസ്യമായി അത് സ്വീകരിക്കുന്നവര് തന്നെയും പരസ്യമായി അതിനെ അംഗീകരിക്കാതിരിക്കാന് പണിപ്പെടുന്നു. ഖുര്‍ആന്, പ്രാര്‍ത്ഥന, ദിക്റ്, സ്വലാത്ത് തുടങ്ങിയ മന്ത്രങ്ങള്, മന്ത്രിച്ചൂതല്, എഴുതി മായ്ച്ച് വെള്ളം കുടിക്കല്, എഴുതിക്കെട്ടല് തുടങ്ങിയ രീതികള് ആത്മീയ ചികിത്സയില്‍പ്പെടുന്നു. ചില അടിസ്ഥാനയോഗ്യതകള് ചേരുമ്പോള് ഇവ കൂടുതല് ഫലപ്രദമായിത്തീരും. ഓരോ വിജ്ഞാനശാഖക്കും അതിന്റെതായ ആദാനപ്രദാന രീതികളുണ്ടാവും. അതുവഴി കൈമാറ്റം ചെയ്യപ്പെടുമ്പോള് അതിന് ഗുണ ചോരണം സംഭവിക്കില്ലെന്നു മാത്രമല്ല, കൂടുതല് ഗുണമാവുകയാണുണ്ടാവുക.\nമനുഷ്യന്റെ പ്രവര്‍ത്തനത്തിന്റെയും ജീവിതശൈലിയുടെയും ഫലമായി രോഗങ്ങള് വന്നുചേരാറുണ്ട്. വൈറസുകളോ മറ്റു രോഗാണുക്കളോ കാരണമായി രോഗമുണ്ടാവും. പിശാചുക്കള്, ഭൂത വര്‍ഗം, മാലാഖമാര്, ആത്മാക്കള് തുടങ്ങിയവ മനുഷ്യനില് ഇടപെടാന് സാധിക്കുന്ന സൃഷ്ടികളാണ്. മാലാഖമാരും ശുദ്ധാത്മാക്കളും മനുഷ്യന് ഗുണം വരുത്തുന്നുവെങ്കില് പിശാച് മനുഷ്യന്റെ ആത്യന്തിക ശത്രുത മുഖമുദ്രയാക്കിയവനാണ്. അവന്റെ സാന്നിധ്യം ശാരീരികവും മാനസികവുമായി ചിലരെ പ്രയാസപ്പെടുത്തും, രോഗികളാക്കും. വലിയൊരു വിഭാഗത്തെ ഭൗതിക പ്രമത്തതയുടെ പിടിയിലൊതുക്കും.\nമനുഷ്യനുമായി ബന്ധപ്പെട്ട ഏതൊന്നിന്റെയും യഥാര്‍ത്ഥ ഗുണവശങ്ങളെ നിര്‍വീര്യമാക്കുകയും പ്രവര്‍ത്തനങ്ങള് നിഷ്ഫലമോ കുറ്റകരമോ ആക്കിത്തീര്‍ക്കുകയും ചെയ്യുക എന്നതാണ് അവന്റെ പ്രധാന ജോലി. ജീവിതാവശ്യങ്ങളെയും ശീലങ്ങളെയും ആഗ്രഹാഭിലാഷങ്ങളെയും എല്ലാം അവന് തന്റെ ഇടപാടിലൂടെ നാശമാക്കാന് ശ്രമിക്കുന്നു. എല്ലാറ്റില് നിന്നും മോചനത്തിനുള്ള ആത്മസംരക്ഷണോപാധികളായി മന്ത്രങ്ങളും കര്‍മകൃത്യങ്ങള് നിര്‍വഹിക്കുന്നതിനുള്ള കൃത്യമായ രീതികളും പഠിപ്പിക്കപ്പെട്ടിട്ടുണ്ട്. ഈ ആത്മരക്ഷാ മാര്‍ഗങ്ങള് ആത്മീയ ചികിത്സയുടെ പരിധിയില് വരുന്നതിന് മുമ്പ് ചികിത്സ വേണ്ടി വരുന്ന രോഗാവസ്ഥയെ തന്നെ ഇല്ലാതാക്കാനുള്ള മാര്‍ഗങ്ങളാണ്.\nഅല്ലാഹുവിന്റെ അടിമ എന്ന മേല്‍വിലാസം അംഗീകരിക്കുകയും അതിനനുസൃതമായി പ്രവര്‍ത്തിക്കുകയും ചെയ്യുന്ന മനുഷ്യന് എന്തായിരുന്നാലും പിശാചിനെ കീഴ്പ്പെടുത്താന് ശക്തി നല്‍കപ്പെട്ടവനായിരിക്കും. ഖുര്‍ആന് പറയുന്നു: “നിശ്ചയം എന്റെ അടിമകള്, നിനക്ക് അവരുടെ മേല് യാതൊരധികാരവുമില്ല. നിന്നെ പിന്തുടര്‍ന്ന വഴിപിഴച്ചവരിലല്ലാതെ” (അല് ഹിജ്ര് 42).\nപിശാചിന്റെയും അവിശുദ്ധാത്മാക്കളുടെയും ഇടപെടല് മനുഷ്യനെ ശാരീരികമായും മാനസികമായും ആത്മീയമായും രോഗിയാക്കും. പിശാച് ബാധ എന്നത് നിഷേധിക്കാന് ഒരു വാചകം മതിയാവും. പക്ഷേ പ്രമാണങ്ങളെയും ചില അനുഭവങ്ങളെയും യാഥാര്‍ത്ഥ്യങ്ങളെയും തള്ളിക്കളയാന് വാക്കുകള് മതിയാവില്ല എന്നതാണ് പരമാര്‍ത്ഥം. ശാരീരികമോ മാനസികമോ ആയി അനുഭവപ്പെടുന്ന തകരാറുകള് ഉപരിസൂചിത ആത്മീയ ചികിത്സാ രീതികള് മൂലം ഫലപ്രദമായിട്ടുള്ളതും അനുഭവമാണ്.\nഇമാം അബുല് ഹസനില് അശ്അരി(റ) ഭൂതവര്‍ഗത്തില്‍പ്പെട്ട ശുദ്ധരുടെയും അശുദ്ധരുടെയും പ്രവര്‍ത്തനങ്ങളിലും ശേഷികളിലും സുന്നി വിശ്വാസമെന്താണെന്ന് വിവരിച്ചിട്ടുണ്ട്. കര്‍മശാസ്ത്ര പണ്ഡിതര് അവരുടെ ഗ്രന്ഥങ്ങളില് വിവിധ മസ്അലകളുമായി ബന്ധപ്പെട്ട് ഭൂതവര്‍ഗത്തിന്റെ വിശേഷങ്ങള് ചര്‍ച്ച ചെയ്തിട്ടുണ്ട്. അവരുമായി ബന്ധപ്പെട്ട് വരുന്ന മതവിധികളും അവരുടെ ലോകം കേന്ദ്രീകരിച്ച് ഉയര്‍ന്ന് വരുന്ന പ്രശ്നങ്ങളും വിലയിരുത്തുന്ന ഗ്രന്ഥങ്ങള് പോലും വിരചിതമായിട്ടുണ്ട്. ഖാളി ബദ്റുദ്ദീനിശ്ശിബ്ലി(റ)യുടെ ആകാമുല് മര്‍ജാന് ഈ വിഷയത്തില് പ്രധാനമാണ്. ഗസ്സ ഇസ്ലാമിക് യൂണിവേഴ്സിറ്റിയിലെ അസിസ്റ്റന്‍റ് പ്രൊഫസര് ഡോ. സ്വാലിഹുര്‍റഖബ് ജിന്ന് പിശാച് ബാധയെ കുറിച്ച് പൂര്‍വികരും ആധുനികരുമായ പണ്ഡിതരടക്കം അവരുടെ ഗ്രന്ഥത്തില് രേഖപ്പെടുത്തിയ ഭാഗം ക്രോഡീകരിച്ചു കാണാം.\nസ്വന്തമായി ദുരനുഭവമോ മനസ്സിലാക്കാനുള്ള അവസരമോ ഇല്ലാത്തവരാണ് നിഷേധികളില് പലരും. അനുഭവത്തെ കണ്ണടച്ച് നിഷേധിക്കുന്നവരുമുണ്ട്. അഹ്ലുസ്സുന്നയെ സംബന്ധിച്ചിടത്തോളം പിശാച് മിഥ്യല്ല, സത്യമാണ്. അവന് ധിക്കാരിയും മനുഷ്യവര്‍ഗത്തിന്റെ ആത്യന്തിക ശത്രുവുമാണ്. അതിനാല് തന്നെ മനുഷ്യനെ നശിപ്പിക്കാനുള്ള പ്രവര്‍ത്തനങ്ങളില് അവന് വ്യാപൃതനായിരിക്കും. അത്യാകര്‍ഷകവും പ്രത്യക്ഷാനന്ദകരവുമായ പലതും അതിനായവന് ഉപയോഗിക്കുകയും ചെയ്യും. ആ സാഹചര്യങ്ങളില് മുകളില് സൂചിപ്പിച്ച കാര്യങ്ങള്‍ക്കുപരിയായി ചില ചികിത്സാ മാര്‍ഗങ്ങള് സ്വീകരിക്കേണ്ടി വന്നേക്കും. ചില രോഗങ്ങള്‍ക്ക് ശസ്ത്രക്രിയ വേണ്ടിവരുന്നത് പോലെ, ചില പൈശാചിക ബാധകള് ഇല്ലാതാക്കാന് കൈക്രിയയും ആവശ്യമാകും. പക്ഷേ, യോഗ്യര് നിശ്ചിത വിധം നടത്തണമെന്നു മാത്രം.\nനിശയുടെ മറവില് ദുര്‍ബല വിശ്വാസികളെ കബളിപ്പിച്ച് നടത്തുന്ന ചികിത്സാ കേന്ദ്രങ്ങളെല്ലാം സുന്നി സംരംഭങ്ങളാണെന്ന് തെറ്റിദ്ധരിപ്പിക്കപ്പെടുന്നത് ദൗര്‍ഭാഗ്യകരമാണ്, അതിലേറെ ദുരുപദിഷ്ടമാണ്. എല്ലാ കബളിപ്പിക്കലും ഇസ്‌ലാം വിലക്കിയിട്ടുള്ളതാണ്. എന്നാല് അറിവും പരിചയവും പൊരുത്തവുമുള്ളവര് കൃത്യമായും തഖ്വയോടെയും ധര്‍മ പ്രതിബദ്ധതയോടും കൂടി നടത്തുന്നതിനെ കുറ്റപ്പെടുത്താനാവില്ല. കള്ള നാണയങ്ങള് നടത്തുന്ന കബളിപ്പിക്കലും നിയമവിരുദ്ധ പ്രവര്‍ത്തനങ്ങളും ഇരുലോകത്തും ശിക്ഷാര്‍ഹമാണ് താനും.\nനിന്റെ സഹോദരന് ഒരു ഗുണം നല്‍കുവാന് നിനക്ക് സാധിക്കുന്നുവെങ്കില് അത് നീ ചെയ്യുക എന്നാണ് ചികിത്സയെ കുറിച്ച അന്വേഷണത്തിന് നബി(സ്വ) മറുപടി പറഞ്ഞത്.\nആത്മീയ പ്രഭാവത്തില് തട്ടിപ്പു ചികിത്സ നടത്തുന്നവര് ഒരു തരം ആകര്‍ഷണസിദ്ധി(?) കൂടിയുള്ളവരായിരിക്കും. ആകര്‍ഷണതന്ത്രങ്ങള് പയറ്റുകയും ചെയ്യും. അവിടങ്ങളില് ചികിത്സ തേടിച്ചെന്ന് ആത്മനാശം സംഭവിക്കുന്നത് വലിയ ദുരന്തമാണ്. ആത്മീയ ചികിത്സകനെ ചികിത്സകനായി കാണുന്നത് ശരിയായ രീതിയാണ്, എന്നാല് അദ്ദേഹത്തെ ആത്മീയ ഗുരുവായി കാണുന്നത് തക്ക യോഗ്യതകളും ഗുണവിശേഷങ്ങളും അടിസ്ഥാനമാക്കിയേ പാടുള്ളൂ. ആത്മീയ സിദ്ധി വിശേഷങ്ങള്‍ക്ക് കാരണമാവുന്ന പ്രത്യക്ഷ അടയാളങ്ങളുള്ളവരെത്തന്നെ ചില കാരണങ്ങളാല് വര്‍ജിക്കേണ്ടിവരും. എന്നാല് പരമ്പരാഗതമായി സമൂഹത്തിന് ഗുണവും സേവനവും ചെയ്തുവരുന്ന തണല് മരങ്ങള് നല്‍കുന്ന ഉപകാരത്തെ അകാരണമായും അറിവില്ലാതെയും എതിര്‍ത്തുകൂടാത്തതാണ്.\nപൈശാചിക ബാധക്കുള്ള ചികിത്സാ രീതി, രോഗാവസ്ഥയുടെ ഗൗരവത്തിനനുസരിച്ച് വ്യത്യാസപ്പെടാം. ബാധയേറ്റവനെ ചികിത്സിക്കുന്ന ഘട്ടത്തില് ചിലപ്പോള് നിയന്ത്രിത രീതിയിലുള്ള അടി തന്നെ നടത്തേണ്ടി വരും. ശരിയായി പിശാച് ബാധയുള്ളവനാണെങ്കില് അടിയുടെ ആഘാതം രോഗിയല്ല, പിശാചാണ് ഏല്‍ക്കുന്നത്. തത്സമയത്തെ ശബ്ദങ്ങളും അവന്‍റേതുതന്നെ. ഖാജാ ബദ്റുദ്ദീനിശ്ശിബ്ലി(റ) എഴുതുന്നു: “ചില ഘട്ടത്തില് ബാധയേറ്റവനെ സുഖപ്പെടുത്തുന്നതിനും ഭൂതത്തെ അവനില് നിന്ന് അകറ്റുന്നതിനും അടിക്കേണ്ടിവരും, നന്നായി തന്നെ പ്രഹരിക്കേണ്ടി വന്നേക്കും. അടി ഏല്‍ക്കുന്നത് ഭൂതമായിരിക്കും. ബാധിതന് അതറിയുന്നു തന്നെയുണ്ടാവില്ല. താനൊന്നുമറിഞ്ഞില്ലെന്ന് ഭേദമായ ശേഷം അവന് പറയുകയും ചെയ്യും. അവന്റെ ശരീരത്തില് പ്രഹരത്തിന്റെ അടയാളവും ഉണ്ടാകാറില്ല” (ആകാമുല് മര്‍ജാന്). ബിദ്അത്തുകാരുടെ അംഗീകൃത പണ്ഡിതന് ഇബ്നുതൈമിയ്യ വരെയും ഇതംഗീകരിച്ചിട്ടുണ്ട്.


ജോസഫ് ഉള്‍ക്കൊള്ളുമെന്ന് കരുതുന്നു; തീരുമാനം പ്രവര്‍ത്തകരുടെ വികാരം മാനിച്ചെന്ന് മാണി\nWed Apr 08 2020 17:40:01 GMT+0530 (India Standard Time)\nപി ജെ ജോസഫ് തീരുമാനം ഉള്‍ക്കൊള്ളുമെന്നാണ് കരുതുന്നതെന്നും അദ്ദേഹം പാലായില് മാധ്യമപ്രവര്‍ത്തകരോട് പറഞ്ഞു. കോട്ടയത്ത് ചേര്‍ന്ന സ്റ്റിയറിങ് കമ്മിറ്റി യോഗം സ്ഥാനാര്‍ഥിയെ നിശ്ചയിക്കാന് തന്നെ ചുമതലപ്പെടുത്തിയിരുന്നു. നേതാക്കള് എല്ലാവരുമായും ആലോചിച്ചാണ് ചാഴിക്കാടനെ നിശ്ചയിച്ചത്.\nNSH11 March 2019 5:44 PM GMT\nകോട്ടയം: പാര്‍ട്ടി പ്രവര്‍ത്തകരുടെ വികാരം മാനിച്ചാണ് തോമസ് ചാഴിക്കാടനെ കോട്ടയത്ത് സ്ഥാനാര്‍ഥിയായി പ്രഖ്യാപിച്ചതെന്ന് കേരളാ കോണ്‍ഗ്രസ് (എം) ചെയര്‍മാന് കെ എം മാണി. പി ജെ ജോസഫ് തീരുമാനം ഉള്‍ക്കൊള്ളുമെന്നാണ് കരുതുന്നതെന്നും അദ്ദേഹം പാലായില് മാധ്യമപ്രവര്‍ത്തകരോട് പറഞ്ഞു. കോട്ടയത്ത് ചേര്‍ന്ന സ്റ്റിയറിങ് കമ്മിറ്റി യോഗം സ്ഥാനാര്‍ഥിയെ നിശ്ചയിക്കാന് തന്നെ ചുമതലപ്പെടുത്തിയിരുന്നു. നേതാക്കള് എല്ലാവരുമായും ആലോചിച്ചാണ് ചാഴിക്കാടനെ നിശ്ചയിച്ചത്. പ്രവര്‍ത്തകരുടെ വികാരം കണക്കിലെടുത്ത് മാത്രമേ തീരുമാനമെടുക്കാന് കഴിയൂ.\nജോസഫ് ഉന്നതനായ നേതാവാണ്. അദ്ദേഹം വികാരപരമായി ചിന്തിക്കുമെന്ന് കരുതുന്നില്ല. പി ജെ ജോസഫുമായും മോന്‍സ് ജോസഫുമായും സംസാരിച്ചിട്ടുണ്ട്. പല രീതിയില് ചര്‍ച്ചകള് നടക്കുന്നുണ്ട്. സുഗമമായും നീതിനിഷ്ടമായും രമ്യമായും പരിഹാരമുണ്ടാവുമെന്നാണ് പ്രതീക്ഷ. പി ജെ ജോസഫ് സീറ്റ് ചോദിച്ചതായി അറിഞ്ഞതു മുതല് നേതാക്കള് എല്ലാവരും തന്നെ വന്നുകണ്ടിരുന്നു. ജില്ലയ്ക്കു വെളിയിലുള്ള ആളുകള്‍ക്ക് സീറ്റ് നല്‍കിയാല് പാര്‍ട്ടി പ്രവര്‍ത്തനം അവസാനിപ്പിക്കുമെന്ന് അവര് അറിയിച്ചു. ഇതിന്റെയെല്ലാം അടിസ്ഥാനത്തില് പാര്‍ട്ടി പ്രവര്‍ത്തകരുടെ വികാരം മാനിച്ചാണ് തീരുമാനമെന്നും മാണി കൂട്ടിച്ചേര്‍ത്തു.\nkottayam parlament seat issue p j joseph stand k m mani comment pala


Prithviraj's comment about Mammootty's photo-'ഇക്കയുടെ ഫോട്ടോ കാണുമ്പോള് രാജുവേട്ടന്റെ ഫോട്ടോ കിണറ്റിലിടാന് തോന്നും' പൃഥ്വിയുടെ മറുപടി\nPrithviraj Mammootty Madhuraraja Lucifer\n'ഇക്കയുടെ ഫോട്ടോ കാണുമ്പോള് രാജുവേട്ടന്റെ ഫോട്ടോ കിണറ്റിലിടാന് തോന്നും' പൃഥ്വിയുടെ മറുപടി\n'രാജുവേട്ടാ ഈ ഫോട്ടോ ഒക്കെ കാണുമ്പോള് ആണ് ചേട്ടന് ഇട്ടേക്കുന്ന ഫോട്ടോ ഒക്കെ എടുത്തു കിണറ്റില് ഇടാന് തോന്നുന്നത്'\nMarch 24, 2019 10:04:12 am\n‘പതിനെട്ടാം പടി’ എന്ന ചിത്രത്തിലെ മമ്മൂട്ടിയുടെ ലുക്ക് കഴിഞ്ഞദിവസം അണിയറ പ്രവര്‍ത്തകര് പുറത്തുവിട്ടിരുന്നു. 67ാം വയസിലും യുവത്വം കാത്തുസൂക്ഷിക്കുന്ന മെഗാസ്റ്റാറിനെ കണ്ട് ആരാധകര് അമ്പരന്നു. അതിനു പിന്നാലെ ഒരു അവാര്‍ഡ് ഷോയില് പങ്കെടുത്തുകൊണ്ടുള്ള മമ്മൂട്ടിയുടെ മറ്റൊരു ചിത്രവും സോഷ്യല് മീഡിയയില് വൈറലായിരുന്നുന്നു. ഈ പ്രായത്തിലും എങ്ങനെ ഇത്രയും ചെറുപ്പമായിരിക്കാന് സാധിക്കുന്നു എന്നാണ് എല്ലാവരുടേയും സംശയം.\nഇതിനു പിന്നാലെയാണ് തന്റെ ആദ്യ സംവിധാന സംരംഭമായ ലൂസിഫറിന്റെ ട്രെയിലര് ലോഞ്ചുമായി ബന്ധപ്പെട്ട് പൃഥ്വി സ്വന്തം ചിത്രങ്ങള് സോഷ്യല് മീഡിയയില് പോസ്റ്റ് ചെയ്തത്. പൃഥ്വിയുടെ ചിത്രങ്ങളും ആരാധകര് ഏറ്റെടുത്തു. എന്നാല് ഇതിനിടയില് മറ്റൊരു രസകരമായ സംഗതി നടന്നു.\nRead More: ‘മധുരരാജ’ മൂന്നാം ഭാഗത്തിന് ‘എന്നെയും’ വിളിക്കണേ; സംവിധായകൻ വൈശാഖിനോട് പൃഥിരാജ്\nപൃഥ്വിയുടെ ചിത്രത്തിന് താഴെ ഒരു ആരാധകന് മമ്മൂട്ടിയുടെ ചിത്രം പോസ്റ്റ് ചെയ്തു കൊണ്ട് കുറിച്ച വാക്കുകള് ഇങ്ങനെയായിരുന്നു: ‘രാജുവേട്ടാ ഈ ഫോട്ടോ ഒക്കെ കാണുമ്പോള് ആണ് ചേട്ടന് ഇട്ടേക്കുന്ന ഫോട്ടോ ഒക്കെ എടുത്തു കിണറ്റില് ഇടാന് തോന്നുന്നത്,’ എന്ന്.\nഇതിനെക്കാള് രസകരമായിരുന്നു ആ ചിത്രം റീട്വീറ്റ് ചെയ്തുകൊണ്ട് പൃഥ്വി നല്‍കിയ മറുപടി. ‘സത്യം’ എന്നായിരുന്നു പൃഥ്വിരാജ് കുറിച്ച വാക്കുകള്. മമ്മൂട്ടിയുടെ ചെറുപ്പം കണ്ട് പൃഥ്വി പോലും അസൂയപ്പെട്ടു എന്നു ചുരുക്കം.\nഇരുവരും സഹോദരന്മാരായി അഭിനയിച്ച ചിത്രം ‘പോക്കിരിരാജ’യുടെ രണ്ടാം ഭാഗം ‘മധുരരാജ’ റിലീസിനൊരുങ്ങുകയാണ്. വിഷു റിലീസായാണ് ചിത്രം എത്തുന്നത്. എന്നാല് രണ്ടാം ഭാഗത്തില് സൂര്യ എന്ന കഥാപാത്രത്തെ അവതരിപ്പിക്കുന്നത് പൃഥ്വിരാജല്ല, തമിഴ് താരം ജയ് ആണ്.\nവൈശാഖാണ് ചിത്രം ഒരുക്കുന്നത്. ലൂസിഫറിന്റേയും മധുരരാജയുടേയും ട്രെയിലറും ടീസറും ഒരേ ദിവസമായിരുന്നു പുറത്തിറങ്ങിയത്. മധുരരാജയുടെ ടീസറിനും താഴെ മൂന്നാം ഭാഗം ഒരുക്കുമ്പോള് സൂര്യയായി തന്നെ വിളിക്കണേ എന്ന് പൃഥ്വി വൈശാഖിനോട് പറഞ്ഞതും ഏറെ തമാശയുണര്‍ത്തിയിരുന്നു.


ഇളയരാജയെന്ന വിഗ്രഹം ഉടഞ്ഞു: ജി.വേണുഗോപാൽ\nഒന്നാം പേജ് / കേരളം / പൊതുവാർത്ത PRINT THIS PAGE ഇളയരാജയെന്ന വിഗ്രഹം ഉടഞ്ഞു: ജി.വേണുഗോപാൽ\nMarch 21, 2017, 1:23 am കോവളം സതീഷ്‌കുമാർ\n സംഗീതം ഹേതു മാത്രം: രമേശ് നാരായണൻ\nതിരുവനന്തപുരം: ''എന്തിനു വേണ്ടിയാണ് രാജാ സാർ എസ്.ബി സാറിന് വക്കിൽ നോട്ടിസയച്ചത്? മനസിൽ ഇളയരാജയെന്ന വിഗ്രഹത്തിന് ഒരു കൊട്ടാരത്തിന്റെ\nവലുപ്പമുണ്ടായിരുന്നു. അത് തകർന്ന് തരിപ്പണമായി''-\nതാൻ സംഗീതം നൽകിയ ഗാനങ്ങൾ മുൻകൂർ അനുവാദമില്ലാതെ വേദിയിൽ പാടരുതെന്ന് കാണിച്ച് എസ്.പി.ബാലസുബ്രഹ്മണ്യം, കെ.എസ്.ചിത്ര എന്നിവർക്ക് ഇളയരാജ വക്കീൽ നോട്ടീസയച്ചതിനെ കുറിച്ച് ഗായകൻ ജി.വേണുഗോപാലന്റെ പ്രതികരണം ഇതായിരുന്നു. രാജാ സാറിന്റെ മൂന്ന് നാല് ഗാനങ്ങൾ ഞാനും പാടിയിട്ടുണ്ട്. ഇളയരാജയുടെ സംഗീതത്തിൽ എസ്.പി.ബാലസുബ്രഹ്മണ്യത്തിന്റെ സ്വരമാധുരി കൂടി ചേർന്നപ്പോഴാണ് പാട്ടുകളെ ജനം സ്വീകരിച്ചത്. അനശ്വര ഗാനങ്ങളുടെ പിറവിക്ക് അവകാശി ഒരാൾ മാത്രമല്ല- വേണുഗോപാൽ പറഞ്ഞു.\nപാട്ട് സംഗീത സംവിധായകന്റെ മാത്രം അവകാശമല്ലെന്ന് പ്രശസ്ത സംഗീത സംവിധായകൻ രമേശ് നാരായണൻ പറ‌ഞ്ഞു. ''സംഗീത സംവിധായകൻ പാട്ടിന്റെ ഒരു ഹേതു മാത്രമാണ്. ഗായകർക്കും ഗാനം രചിക്കുന്നവർക്കും തുല്യ അവകാശമുണ്ട്. കീർത്തനമെഴുതി രാഗം ചിട്ടപ്പെടുത്തിയ ത്യാഗരാജ സ്വാമികളുടെ കീർത്തനങ്ങൾ യേശുദാസ് ഉൾപ്പെടെയുള്ളവർ പാടുന്നില്ലേ? ആർക്കെങ്കിലും റോയൽറ്റി കൊടുക്കുന്നുണ്ടോ? -അദ്ദേഹം ചോദിച്ചു.\nപാട്ടിന് നൽകുന്ന സംഗീതത്തിന് അവകാശി സംഗീത സംവിധായകനാണെന്ന് എം.ജയചന്ദ്രൻ പറഞ്ഞു. പക്ഷേ , എസ്.പിയുടെ ഗാനാലാപനത്തിന്റെ അമ്പത് വർഷം ആഘോഷിക്കപ്പെടുന്ന സമയത്താണ് രാജസാർ വക്കീൽ നോട്ടീസയച്ചത്. ഇത് നേരത്തെ നേരിട്ട് പറയാവുന്നതേ ഉണ്ടായിരുന്നുള്ളൂ. ഉപജീവനത്തിനു വേണ്ടി ഗാനമേളക്കാർ ആരുടെ പാട്ടുകൾ പാടുന്നതിലും എതിർപ്പില്ല. എന്നാൽ, വിദേശരാജ്യങ്ങളിൽ ഉൾപ്പെടെ വൻ തുക പ്രതിഫലം പറ്റി സംഗീത പരിപാടി അവതരിപ്പിക്കുന്നവർ റോയൽട്ടി നൽകുന്നതിൽ അപാകതയില്ല- ജയചന്ദ്രൻ വ്യക്തമാക്കി.


അമ്പമ്പോ എന്തൊരു ചാട്ടം; നായയുടെ കിടിലൻ ലോങ്ജംപ്, ദൃശ്യങ്ങൾ! | What Happened When This Dog "Lost His Mind, Turned A Into Helicopter"\nഅമ്പമ്പോ എന്തൊരു ചാട്ടം; നായയുടെ കിടിലൻ 'ഹൈജംപ്', ഹൃദയത്തിലേറ്റിയ ദൃശ്യങ്ങൾ!\nമനോരമ ലേഖകൻ April 17, 2020 10:57 AM IST\nനായയുടെ കിടിലൻ ഹൈജംപാണ് ഇപ്പോൾ സമൂഹമാധ്യമങ്ങളിൽ നിറയുന്നത്. വേയ്ൽസ് സ്വദേശിയായ ഹെലൻ ലോറ മുറെയുടേതാണ് ലർചർ വിഭാഗത്തിൽ പെട്ട ഈ നായ. മാൽഡ്‍വിൻ എന്നാണ് മിടുക്കൻ നായയുടെ പേര്. എല്ലാം മറന്ന് മാൽഡ്‌വിൻ ഹെലികോപ്റ്റർ ആയപ്പോൾ എന്ന അടിക്കുറിപ്പോടെയാണ് ഉടമ മാൽഡ്‌വിൻ ചാടുന്ന ദൃശ്യങ്ങൾ സമൂഹമാധ്യമങ്ങളിലൂടെ പങ്കുവച്ചത്.\nവളർത്തു നയ്ക്കളായ ടാരോ, സ്കൈ, മാൽഡ്‌വിൻ എന്നിവർക്കൊപ്പം നടക്കാനിറങ്ങിയതായിരുന്നു ഹെലൻ. ഇതിനിടയിലായിരുന്നു മാൽഡ്‍വിന്നിന്റെ കിടിലൻ പ്രകടനം. ഉടമ പ്രോത്സാഹിപ്പിച്ചപ്പോൾ നാലടിയോളം ഉയരമുള്ള ഗേറ്റാണ് കൂളായി മാൽഡ്‌വിൻ ചാടിക്കടന്നത്. ചാട്ടത്തിനിടയിൽ നായയുടെ വാൽ കറങ്ങുന്നുമുണ്ടായിരുന്നു.\nഎന്തായാലും മാൽഡ്‌വിന്നിന്റെ ചാട്ടം പിഴച്ചില്ല. ലക്ഷങ്ങളുടെ ഹൃദയത്തിലേക്കായിരുന്നു ആ ചാട്ടം.7മില്യണിലധികം ആളുകൾ ഇപ്പോൾ തന്നെ ഈ ദൃശ്യങ്ങൾ കണ്ടുകഴിഞ്ഞു.\nEnglish Summary: What Happened When This Dog "Lost His Mind, Turned A Into Helicopter"


sreelankan story from kulathupuzha | കുളത്തൂപ്പുഴയിലെ ഈ വാർഡിൽ മത്സരിക്കുന്നവർ മുഴുവൻ ശ്രീലങ്കൻ വംശജർ; ചർച്ചാ വിഷയങ്ങളിൽ പ്രധാനം ശ്രീലങ്കൻ രാഷ്ട്രീയം; കേരളത്തിലെ ശ്രീലങ്കയുടെ കഥ - MarunadanMalayali.com\nOctober 28, 2015 | 09:05 AM IST | Permalink\nകൊല്ലം: മത്സരിക്കുന്നത് കുളത്തൂപ്പുഴ പഞ്ചായത്തിലേക്കാണെങ്കിലും, എസ്റ്റേറ്റ് വാർഡിലെ സംസാരവിഷയം ശ്രീലങ്കൻ രാഷ്ട്രീയമാണ്. പ്രചാരണം തമിഴിലും. കാരണം, ഇവിടെ മത്സരിക്കുന്നവരെല്ലാം ശ്രീലങ്കൻ ബന്ധമുള്ളവരാണ്. വോട്ടർമാരിലും ബഹുഭൂരിപക്ഷവും അങ്ങനെ തന്നെ. കൊല്ലം ജില്ലയിലെ ഈ ശ്രീലങ്കൻ വാർഡിൽ, തിരഞ്ഞെടുപ്പ് വേറിട്ടൊരു കാഴ്ചയാണ്.\nഎസ്റ്റേറ്റ് വാർഡിൽനിന്ന് ജയിച്ച് പഞ്ചായത്ത് മെമ്പറാകണമെങ്കിൽ ശ്രീലങ്കൻ പാരമ്പര്യം കൂടിയേ തീരൂ. അതാണ് ചരിത്രം സൂചിപ്പിക്കുന്നത്. ഇന്നോളം ഈ വാർഡിൽനിന്ന് ജയിച്ചിട്ടുള്ളവർക്കെല്ലാം ശ്രീലങ്കൻ ബന്ധമുണ്ട്. അതുമനസ്സിലാക്കിക്കൊണ്ടുതന്നെ, വാർഡിൽ എല്ലാ മുന്നണികളും രാഷ്ട്രീയ പാർട്ടികളും സ്ഥാനാർത്ഥികളാക്കിയിട്ടുള്ളത് ശ്രീലങ്കയിൽനിന്ന് അഭയാർഥികളായെത്തിയ ഇന്ത്യൻ വംശജരെയോ അവരുടെ പിന്മുറക്കാരെയോ മാത്രമാണ്.\nശ്രീലങ്കയിൽനിന്ന് അഭയാർഥികളായി എത്തിയ തമിഴരും അവരുടെ പിന്മുറക്കാരുമാണ് ഈ വാർഡിലെ വോട്ടർമാരിലേറെയും.1620 വോട്ടർമാരുള്ളതിൽ 1250-ഉം അങ്ങനെയുള്ളവർ. റീഹാബിലിറ്റേഷൻ പ്ലാന്റേഷൻസ് ലിമിറ്റഡിന്റെ പരിധിയിലാണ് ഈ വാർഡ് വരുന്നത്. ശ്രീലങ്കൻ അഭയാർഥികളെ പുനരധിവസിപ്പിക്കുന്നതിനുവേണ്ടിയാണ് 1972-ൽ ഈ കമ്പനി സർക്കാർ ആരംഭിച്ചത്.\n1983 മാർച്ചിൽ 675 അഭയാർഥി കുടുംബങ്ങളെയും 1990-ൽ 25 കുടുംബങ്ങളെയും ഇവിടെ പുനരധിവസിപ്പിച്ചു. ഓരോ കുടുംബത്തിലെയും രണ്ടുപേർക്കുവീതം കമ്പനിയിൽ ജോലിയുണ്ട്. ഇത്തരത്തിൽ 1500-ലേറെപ്പേർ കമ്പനിയിൽ ജോലി ചെയ്യുന്നുണ്ട്. കഴിഞ്ഞ 15 വർഷമായി എസ്‌റ്റേറ്റ് വാർഡിൽനിന്ന് സിപിഐ. സ്ഥാനാർത്ഥികൾ മാത്രമാണ് വിജയിച്ചിട്ടുള്ളത്.\nഇക്കുറിയും ഇടതുപക്ഷം ഈ സീറ്റി സിപിഐയ്ക്കാണ് നൽകിയിട്ടുള്ളത്. ജി.സിന്ധുവാണ് സ്ഥാനാർത്ഥി. യു.ഡി.എഫിനുവേണ്ടി രംഗത്തുള്ളത് കോൺഗ്രസ്സിലെ പി.വിമലയാണ്. വിമല മലയാളിയാണെങ്കിലും ശ്രീലങ്കൻ തമിഴനെയാണ് വിവാഹം കഴിച്ചിട്ടുള്ളത്. പൂർണമായും ശ്രീലങ്കൻ ബന്ധമുള്ള സിന്ധുവിന്റെ വിജയം ഉറപ്പാണെന്ന് എൽ.ഡി.എഫ്. കണക്കാക്കുന്നു.


മുല്ലപ്പെരിയാറിൽ ഏഴ് ഷട്ടറുകൾ ഉയർത്തി; കൂടുതൽ വെള്ളം തുറന്നുവിടുന്നു | | mullaperiyar\nFriday, December 3, 2021 10:32 PM IST\nഇടുക്കി: മുല്ലപ്പെരിയാർ അണക്കെട്ടിൽ ജലനിരപ്പ് ഉയർന്നതോടെ തുറന്നുവിടുന്ന വെള്ളത്തിന്‍റെ അളവ് വീണ്ടും കൂട്ടി. രാത്രി പത്ത് മുതൽ സെക്കന്‍റിൽ 5,600 ഘനഅടി വെള്ളമാണ് തുറന്നുവിടുന്നത്.\nരാത്രി ഏഴര മുതൽ സെക്കന്‍റിൽ 3246 ഘന അടി വെള്ളം തുറന്നുവിട്ടിരുന്നു. ഇതാണ് പിന്നീട് കൂട്ടിയത്. നിലവിൽ ഏഴ് ഷട്ടറുകൾ ഉയർത്തിയിട്ടുണ്ട്. 141.95 അടിയാണ് നിലവിൽ അണക്കെട്ടിലെ ജലനിരപ്പ്.\nപെരിയാർ തീരത്തുള്ളവർ ജാഗ്രത പാലിക്കണമെന്ന് ഇടുക്കി ജില്ലാ കളക്ടർ അറിയിച്ചു. നദിയിൽ ജലനിരപ്പ് കുറവായതിനാൽ വീടുകളിലേക്ക് വെള്ളം കയറാനുള്ള സാധ്യതയില്ലെന്നാണ് ജില്ലാ ഭരണകൂടത്തിന്‍റെ വിലയിരുത്തൽ.\nകഴിഞ്ഞ ദിവസം രാത്രിയിൽ വെള്ളം തുറന്നു വിട്ടത് പ്രതിഷേധത്തിന് കാരണമായിരുന്നു.


gaza protest viral image: ഗാസയുടെ പോരാട്ടവീര്യം വിളിച്ചോതി അഹദ് അബു - A'ed Abu Amro's protest from Gaza against Israel goes viral on social media; അഹദ് അബു അംറോ | Samayam Malayalam\nwho is a'ed abu amro; why his image from gaza goes viral\nSamayam Malayalam | Updated: 25 Oct 2018, 03:33:00 PM\nഗാസയിൽ നിന്നുള്ള അഹദ് അബുവിനെ ഇതിനകം ലോകം ഏറ്റെടുത്തിരിക്കുകയാണ്\nചുറ്റും ബുള്ളറ്റ് പ്രൂഫ് കവചമണിഞ്ഞ മാധ്യമപ്രവര്‍ത്തകര്. എങ്ങും തീച്ചൂട്. കത്തുന്ന ടയറുകള്. ഇതിനിടയിൽ ഒരു കയ്യിൽ പലസ്തീന്‍റെ പതാകയും മറുകയ്യിൽ കവണയുമേന്തി അര്‍ദ്ധനഗ്നനായി പ്രതിഷേധിക്കുന്ന യുവാവിന്‍റെ ചിത്രം ലോകം ഏറ്റെടുത്തിരിക്കുകയാണ്. ഇസ്രയേല് അധിനിവേശത്തിനെതിരെ പ്രതിഷേധിക്കുന്ന അഹദ് അബു അംറോ എന്ന ഈ ഇരുപതുകാരന്‍റെ ചിത്രത്തെ വിഖ്യാത ഫ്രഞ്ച് വിപ്ലവ ചിത്രമായ ലിബര്‍ട്ടി ലീഡിങ് ദ പീപ്പിളിനോട് ഉപമിച്ചുകൊണ്ടാണ് പലരും ഓൺലൈൻ ലോകത്ത് പങ്കുവയ്ക്കുന്നത്.\nതുര്‍ക്കി വാര്‍ത്താ ഏജന്‍സിയായ അനദോളുവിന്‍റെ ഫോട്ടോഗ്രാഫറായ മുസ്ഥഫ ഹസൂനാണ് വൈറലായിരിക്കുന്ന ഈ ചിത്രം പകര്‍ത്തിയിരിക്കുന്നത്. ഷര്‍ട്ട് ധരിക്കാതെ, ആരേയും കൂസാതെ തന്‍റേതായ രീതിയിൽ കവണയിൽ കല്ല് തൊടുക്കുന്ന ഗാസയിൽ നിന്നുള്ള അഹദ് അബുവിനെ ഇതിനകം ലോകം ഏറ്റെടുത്തിരിക്കുകയാണ്.\nഗാസയിൽ അല്-സൈതൂവിൽ നിന്നുള്ളയാളാണ് അഹദ് അബു. എല്ലാ വെള്ളിയാഴ്ചകളിലും അതിര്‍ത്തിയിലെ പ്രതിഷേധത്തിന് സാക്ഷ്യം വഹിക്കാൻ അഹദ് സുഹൃത്തുക്കളോടൊപ്പമെത്താറുണ്ട്. അങ്ങനെയൊരു വെള്ളിയാഴ്ച അഹദ് എത്തിയപ്പോഴാണ് ചിത്രം പകര്‍ത്തിയിരിക്കുന്നത്. നോര്‍ത്തേണ് ഗാസയിലുള്ള ബൈത്ത് ലാഹിയയില് വെച്ചായിരുന്നു ചിത്രം എടുത്തിരിക്കുന്നത്.\nകാലങ്ങളായുള്ള ഇസ്രയേൽ അധിനിവേശത്തിനെതിരെ പലസ്തീൻ ജനതയുടെ ചെറുത്തുനിൽപ്പ് തുടങ്ങിയിട്ട് നാളുകളായി. മാസങ്ങള്‍ക്ക് മുമ്പ് ഇത്തരത്തിൽ വാർത്തകളിൽ നിറഞ്ഞുനിന്നിരുന്ന അഹദ് തമീമി (17) എന്ന യുവതി എട്ടു മാസത്തിനുശേഷം ജയിൽ മോചിതയായത് ഏറെ ശ്രദ്ധനേടിയ സംഭവമായിരുന്നു. ഗാസയുടെ തീരദേശം തങ്ങളുടെ പരിധിയിലാക്കുകയെന്ന ലക്ഷ്യത്തിലൂടെ ഇസ്രയേല് ആഗോള കച്ചവടത്തിനുള്ള ഗാസ ജനതയുടെ അവകാശം തന്നെ നിഷേധിക്കുക കൂടിയാണ്. ഇത്തരത്തിലുള്ള നിരന്തരം പ്രശ്നങ്ങളിലൂടെ തൊഴില്‍രഹിതരുടെ എണ്ണവും ഗാസയില് ഏറിവരികയുമാണ്.\nപാക്കിസ്ഥാന് 16 ഇന്ത്യന് മത്സ്യത്തൊഴിലാളികളെ പിടികൂടി ആര്‍ട്ടിക്കിള് ഷോ\nഅഹദ് അബു അംറോ Palestine Israeli–Palestinian conflict gaza protest viral image Gaza a'ed abu amro\nWeb Title : A'ed Abu Amro's protest from Gaza against Israel goes viral on social media; അഹദ് അബു അംറോ


പ്രളയത്തിൽ കിടപ്പാടം പോലും നഷ്ടപ്പെട്ടവർക്ക് ഭൂമി നൽകി മലപ്പുറത്തെ ഈ പ്രവാസി; അറിയണം ഇബ്രാഹിമിന്റെ നന്മ - BIGNEWSLIVE | Latest Malayalam News\nപ്രളയ ബാധിതരെ പുനരധിവസിപ്പിക്കുന്ന സർക്കാർ പദ്ധതിയിലേയ്ക്കാണ് ഭൂമി നൽകുകയെന്ന് ഇബ്രാഹിം അറിയിച്ചു.\nഷാർജ: സംസ്ഥാനത്തെ തകർത്ത് അപ്രതീക്ഷിതമായി പ്രളയം ദുരന്തമായി വന്നുചേർന്നപ്പോൾ കൂട്ടായ പ്രവർത്തനങ്ങളാണ് ദുരന്തബാധിതർക്ക് കൈത്താങ്ങായത്. സംസ്ഥാനത്തിന്റെ നാനഭാഗത്തു നിന്നും ഇപ്പോഴും പ്രളയബാധിതർക്കായി സഹായം പ്രവഹിച്ചുകൊണ്ടിരിക്കുകയാണ്. ഇതിനിടെയാണ് പ്രളയത്തിലും മഴക്കെടുതികളിലും വീടുപോലും നഷ്ടപ്പെട്ട് ക്യാംപുകളിൽ അഭയം പ്രാപിച്ചവരുടെ കണ്ണീരൊപ്പാനായി ഷാർജ ദൈദിലെ മലയാളി വ്യാപാരി രംഗത്തെത്തിയിരിക്കുന്നത്. തന്റെ പേരിലുള്ള രണ്ടേക്കർ ഭൂമി ദുരന്തബാധിതർക്ക് സൗജന്യമായി നൽകാനാണ് മലപ്പുറം കോട്ടക്കൽ ഈസ്റ്റ് വില്ലൂർ സ്വദേശി കേളംപടിക്കൽ ഇബ്രാഹിം തീരുമാനിച്ചിരിക്കുന്നത്. പ്രളയ ബാധിതരെ പുനരധിവസിപ്പിക്കുന്ന സർക്കാർ പദ്ധതിയിലേയ്ക്കാണ് ഭൂമി നൽകുകയെന്ന് ഇബ്രാഹിം അറിയിച്ചു.\nദൈദിൽ വർഷങ്ങളായി വിവിധ വ്യാപാര സ്ഥാപനങ്ങൾ നടത്തുന്ന ഇബ്രാഹിം, മലപ്പുറം ജില്ലയിലെ കുറുമ്പലങ്ങാട് വില്ലേജിലെ കൈത്തിനിയിലെയും പോത്തുകല്ല് വില്ലേജിലെ മുണ്ടേരിയിലേയും ഓരോ ഏക്കർ ഭൂമി വീതമാണ് സർവതും നഷ്ടപ്പെട്ടവർക്ക് സൗജന്യമായി നൽകുക.\nപത്തു വർഷം മുൻപ് ലക്ഷങ്ങൾ കൊടുത്തു വാങ്ങിയ ഭൂമിയാണിത്. ഇവിടെ നാൽപ്പതോളം കുടുംബങ്ങൾക്ക് വീടുവെച്ച് താമസിക്കാൻ സാധിക്കും. ഇബ്രാഹിം അറിയിച്ചതനുസരിച്ച് പിവി അബ്ദുൽ വഹാബ് എംപിയും പിവിഅൻവർ എംഎൽഎയും സർക്കാർ പ്രതിനിധികളും സ്ഥലം സന്ദർശിച്ചു.\nഇക്കഴിഞ്ഞ ബലി പെരുന്നാളിന് നാട്ടിലെത്തിയ ഇബ്രാഹിം ഉരുൾപൊട്ടലും മണ്ണിടിച്ചിലും തകർത്തെറിഞ്ഞ നിലമ്പൂർ മേഖലയിൽ സന്ദർശനം നടത്തിയിരുന്നു. സകലതും നഷ്ടപ്പെട്ട് നിലവിളിക്കുന്ന ജനതയുടെ കണ്ണീരിനോട് മുഖം തിരിക്കുന്നത് ക്രൂരതയാകുമെന്ന് ഇബ്രാഹിമിന് അന്നു തന്നെ തോന്നിയിരുന്നു. ഇതോടെയാണ് അദ്ദേഹം മാതൃകയായ ഈ തീരുമാനമെടുത്തത്. വർഷങ്ങളായി വിയർപ്പൊഴുക്കി സമ്പാദിച്ച വസ്തു സൗജന്യമായി നൽകുന്നത് തന്നാൽ കഴിയുന്ന നന്മയാകുമെന്ന് ഇബ്രാഹിം തിരിച്ചറിയുകയും ഇക്കാര്യം അധികാരികളെ അറിയിക്കുകയുമായിരുന്നു. ബിനുവാണ് ഇബ്രാഹിമിന്റെ ഭാര്യ. മുഹവിസ, മുഹ്‌സിന, വാസിം, ഇർഷാ ഇബ്രാഹിം, നാജിയ എന്നിവരാണ് മക്കൾ.\nTags: kavalapparaKerala floodPravasi newsuae pravasi


ഗ്ലാമറസായി അനു ഇമ്മാനുവൽ; വൈറലായി ചിത്രങ്ങൾ\nPublished at Aug 15, 2021 12:24 PM\n‘ആക്ഷൻ ഹീറോ ബിജു’ എന്ന ചിത്രത്തിൽ നിവിൻ പോളിയുടെ നായികയായി എത്തിയ അനു ഇമ്മാനുവലിനെ മലയാളികൾക്ക് അത്ര പെട്ടെന്ന് മറക്കാനാവില്ല.\nമലയാളത്തിൽ നിന്നും തമിഴ്, തെലുങ്ക് സിനിമകളിലേക്ക് ചേക്കേറിയിരിക്കുകയാണ് അനു. ഇപ്പോഴിതാ, താരത്തിന്റെ പുതിയ ചിത്രങ്ങളാണ് സമൂഹമാധ്യമങ്ങളുടെ ശ്രദ്ധ കവരുന്നത്. ഗ്ലാമറസായ അനുവിനെയാണ് ചിത്രങ്ങളിൽ കാണാനാവുക.\nസ്വപ്നസഞ്ചാരി’ എന്ന ചിത്രത്തിൽ ജയറാമിന്റെ മകളായി വേഷമിട്ടു കൊണ്ടായിരുന്നു അനുവിന്റെ സിനിമാ അരങ്ങേറ്റം. പിന്നീട് ‘ആക്ഷൻ ഹീറോ ബിജു’വിലൂടെയാണ് അനു നായികയായി മാറുന്നത്.\nമിഷ്‌കിൻ സംവിധാനം ചെയ്ത വിശാൽ ചിത്രം ‘തുപ്പരിവാളനി’ലൂടെയായിരുന്നു തമിഴ് അരങ്ങേറ്റം. എന്നാൽ തമിഴിനേക്കാളും ശ്രദ്ധിക്കപ്പെട്ടത് അനു അഭിനയിച്ച തെലുങ്ക് ചിത്രങ്ങളാണ്. നാനി നായകനായ ‘മജ്‌നു’ ആയിരുന്നു അനുവിൻ്റെ ആദ്യ തെലുങ്ക് ചിത്രം.\nതുടർന്ന്, സൂപ്പർതാരങ്ങളായ പവൻ കല്യാണിനൊപ്പം ‘അജ്ഞാതവാസി’, അല്ലു അർജ്ജുനൊപ്പം ‘നാ പേരു സൂര്യ നാ ഇല്ലൂ ഇന്ത്യ’, നാഗ ചൈതന്യക്കൊപ്പം ‘ഷൈലജ റെഡ്‌ഡി അല്ലുഡു’ തുടങ്ങിയ ചിത്രങ്ങളിലും അനു നായികയായി അഭിനയിച്ചു.\nശിവകാർത്തികേയനൊപ്പം അഭിനയിച്ച ‘നമ്മ വീട്ടു പിള്ളൈ’ എന്ന തമിഴ് ചിത്രത്തിലാണ് ഒടുവിൽ അനുവിനെ കണ്ടത്. അമേരിക്കയിലെ ചിക്കാഗോയിലാണ് അനുവിന്റെ ജനനം. അച്ഛൻ തങ്കച്ചൻ ഇമ്മാനുവൽ മലയാള സിനിമാ നിർമ്മാതാവായിരുന്നു.\nGlamorous Anu Emmanuel; Images go viral


കേന്ദ്രസർക്കാർ പ്രവാസികളോട് ചെയ്ത കോവിഡ് കാല ക്രൂരതകൾ - Boolokam\nHome Health COVID 19 കേന്ദ്രസർക്കാർ പ്രവാസികളോട് ചെയ്ത കോവിഡ് കാല ക്രൂരതകൾ\nAshraf Thamarasery Says,\nപ്രമുഖ വ്യവസായി അറക്കൽ ജോയിയുടെ മൃതദേഹത്തിനോടൊപ്പം കുടുംബവും യാത്ര ചെയ്യുവാൻ കേന്ദ്ര സർക്കാർ അനുമതി നൽകിയതിനെ കുറിച്ച് പലരും എൻെറ അഭിപ്രായം ചോദിച്ചിരുന്നു. നിസംശയം എനിക്ക് പറയാൻ കഴിയും, ഈ നടപടിയോട് ഒരിക്കലും എനിക്ക് യോജിക്കുവാൻ കഴിയില്ല.\nപിന്നെ അപ്പോൾ പ്രതികരിക്കാത്തത്: മൃതദേഹത്തിനോട് അനാദരവ് കാണിക്കുവാൻ പാടില്ലയെന്നത്, എൻെറ മതം എന്നെ പഠിപ്പിച്ചതാണ്. ഏതെങ്കിലും കാരണവശാൽ, എൻ്റെ ഭാഗത്ത് നിന്നും എന്തെങ്കിലും പറഞ്ഞ് വിവാദമായാൽ ഈ കുടുംബത്തിന് യാത്ര ചെയ്യാൻ സാധിക്കാതെ വരാൻ പാടില്ലായെന്ന് ഞാൻ ആഗ്രഹിച്ചു..അല്ലെങ്കിലും ഈ കുടുംബം ഒരു തെറ്റും ചെയ്തിട്ടില്ലല്ലോ!\nനമ്മളെ രണ്ട് തരം പൗരന്മാരായി കണ്ടത് കേന്ദ്ര സർക്കാരല്ലെ… സർക്കാരിൻെറ ഔദ്യോഗിക പ്രഖ്യാപനം വരുന്നതിന് മുമ്പെ, സമ്പന്നർക്ക് വേണ്ടി യാത്രാനുമതി നൽകിയത് കേന്ദ്ര ആഭ്യന്തര മന്ത്രാലയവും, അതിനുവേണ്ടി ചുക്കാൻ പിടിച്ചത് ചില രാഷ്ട്രിയ പാർട്ടികളുടെ നേതാക്കളാണ്. കഴിഞ്ഞ ആഴ്ചകളിൽ, മരിച്ച ഉറ്റവരുടെ കൂടെ പോകാൻ സാധിക്കാത്ത എത്രപേർ ഇവിടെയുണ്ടായിരുന്നു!\nഭർത്താവ് മരണപ്പെട്ടിട്ട് കൂടെ പോകുവാൻ സാധിക്കാത്ത ഭാര്യയും മക്കളും ,കാൻസർ രോഗം മൂലം മരണപ്പെട്ട പിഞ്ചു പെെതലിൻെറ മൃതദേഹം നാട്ടിൽ ഒറ്റക്ക് അയക്കേണ്ടി വന്ന മാതാപിതാക്കളുടെ വേദന, അച്ഛൻെറ മരണത്തിന് പോകാൻ കഴിയാതെ വാവിട്ട് കരഞ്ഞ ഒരു മകളുടെ വിലാപം നമ്മൾ കഴിഞ്ഞ ആഴ്ച കണ്ടു. അതുപോലെ രണ്ട് ദിവസം ഒരു പൊന്നുമകൻെറ മൃതദേഹം നാട്ടിലേക്ക് അയച്ചിട്ട് നിലവിട്ട് കരഞ്ഞ അച്ഛനും അമ്മയും സഹോദരിയും.\nഈ വേദനയും പ്രയാസങ്ങളും നേരിട്ട് കണ്ടവനാണ് ഞാൻ. ഇവർക്ക് വേണ്ടി സംസാരിക്കാൻ ഒരു രാഷ്ട്രിയക്കാരും ഇല്ല, ഒരു സാമൂഹികപ്രവർത്തകരും ഇല്ല. കാരണം ഇവർക്കൊന്നും പണവും പ്രശസ്തിയും ഇല്ല എന്നത് തന്നെ കാരണം. സെൻസേഷണൽ ന്യുസ് അല്ലല്ലോ ഇവർക്കുണ്ടായ നഷ്ടങ്ങൾ, സമ്പന്നർ മരിച്ചാൽ മാത്രമെ വാർത്താ പ്രാധാന്യം കിട്ടൂ. അതിൻെറ പുറകിൽ മാത്രമെ ആളും ആരവവും ഉണ്ടാവുകയുളളു…\nഇവിടെത്ത ലേബർ ക്യാംപുകളിൽ സാധാരണക്കാരായ പ്രവാസികളുടെ പ്രയാസങ്ങളെ കുറിച്ച് അധികാരികളോട് എത്ര മാത്രം ബോധ്യപ്പെടുത്തിയിരിക്കുന്നു. നിങ്ങൾ പ്രവാസികളാണ് ഈ നാടിൻെറ നട്ടെല്ല്, നിങ്ങളാണ് ഈ നാടിനെ പോറ്റി വളർത്തുന്നത് എന്നൊക്കെ ചാനൽ ചർച്ചകളിൽ വന്നിരുന്ന് ചില നേതാക്കന്മാർ പറയുന്നത് കേൾക്കുമ്പോൾ ചിരിവരും, അഭിനയത്തിൽ സിനിമാ നടന്മാരെക്കാൾ മിടുക്കന്മാരാണ് ഈ രാഷ്ട്രിയക്കാർ.\nകുറച്ച് ദിവസങ്ങളായി മാധ്യമങ്ങളിൽ പ്രവാസികളെ നാട്ടിലേക്ക് കൊണ്ട് വരുവാൻ യുദ്ധകപ്പലുകൾ നങ്കൂരം ഇടാൻ തയ്യാറായി നിൽക്കുന്നു. അതുപോലെ അനുമതി കാത്ത് യുദ്ധ വിമാനങ്ങളും. ബഹുമാനപ്പെട്ട പ്രധാനമന്ത്രി മോദിജി, ഇവിടെ യുദ്ധമൊന്നും ഇല്ല, കോവിഡാണ്! സാധാരണ വിമാനങ്ങൾ അയച്ചാൽ മതി, ഞങ്ങൾ കയറി വന്ന് കൊളളാം. അല്ലെങ്കിൽ യാത്രാനുമതി നൽകിയാൽ മതിയാകും. ഈ രാജ്യത്തും വിമാനങ്ങളുണ്ട്.\nഇന്ന് നമ്മുടെ നാട്ടിലേക്ക് അയക്കാൻ ഏഴ് മൃതദേഹങ്ങളുണ്ടായിരുന്നു. മുഴുവൻ മൃതദേഹങ്ങളും കോഴിക്കോട് വിമാനത്താവളത്തിലേക്ക് അയച്ചു. അതിൽ ഒന്ന് 11വയസ്സുളള ഒരു കുട്ടിയുടെതായിരുന്നു: കണ്ണൂർ കൂത്തുപറമ്പ് സ്വദേശി ഷാനി ദേവസ്യയുടെയും ഷീബയുടെയും മൂത്ത മകൻ ഡേവിഡ്. എംബാമിംഗ് കഴിഞ്ഞ് കൊച്ചുമകൻെറ ശരീരം പെട്ടിക്കുളളിൽ വെച്ച് ആണി തറക്കുമ്പോൾ മാതാപിതാക്കളുടെ കരച്ചിൽ എനിക്കും സഹപ്രവർത്തകർക്കും സഹിക്കാവുന്നതിനപ്പുറം ആയിരുന്നു.\nകുഞ്ഞ് വാവയായിരുന്നപ്പോൾ ഡേവിഡിനെ ഗൾഫിൽ കൊണ്ട് വന്ന് വളർത്തി,സ്കൂളിൽ ചേർത്തു.11 വയസ്സുവരെ മാത്രമെ ആ മാതാപിതാക്കൾക്ക് അവനെ പരിപാലിക്കുവാനും സ്നേഹിക്കുവാനുളള അവസരം ദെെവം കൊടുത്തുളളു. കുഞ്ഞു ഡേവിഡ് ദെെവത്തിൻെറ സന്നിധിയിലേക്ക് യാത്രയായി. മൃതദേഹം അന്ത്യകർമ്മങ്ങൾ ചെയ്യാൻ നാട്ടിലേക്ക് അയച്ചു.\nഇവിടെയും നമ്മുടെ കേന്ദ്രസർക്കാരിൻെറ പിടിവാശി മൂലം മാതാപിതാക്കൾക്ക് നാട്ടിലേക്ക് പോകാൻ സാധിച്ചില്ല. മകൻ നഷ്ടപ്പെട്ട വേദന ഒരുവശത്ത്, പൊന്നുമകൻെറ അന്ത്യകർമ്മം പോലും ചെയ്യാൻ ഭാഗ്യം ഇല്ലാതെ പോകുന്ന അവസ്ഥ വേറെയും. ഒന്ന് ചിന്തിച്ചു നോക്കു. ഈ വേദനകൾ ഒക്കെ നേരിൽ കാണുന്നവരാണ് പ്രവാസികളായ ഞങ്ങൾ സാമൂഹിക പ്രവർത്തകർ. ഈ മാതാപിതാക്കളുടെ കണ്ണ്നീരിന് പരിഹാരം കാണാൻ ആരോടാണ് യാചിക്കേണ്ടത്?\nഇലക്ഷൻ സമയത്ത് വോട്ട് ചോദിക്കാനും പെെസാ പിരിവിനും വേണ്ടി വിമാനം കയറി ഇവിടെ വരുന്ന നേതാക്കളോടാണോ? അല്ലെങ്കിൽ ഏതെങ്കിലും പാർട്ടി രാജ്യ തലസ്ഥാനത്ത് അധികാരത്തിൽ വരുമ്പോൾ അവർ നോമിനേറ്റ് ചെയ്യുന്ന മന്ത്രിമാരോടാണോ ഞങ്ങൾ ചോദിക്കേണ്ടത്?\nഞങ്ങൾ പ്രവാസികളെ രണ്ടാം തരം പൗരൻമാരായി കാണുന്ന നിങ്ങളുടെ നയം തിരുത്തൂ. ഇനിയും നിങ്ങൾ തീരുമാനങ്ങൾ എടുക്കാൻ വെെകിയാൽ വലിയ വിലകൊടുക്കേണ്ടി വരും. അത് ഉറപ്പാണ്.എന്ത് പറഞ്ഞാണ് ഈ കുടുംബത്തിനെ സമാധാനപ്പെടുത്തണം എന്ന് എനിക്കറിയില്ല.എല്ലാം നേരിടാനുളള മനക്കരുത്ത് ദെെവം അവർക്ക് നൽകട്ടെയെന്ന് പ്രാർത്ഥിക്കുന്നു.\nPrevious articleമണ്ണാടകയും മണ്ണൂരപ്പയും മലയാളി സ്നേഹവും\nNext articleസംസ്ഥാനത്ത് കോവിഡ് സാമൂഹ്യവ്യാപനമുണ്ടെന്ന് വരുത്തിത്തീർക്കാൻ ശ്രമിക്കുന്നവരുണ്ട്


വിക്കിപീഡിയ:സമവായം - വിക്കിപീഡിയ\nഈ താളിന്റെ രത്നച്ചുരുക്കം: വിക്കിപീഡിയയിൽ തിരുത്തൽ തീരുമാനങ്ങൾ കൈക്കൊള്ളുന്നതിന്റെ അടിസ്ഥാന മാതൃക സമവായമാണ്.\nവിക്കിപീഡിയ എന്ന സംരംഭം കെട്ടിപ്പൊക്കിയിരിക്കുന്നത് സമവായം എന്ന അടിത്തറയിലാണ്. ഇത് കൂടിയാലോചനകളിലൂടെയും പരസ്പരബഹുമാനത്തിലധിഷ്ഠിതമായ ചർച്ചകളിലൂടെയുമാണ് സാധിക്കുന്നത്.\n1 സമവായം സൃഷ്ടിക്കാൻ\n2 സമവായവും മറ്റു നയങ്ങളും\n3 സമവായവും ബഹുഭൂരിപക്ഷവും\nസമവായം ഏറ്റവും നന്നായി പ്രവർത്തിക്കുന്നത് എല്ലാ ലേഖകരും പരസ്പരവിശ്വാസത്തോടെ ഒത്തൊരുമിച്ച് അനുയോജ്യമായ തരത്തിൽ വിവിധകാഴ്ചപ്പാടുകളെ കൃത്യമായി സമീപിക്കുമ്പോഴാണ്.\nവിക്കിപീഡിയയിൽ അസത്യങ്ങൾ കുത്തിത്തിരുകാനുള്ള ശ്രമങ്ങൾ ഉണ്ടാകാനും അത് വിക്കിപീഡിയയുടെ സന്തുലിതമായ കാഴ്ചപ്പാട് നഷ്ടപ്പെടുത്തുവാനും സാധ്യതയുണ്ട്. അതിനെതിരേയും സമവായം തന്നെയാണ് നല്ല ആയുധം. നാം അസത്യമെന്നു കരുതുന്ന കാര്യം ചിലപ്പോൾ സത്യമാകാൻ ഇടയുള്ളതിനാൽ കരുതി പെരുമാറുക.\nചിലപ്പോൾ ചില ലേഖകർ ചിലകാര്യങ്ങളോട് ചായ്‌വുള്ളവരായി കാ‍ണും; അവരെ കണ്ണടച്ച് എതിർക്കരുത്. തങ്ങൾ വിക്കിപീഡിയയെ മെച്ചപ്പെടുത്തുകയാണെന്നാവും അവർ ധരിച്ചിട്ടുണ്ടാവുക. ലേഖകർ എപ്പോഴും ശുഭോദർശികളും മര്യാദയുള്ളവരുമാവുക.\nസമവായവും മറ്റു നയങ്ങളും\nസമവായം ചിലപ്പോൾ വിക്കിപീഡിയയുടെ മറ്റുനയങ്ങളെ പ്രത്യേകിച്ച് വിക്കിപീഡിയയുടെ സന്തുലിതമായ കാഴ്ചപ്പാടിനെ ബലികഴിക്കുമെങ്കിൽ, അതായത് വളരെയധികം ആളുകൾ സമവായത്തിലൂടെ പക്ഷപാതപൂർണ്ണമായ ഒരു തീരുമാനമെടുക്കുന്നുവെങ്കിൽ അതിനെതിരേ മറ്റു ഉപയോക്താക്കൾ എല്ലാവരുടേയും അഭിപ്രായം സമന്വയിച്ച് പോരാടാം.\nഅപ്രസക്തമോ അസത്യമായോ കാര്യങ്ങൾ ഒരു ലേഖനത്തിൽ കുത്തിതിരുകിയാൽ അതിനെ ഒട്ടുമിക്ക ലേഖകരും എതിർക്കുന്നു. എന്നാൽ ബുദ്ധിപൂർവ്വവും സൈദ്ധാന്തികവുമായ അത്തൊരമൊരു പ്രവൃത്തി തിരിച്ചറിയാൻ ബുദ്ധിമുട്ടായിരിക്കും. ലേഖകർ കരുതിയിരിക്കുക. നല്ല ലേഖകർ സ്വന്തം കാഴ്ചപ്പാടിന്റെ കൂടെ തന്നെ മറ്റു കാഴ്ചപ്പാടുകളും ചേർക്കുന്നു.\nമിക്കവാറും എല്ലാ സമവായ ചർച്ചകളും നല്ലതീരുമാനമാണ് എടുക്കുന്നതെങ്കിലും ചിലപ്പോൾ ഭൂരിപക്ഷാഭിപ്രായം മറ്റുള്ളവരുടെ അഭിപ്രായത്തെ സ്വാധീനിക്കുന്ന തലത്തിലേക്ക് വളരാറുണ്ട്. അഭിപ്രായങ്ങളുടെ ആധിക്യം സമവായം കണ്ടെത്താൻ ബുദ്ധിമുട്ടാകാറുമുണ്ട്.\nവിക്കിപീഡിയ കാര്യങ്ങൾ എങ്ങനെയാണ് നടന്നതെന്ന് കാട്ടികൊടുക്കുവാനാണ് ആഗ്രഹിക്കുന്നത്. എല്ലാത്തരമാളുകളുടേയും അഭിപ്രായങ്ങൾ സമന്വയിപ്പിച്ച് അത് സാധിക്കണമെന്ന് വിക്കിപീഡിയ ആഗ്രഹിക്കുന്നു. ചിലർ എതിരാളികളുടെ അഭിപ്രായങ്ങൾക്ക് വിലകൽപ്പിക്കുന്നവരാകും. ചിലർ അങ്ങനെയാകണമെന്നില്ല. എവിടെയെങ്കിലും സമവായത്തിന്റെ അഭാവം താങ്കൾ കണ്ടെത്തുകയാണെങ്കിൽ അത് സൃഷ്ടിക്കാൻ ശ്രമിക്കുക.\nമഹാഭൂരിപക്ഷത്തിന്റെ എണ്ണം കണക്കാക്കി കാര്യങ്ങൾ തീരുമാനിക്കുന്നത് മണ്ടത്തരമായ മറ്റൊരു കാര്യമാവും, വോട്ടിനിടൽ ചർച്ചയുടെ ഭാഗമാക്കുന്നത് തെറ്റായിരിക്കും. മഹാഭൂരിപക്ഷത്തിന് കാര്യങ്ങൾ തെറ്റിക്കൂടെന്നില്ല. വോട്ടിനിടൽ ചർച്ചയെ പരിശോധിക്കുന്നുവെന്നേയുള്ളൂ ചർച്ചയുടെ ഉത്തരമാകുന്നില്ല. വിക്കിപീഡിയ ഭൂരിപക്ഷത്തിലടിസ്ഥാനമായുള്ള ജനായത്തമല്ലെന്നർത്ഥം. ശക്തമായ ഒരെതിർപ്പ് നിലനിൽക്കുന്നുവെങ്കിൽ(കുറഞ്ഞ ശതമാനമായാൽ പോലും) സമവായം പ്രാപിച്ചിട്ടില്ലെന്നുറപ്പാണ്.\n"https://ml.wikipedia.org/w/index.php?title=വിക്കിപീഡിയ:സമവായം&oldid=1719418" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:56,7ഏപ്രിൽ 2013.


Sudinam Online | Malayalam news website from Kannur News Paper Sudinam Kannur അര്‍ഹതപ്പെട്ടത് ചോദിച്ചുതന്നെ വാങ്ങണം – Sudinam Online | Malayalam news website from Kannur News Paper Sudinam Kannur.\nഅര്‍ഹതപ്പെട്ടത് ചോദിച്ചുതന്നെ വാങ്ങണം\nകൊവിഡ് വ്യാപന പശ്ചാത്തലത്തില് തന്നെയാണ് തമിഴ്‌നാട്, കര്‍ണാടക, ആന്ധ്രപ്രദേശ് ഉള്‍പ്പെടെയുള്ള സംസ്ഥാനങ്ങള് തീവണ്ടികള് ചോദിച്ചുവാങ്ങിയത്. മഹാമാരി വ്യാപനത്തിന്റെയും സമ്പര്‍ക്കത്തിന്റെയും പിടിയിലകപ്പെട്ടു കഴിയുകയാണ് കേരളവും. ഇത്തരം പ്രയാസങ്ങള് നിലനില്‍ക്കുമ്പോഴും കേരളം അര്‍ഹതപ്പെട്ടത് ചോദിച്ചു വാങ്ങാത്തതിന് ഒരു ന്യായീകരണവുമില്ല. ഇക്കാര്യത്തില് കേരളം മറ്റു സംസ്ഥാനങ്ങളെ കണ്ട് പഠിക്കണം. കൊവിഡ് ആശങ്കയുടെ പശ്ചാത്തലത്തിലാണ് കേരളം ഇത്തരമൊരു നിലപാട് സ്വീകരിക്കേണ്ടി വന്നതെങ്കിലും ഇതിനേക്കാള് വ്യാപനമുള്ള സംസ്ഥാനങ്ങള് ചോദിച്ചുവാങ്ങിയില്ലേയെന്ന ചോദ്യവും ന്യായീകരിക്കാവുന്നതാണ്. പ്രത്യേക സാഹചര്യത്തില് രാജ്യത്ത് 86 പ്രത്യേക തീവണ്ടികളാണ് ഓടിത്തുടങ്ങിയത്. അതിലൊന്നു പോലും … Continue reading "അര്‍ഹതപ്പെട്ടത് ചോദിച്ചുതന്നെ വാങ്ങണം"\nPublished On:Sep 14, 2020 | 3:48 pm\nകൊവിഡ് വ്യാപന പശ്ചാത്തലത്തില് തന്നെയാണ് തമിഴ്‌നാട്, കര്‍ണാടക, ആന്ധ്രപ്രദേശ് ഉള്‍പ്പെടെയുള്ള സംസ്ഥാനങ്ങള് തീവണ്ടികള് ചോദിച്ചുവാങ്ങിയത്. മഹാമാരി വ്യാപനത്തിന്റെയും സമ്പര്‍ക്കത്തിന്റെയും പിടിയിലകപ്പെട്ടു കഴിയുകയാണ് കേരളവും. ഇത്തരം പ്രയാസങ്ങള് നിലനില്‍ക്കുമ്പോഴും കേരളം അര്‍ഹതപ്പെട്ടത് ചോദിച്ചു വാങ്ങാത്തതിന് ഒരു ന്യായീകരണവുമില്ല. ഇക്കാര്യത്തില് കേരളം മറ്റു സംസ്ഥാനങ്ങളെ കണ്ട് പഠിക്കണം. കൊവിഡ് ആശങ്കയുടെ പശ്ചാത്തലത്തിലാണ് കേരളം ഇത്തരമൊരു നിലപാട് സ്വീകരിക്കേണ്ടി വന്നതെങ്കിലും ഇതിനേക്കാള് വ്യാപനമുള്ള സംസ്ഥാനങ്ങള് ചോദിച്ചുവാങ്ങിയില്ലേയെന്ന ചോദ്യവും ന്യായീകരിക്കാവുന്നതാണ്.\nപ്രത്യേക സാഹചര്യത്തില് രാജ്യത്ത് 86 പ്രത്യേക തീവണ്ടികളാണ് ഓടിത്തുടങ്ങിയത്. അതിലൊന്നു പോലും ഉള്‍പ്പെടുത്താന് കേരളത്തിനായില്ല. മഹാമാരിയുടെ പശ്ചാത്തലത്തില് നിര്‍ത്തിവച്ചതും നേരത്തെ സര്‍വീസ് നടത്തിയതുമായ ട്രെയിനുകള് ഓടിത്തുടങ്ങിയതു തന്നെ ഏറെ മുറവിളികള്‍ക്കൊടുവിലാണ്. കൊവിഡിനൊപ്പം ജീവിക്കുക എന്നതിലേക്ക് വിവിധ സംസ്ഥാനങ്ങള് മാറി. അതല്ലാതെ നമ്മുടെ മുന്‍പില് വേറെ വഴികളില്ല. എല്ലാ കാലത്തേക്കുമുള്ള അടച്ചിടല് ജനജീവിതം കൂടുതല് ദുസ്സഹമാക്കുകയേയുള്ളൂ. ഇക്കാര്യത്തില് മുന് അനുഭവങ്ങള് ഇല്ലാത്തതു കൊണ്ടു തന്നെ നേരത്തെ അടച്ചിട്ടത് സംബന്ധിച്ച് അധികൃതരെ കുറ്റം പറയാനുമാവില്ല. എന്നാല് തുടര്‍ന്നും ഇത്തരത്തിലേക്ക് നീങ്ങാനുള്ള സാമൂഹിക-സാമ്പത്തിക സാഹചര്യങ്ങളല്ല ഇന്ത്യയില് നിലനില്‍ക്കുന്നത്. അതുകൊണ്ട് കൊവിഡിനൊപ്പം ജീവിക്കാന് പഠിക്കുക എന്നത് മാത്രമാണ് കരണീയം. ഇതിനിടയിലും നമുക്കര്‍ഹതപ്പെട്ടത് ചോദിച്ചുവാങ്ങാന് മറന്നുപോകരുത്. ഇനിയും തീവണ്ടികള് ഓടിക്കാതിരിക്കുന്നത് ശരിയല്ലെന്ന് കേന്ദ്ര റെയില്‍വേ മന്ത്രാലയത്തിന് തോന്നിയതു കൊണ്ടാണ് തീവണ്ടികള് ഓടിക്കാന് തയാറായത്. കേന്ദ്രം ഇങ്ങനെയൊരു തീരുമാനം എടുക്കുമ്പോള് ഒരു കാരണവശാലും കേരളത്തെ തഴഞ്ഞത് ശരിയല്ല. ഇന്ത്യന് റെയില്‍വേക്ക് ഏറ്റവും കൂടുതല് വരുമാനം ഉണ്ടാക്കികൊടുക്കുന്ന സംസ്ഥാനമെന്ന നിലയില് കേരളം ആവശ്യപ്പെട്ടില്ലെങ്കിലും അര്‍ഹതപ്പെട്ടത് നല്‍കാനുള്ള ബാധ്യത റെയില്‍വേ മന്ത്രാലയത്തിനുമുണ്ട്. ഇക്കാര്യത്തില് കേന്ദ്രം ബാധ്യത നിറവേറ്റാത്തത് അവഗണനയുടെ തുടര്‍ക്കഥ തന്നെയാണ്.\nഅണ്‍ലോക്കില് കൂടുതല് ഇളവുകള് നല്‍കുന്നതിന്റെ ഭാഗമായിട്ടാണ് യാത്രക്കാരുടെ സൗകര്യാര്‍ഥം കൂടുതല് ട്രെയിനുകള് ഓടിക്കാന് തീരുമാനമെടുത്തത്. പ്രത്യേക തീവണ്ടികള് ഓടിക്കാന് തീരുമാനിക്കുന്നതായി കാണിച്ച് കേന്ദ്രം എല്ലാ സംസ്ഥാനങ്ങളെയും അറിയിച്ചതാണ്. ഇത് സംബന്ധിച്ച് ദക്ഷിണ റെയില്‍വേ ജനറല് മാനേജര് മുഴുവന് സംസ്ഥാനങ്ങളിലെയും ചീഫ് സെക്രട്ടറിമാര്‍ക്ക് കത്തെഴുതിയിരുന്നു. സാഹചര്യം എന്തുതന്നെയായാലും ഈ കത്തിനോട് അനുകൂലമായി പ്രതികരിക്കാന് കേരളത്തിന് സാധിക്കണമായിരുന്നു എങ്കില് ഇന്നത്തെ പ്രതിസന്ധിയില് നിന്ന് കരകയറാന് സാധിക്കുമായിരുന്നു. കേരളം ചോദിച്ചില്ലെന്ന പരാതികള് ഒഴിവാക്കാനും സാധിക്കുമായിരുന്നു.\nട്രെയിനുകളില് പൊതുവെ യാത്രക്കാര് കുറഞ്ഞുവരികയാണെന്നതു യാഥാര്‍ഥ്യമാണ്. ഇത് കേരളത്തിന് മാത്രമായുള്ളതല്ല. പൊതുസ്ഥിതി അതാണ്. അതിനിടയിലും യാത്രക്കാരുടെ സൗകര്യാര്‍ഥമാണ് പ്രത്യേക ട്രെയിനുകള് ഓടുന്നത്. ഒട്ടേറെപ്പേര് വിവിധ സംസ്ഥാനങ്ങളിലായി ഇപ്പോഴും കുടുങ്ങിക്കിടക്കുകയാണ്. അതുപോലെ കേരളത്തില് നിന്നും പലര്‍ക്കും ഇന്ത്യയുടെ നാനാഭാഗത്തേക്കും പോകേണ്ടതുണ്ട്. കേരളത്തില് നിന്ന് മടങ്ങിപ്പോയ അന്യസംസ്ഥാന തൊഴിലാളികളും മറ്റും തിരിച്ചുവരാനുള്ള തയാറെടുപ്പിലുമാണ്. കൊവിഡ് വ്യാപനം അതിരൂക്ഷമായ സംസ്ഥാനങ്ങളിലെ ഒട്ടേറെപ്പേര് കേരളത്തിലേക്ക് വരേണ്ടതുണ്ട്. എന്നാല് മതിയായ യാത്രാ സൗകര്യവുമില്ല. ഒക്ടോബര് മാസത്തോടെ കേരളത്തില് വ്യാപനം തീവ്രമാകാനാണ് സാധ്യതയെന്ന് റിപ്പോര്‍ട്ടുകളും പുറത്തുവരുന്നുണ്ട്. അങ്ങനെയെങ്കില് കാര്യങ്ങള് നേരെയായി വരാന് മാസങ്ങള് പിന്നെയുമെടുക്കും. അതുവരെ യാത്രാസൗകര്യങ്ങള് വേണ്ടെന്ന നിലപാടിനോട് യോജിക്കാന് സാധിക്കില്ല. ട്രെയിന് സര്‍വീസുകള് കേന്ദ്ര റെയില്‍വേ മന്ത്രാലയത്തിനു കീഴിലായതു കൊണ്ടു തന്നെ കൊവിഡ് മാനദണ്ഡങ്ങള് പാലിച്ച് യാത്രയ്ക്കുള്ള സൗകര്യമൊരുക്കുകയാണ് വേണ്ടത്. യാത്രക്കാര് ഇവിടെയെത്തിക്കഴിഞ്ഞാല് കേരളത്തിലെ ഇപ്പോഴത്തെ മാനദണ്ഡങ്ങള് പാലിക്കുന്നുണ്ടെന്ന് ഉറപ്പുവരുത്താന് അധികൃതര് ശ്രദ്ധിക്കുകയും വേണം. വരുന്നവര് ആരൊക്കെയെന്നും അവരുടെ തൊഴിലിടങ്ങളും മറ്റും എവിടെയാണെന്നും മുന്‍കൂട്ടി മനസിലാക്കി അവര്‍ക്കാവശ്യമായ സംരക്ഷണം നല്‍കുകയും വേണം. അല്ലാതെ യാത്ര സൗകര്യമില്ലാത്ത സ്ഥിതിവിശേഷം ഉണ്ടാകരുത്.\nകേരളത്തിന്റെ റെയില്‍വേ വികസനത്തോട് കേന്ദ്രം മുഖം തിരിഞ്ഞുനില്‍ക്കുന്ന പ്രവണതയ്ക്ക് പഴക്കമേറെയുണ്ട്. വര്‍ഷാവര്‍ഷങ്ങളിലുള്ള റെയില്‍വേ ബജറ്റ് കേരളത്തിന് കടുത്ത നിരാശയാണ് സമ്മാനിക്കാറ്. ട്രെയിനുകളുടെ കാര്യത്തിലും കേരളത്തിലെ റെയില്‍വേ വികസനത്തോട് കാട്ടുന്ന അവഗണന ഇനിയെങ്കിലും കേന്ദ്രം അവസാനിപ്പിക്കണം. അതുപോലെ നമുക്ക് ലഭിക്കേണ്ടത് യഥാസമയം ചോദിച്ചുവാങ്ങുകയും വേണം.


Swapna suresh talking about her on links with pc george and saritha nair | Indian Express Malayalam\nswapna suresh talking about her on links with p c george and saritha nair\nഇതൊരു ‘ഡേര്‍ട്ടി ഗെയിം’, സുരക്ഷ വേണം: സ്വപ്ന സുരേഷ്\nശിവശങ്കറിനെ വിജിലൻസ് ഇങ്ങനെ കൊണ്ടുപോകുമോയെന്നു ചോദിച്ച സ്വപ്ന ഒരു നോട്ടീസ് പോലുമില്ലാതെ സരിത്തിനെ ഇങ്ങനെ തട്ടിക്കൊണ്ടുപോകുന്നത് എന്തിനാണെന്നും ചോദിച്ചു\nUpdated: June 8, 2022 3:44:12 pm\nപാലക്കാട്: സ്വര്‍ണക്കടത്ത് കേസുമായി ബന്ധപ്പെട്ട് താന് നടത്തിയ വെളിപ്പെടുത്തലിനു പിന്നാലെ പി എസ് സരിത്തിനെ വിജിലന്‍സ് കസ്റ്റഡിലെടുത്തതിനെതിരെ പൊട്ടിത്തെറിച്ച് സ്വപ്‌ന സുരേഷ്. എം ശിവശങ്കറിനെ ഇങ്ങനെ കൊണ്ടുപോകുമോയെന്നും ഇതൊരു ‘ഡേര്‍ട്ടി ഗെയിം’ ആണെന്നും സ്വപ്‌ന പറഞ്ഞു.\n”സരിത്തിനെ കൊണ്ടുപോയത് വിജിലന്‍സാണെങ്കില് ആദ്യം കൊണ്ടുപോകേണ്ടത് ശിവശങ്കറിനെയാണ്. കേസിലെ പ്രധാന പ്രതികളില് ഒരാള് എം ശിവശങ്കറാണ്. അതു കഴിഞ്ഞാലുള്ള പ്രധാനപ്രതി ഞാനാണ്. ശിവശങ്കറിനെ ഇങ്ങനെ കൊണ്ടുപോകുമോ? സരിത്ത് താഴേത്തട്ടിലെ പ്രതിയാണ്. ഒരു നോട്ടീസ് പോലുമില്ലാതെ സരിത്തിനെ ഇങ്ങനെ തട്ടിക്കൊണ്ടുപോകുന്നത് എന്തിനാണ്? അതും എന്റെ വാര്‍ത്താസമ്മേളനം കഴിഞ്ഞ് 15 മിനിറ്റ് കഴിഞ്ഞപ്പോള്‍ത്തന്നെ. എനിക്കു ഭയമില്ല, വീട്ടിലുള്ളവരെയും സഹായിക്കുന്നവരെയും തട്ടിക്കൊണ്ടുപോകുന്നതിന് പകരം എന്നെ കൊല്ലൂ,” സ്വപ്‌ന പറഞ്ഞു. തനിക്കും കൂടെയുള്ളവര്‍ക്കും മുഖ്യമന്ത്രി സംരക്ഷണം ഉറപ്പുവരുത്തണമെന്നും സ്വപ്ന ആേവശ്യപ്പെട്ടു.\nഇനിയും ഒരുപാട് വെളിപ്പെടുത്താനുണ്ടെന്നും തന്റെ വെളിപ്പെടുത്തലിന് പിന്നില് രാഷ്ട്രീയ അജണ്ടയില്ലെന്നും സ്വപ്ന സുരേഷ് രാവിലെ പറഞ്ഞിരുന്നു. ഇതിനു പിന്നാലെയാണ് സരിത്തിനെ വിജിലൻസ് സംഘം ഫ്ലാറ്റിൽനിന്ന് കസ്റ്റഡിയിലെടുത്തു കൊണ്ടുപോയത്.\n”മുഖ്യമന്ത്രിക്കെതിരെ ഗുരുതരമായ ആരോപണങ്ങൾ ഉന്നയിച്ചത് വ്യക്തിപരമായിട്ടല്ല. ആരാണ് മുഖ്യമന്ത്രി എന്നത് എന്റെ വിഷയമല്ല. ഞാൻ വ്യക്തികളെക്കുറിച്ചാണ് പറഞ്ഞത്. രഹസ്യമൊഴിയായതിനാല് കൂടുല് വെളിപ്പെടുത്താനാവില്ല. ഇപ്പോള് പറഞ്ഞുകഴിഞ്ഞിരിക്കുന്നത് ചെറിയൊരു ഭാഗം മാത്രമാണ്,” സ്വപ്ന രാവിലെ പറഞ്ഞു.\nപി.സി.ജോര്‍ജുമായി വ്യക്തിപരമായ ബന്ധമില്ല. പി.സി.ജോർജ് എന്നെ വിളിക്കാൻ ശ്രമിച്ചുവെന്നത് സത്യമാണ്. എന്നാൽ ഞാൻ പ്രതികരിച്ചിട്ടില്ല. സ്വപ്നയെ പി.സി.ജോർജ് പല തവണ വിളിച്ചുവെന്ന തരത്തിൽ വാർത്തകൾ പുറത്തുവന്നിരുന്നു. ഇതിനോട് പ്രതികരിക്കുകയായിരുന്നു സ്വപ്ന. പി.സി.ജോർജ് എന്തൊക്കെയോ സ്വപ്ന എഴുതിക്കൊടുത്തിട്ടുണ്ടെന്നാണല്ലോ പറയുന്നത് എന്ന ചോദ്യത്തിന് ”അങ്ങനെയെങ്കിൽ ആ രേഖ അദ്ദേഹം പുറത്തുവിടട്ടെ” എന്നായിരുന്നു സ്വപ്നയുടെ മറുപടി.\nസരിതയെ ജയിലില് വച്ചാണ് കണ്ടത്. ഞങ്ങൾ ഒരേ ജയിലിൽ ഒരേ സമയത്തുണ്ടായിരുന്നു. അതേ അട്ടക്കുളങ്ങര ജയിലിൽ അവരും ആ സമയത്ത് ശിക്ഷ അനുഭവിക്കുകയായിരുന്നു. അവരോട് ഹലോ പോലും പറഞ്ഞിട്ടില്ലെന്നും സരിത വ്യക്തമാക്കി.\nഎനിക്ക് ഇപ്പോഴും ജീവന് ഭീഷണിയുണ്ട്, ജോലി ചെയ്യുന്ന സ്ഥാപനത്തിനു പോലും ഭീഷണിയാണ്. ഞാൻ പാവയായിരുന്നു. പലരും പല ആവശ്യങ്ങൾക്കായി എന്നെ ഉപയോഗിച്ചിട്ടുണ്ട്. ഇനി എന്നെ ജീവിക്കാന് അനുവദിക്കണം, ജോലി ചെയ്ത് ജീവിക്കാന് വിടണമെന്നും സ്വപ്ന ആവശ്യപ്പെട്ടു. എന്റെ കേസില് ഉള്‍പ്പെട്ടിട്ടുള്ള ആളുകളെ കുറിച്ചും അവര്‍ക്ക് കേസില് എന്തായിരുന്നു റോള് എന്നതിനെ കുറിച്ചുമെല്ലാം മൊഴിനല്‍കിയിട്ടുണ്ടെന്നും സ്വപ്ന പറഞ്ഞു.\nസ്വപ്‌ന എഴുതിയതെന്നു പറയുന്ന കത്ത് പുറത്തുവിട്ട് പി സി ജോര്‍ജ്\nസ്വപ്ന സുരേഷ് തന്നെ തൈക്കാട് ഗസ്റ്റ് ഹൗസില് വന്ന് കണ്ടിട്ടുണ്ടെന്നും പി സി ജോര്‍ജ്. സ്വര്‍ണക്കടത്ത് കേസ് സംബന്ധിച്ച് സ്വപ്‌ന എഴുതിയതെന്ന് അവകാശപ്പെടുന്ന കത്ത് അദ്ദേഹം പുറത്തുവിട്ടു.\nഗസ്റ്റ് ഹൗസില് വച്ചാണ് ഈ കത്ത് സ്വപ്‌ന തനിക്കു നല്‍കിയതെന്നും ഇതില് എം ശിവങ്കറിനെതിരെ ആരോപണങ്ങളുണ്ടെന്നും ജോര്‍ജ് വാര്‍ത്താസമ്മേളനത്തില് പറഞ്ഞു.\nകേസില് സ്വപ്‌നയ്ക്കും പി എസ് സരിത്തിനും മാത്രമല്ല, മുഖ്യമന്ത്രി പിണറായി വിജയനും നേരിട്ട് പങ്കുണ്ടെന്നും ജോര്‍ജ് ആരോപിച്ചു. കേസില് മുഖ്യമന്ത്രിയാണ് ഒന്നാം പ്രതി. കള്ളക്കടത്ത് നടത്തിയ മുഖ്യമന്ത്രി രാജ്യത്തിന് അപമാനമാണ്.\nസോളാര് കേസ് പ്രതി സരിതയുമായി താന് ഫോണില് സംസാരിച്ചതില് എന്താണ് പ്രത്യേകതയെന്നു ജോര്‍ജ് ചോദിച്ചു. സരിതയുമായി എത്രകൊല്ലമായി സംസാരിക്കുന്നു. ‘ചക്കരപ്പെണ്ണേ’ എന്നാണ് സരിതയെ പണ്ടേ വിളിക്കുന്നതെന്നും ജോര്‍ജ് പറഞ്ഞു.\nRead More: ‘ദുബായില് എത്തിച്ച ബാഗിൽ കറന്‍സി’; മുഖ്യമന്ത്രിക്കെതിരെ ഗുരുതര ആരോപണവുമായി സ്വപ്‌ന സുരേഷ്\nWeb Title: Swapna suresh talking about her on links with p c george and saritha nair


സന്തോഷ് ട്രോഫി: പ്രതീക്ഷയോടെ കേരളം - Samrambam\nസന്തോഷ് ട്രോഫി: പ്രതീക്ഷയോടെ കേരളം\nസന്തോഷ് ട്രോഫി ഫുട്‌ബോളില് പ്രതീക്ഷയോടെ കേരളം. ആദ്യമത്സരത്തില് ആന്ധ്രാ പ്രദേശിനെതിരെ നേടിയ തകര്‍പ്പന് വിജയത്തിന്റെ ആത്മവിശ്വാസത്തില് കേരളം ഇന്ന് തമിഴ്‌നാടിനെ നേരിടും. കോഴിക്കോട് കോര്‍പ്പറേഷന് സ്റ്റേഡിയത്തില് വൈകിട്ട് മൂന്നരക്കാണ് മത്സരം. ആന്ധ്രക്കെതിരെ ആദ്യ മത്സരത്തില് കേരളം അഞ്ചു ഗോളിന്റെ മിന്നും ജയമാണ് നേടിയത്. ബിനോ ജോര്‍ജിന്റെ പരിശീലനത്തില് മികച്ച ഒത്തിണക്കമാണ് കേരളം കാട്ടുന്നത്. കഴിഞ്ഞ കളിയിലെ മികച്ച ഫോം തുടരാനായാല് തമിഴ്‌നാടിനെ വരുതിയിലാക്കാമെന്നാണ് കേരളത്തിന്റെ കണക്കു കൂട്ടല്. എമില് ബെന്നിയുടെ മിന്നും ഫോം തന്നെയാണ് ആതിഥേയരുടെ കരുത്ത്.\nഅതി വേഗത്തില് മുന്നേറി കൃത്യമായി ലക്ഷ്യം കാണുന്ന എമിലിനൊപ്പം ലിയോണ് അഗസ്റ്റിന് കൂടി ചേരുന്നതോടെ കേരളത്തെ പിടിച്ചു കെട്ടാന് തമിഴ്‌നാട് പണിപ്പെടേണ്ടി വരും. കുറിയ പാസുകളുമായി ഒത്തിണക്കത്തോടെ കളിക്കുന്ന കേരളത്തിന് കാണികളുടെ പിന്തുണയും അനുകൂല ഘടകമാണ്. ആന്ധ്രയെ ഒന്നിനെതിരെ നാലു ഗോളുകള്‍ക്ക് തകര്‍ത്താണ് തമ്‌ഴ്‌നാടിന്റെ വരവ്. ഹാട്രിക് നേടിയ എല് ലിജോയും ദിവാകറുമെല്ലാം ഏത് പ്രതിരോധത്തെയും പിളര്‍ത്താന് കഴിവുള്ളവര്. ഗ്രൂപ്പില് തമിഴ്‌നാടിനും കേരളത്തിനും മൂന്ന് പോയിന്റ് വീതമാണുള്ളത്. ഗോള് ശരാശരിയില് കേരളമാണ് മുന്നില്. ഫൈനല് റൗണ്ടിലേക്ക് ടിക്കറ്റെടുക്കണമെങ്കില് വിജയം മാത്രമാണ് തമിഴ്‌നാടിനു മുന്നിലുള്ള വഴി. എന്നാല് സമനില നേടിയാല് കേരളത്തിന് ഫൈനല് റൗണ്ടിലേക്ക് യോഗ്യത നേടാം.\nPrevious പ്രളയം കവര്‍ന്ന രേഖകള് തിരികെ നല്‍കി സര്‍ട്ടിഫിക്കറ്റ് അദാലത്ത് : ഇനി ഇവ ഡിജി ലോക്കറില് സുരക്ഷിതം\nNext ഇന്ന് മദ്യശാലകളും പടക്ക കടകളും തുറന്ന് പ്രവര്‍ത്തിക്കരുതെന്ന് കാസര്‍കോട് ജില്ലാകലക്ടര്\nകേരളത്തിനായി തുഴയാം : വിഴിഞ്ഞം മുതൽ അഴീക്കൽ വരെ കയാക്കിംഗ് പര്യടനം\nകേരളത്തിനായി തുഴയാം എന്ന മുദ്രാവാക്യവുമായി വിഴിഞ്ഞം തുറമുഖത്ത് നിന്ന് കണ്ണൂർ അഴീക്കൽ തുറമുഖം വരെ കയാക്കിംഗ് പര്യടനം സംഘടിപ്പിക്കുന്നു. വിഴിഞ്ഞം അന്താരാഷ്ട്ര തുറമുഖ പദ്ധതിയുടെ ആഭിമുഖ്യത്തിൽ കേരളത്തിലെ ഒൻപത് തീരദേശ ജില്ലകളെ സമന്വയിപ്പിച്ച് കടലിലൂടെ തീരദേശ നവകേരള വികസനയാത്ര എന്ന പേരിൽ\nജക്കാര്‍ത്ത: ഏഷ്യന് ഗെയിംസ് ബാഡ്മിന്റണ് സിംഗിള്‍സില് ഇന്ത്യയ്ക്ക് ചരിത്ര നേട്ടം. ഇന്ത്യയുടെ സൈന നേഹ്വാളിന് വെങ്കിലം. ബാഡ്മിന്റണ് സിംഗിള്‍സില് മെഡല് നേടുന്ന ആദ്യ വനിതയാണ് സൈന. സെമിഫൈനല് മത്സരത്തില് തായ്പെയുടെ തായ് സൂയിങ്ങിനോട് തോല്‍ക്കുകയായിരുന്നു. 17-21, 14-21 എന്നായിരുന്നു സ്‌കോര് നില.\nസംസ്ഥാന ജൂനിയർ ഖോ-ഖോ ചാമ്പ്യൻഷിപ്പ്\nകേരള ഖോ-ഖോ അസോസിയേഷൻ ഇന്ററിം കമ്മിറ്റിയും കേരള ഖോ-ഖോ അസോസിയേഷനും കേരള സ്റ്റേറ്റ് സ്‌പോർട്‌സ കൗൺസിലിന്റെ ആഭിമുഖ്യത്തിൽ ആറ്റിങ്ങൽ ശ്രീപാദം സ്റ്റേഡിയത്തിൽ ഒക്‌ടോബർ അഞ്ച്, ആറ് തിയതികളിൽ സംസ്ഥാന ജൂനിയർ ഖോ-ഖോ ചാമ്പ്യൻഷിപ്പ് നടത്തും. ഒക്‌ടോബർ 24ന് 18 വയസ്സ് തികയാത്ത


Congress and BJP starts election mode declarations in Madhya Pradesh | മധ്യപ്രദേശില് ട്രമ്പ് കാര്‍ഡ് ഇറക്കി കോണ്‍ഗ്രസ്; സിന്ധ്യയുടെ 'എക്‌സ്പ്രസ് വേ' പൊളിയും? പോര് ശക്തം - Malayalam Oneindia\n36 min ago ഞെട്ടി ബിജെപി; ഹരിയാനയിലും കാത്തിരിക്കുന്നത് തിരിച്ചടി.. എരിതീയിൽ എണ്ണ പകർന്ന് കോൺഗ്രസും\nUpdated: Tue, May 19, 2020, 17:05 [IST]\nഭോപ്പാല്: മധ്യപ്രദേശ് ഉപതിരഞ്ഞെടുപ്പിലേക്ക് അടുക്കുകയാണ്. മികച്ച വിജയം നേടുന്ന പാര്‍ട്ടിക്ക് സംസ്ഥാനം ഭരിക്കാം. കോണ്‍ഗ്രസിന് മുന്‍തൂക്കം കിട്ടുമെന്നാണ് അവര് ആഭ്യന്തരമായി നടത്തിയ സര്‍വ്വെയില് തെളിഞ്ഞത്. എന്നാല് ഈ സര്‍വെ കാര്യമാക്കേണ്ടെന്ന് ബിജെപി പറയുന്നു. 24 മണ്ഡലങ്ങളിലേക്കാണ് തിരഞ്ഞെടുപ്പ്. ഇതില് കൂടുതലും സിന്ധ്യയുടെ പക്ഷത്തിന് മേല്‍ക്കൈയുള്ള ഗോളിയോര് ചമ്പാല് മേഖലയിലാണ്.\nby election campaigns start in madhyapradesh\nഉപതിരഞ്ഞെടുപ്പിലെ പ്രധാന പ്രചാരണ ആയുധം ബിജെപി തീരുമാനിച്ചുകഴിഞ്ഞു. ഇത് മറികടക്കാനുള്ള പ്രഖ്യാപനങ്ങള്‍ക്ക് കോണ്‍ഗ്രസും തുടക്കമിട്ടു. കോണ്‍ഗ്രസും ബിജെപിയും വാശിയേറിയ നീക്കങ്ങളാണ് നടത്തുന്നത്. അതിനിടെ ഒട്ടേറെ പേര് കോണ്‍ഗ്രസില് നിന്ന് രാജിവച്ച് ബിജെപിയില് ചേര്‍ന്നു. വിശദാംശങ്ങള് ഇങ്ങനെ....\nപകുതിയിലധികം സീറ്റ് കിട്ടിയാല്\nജ്യോതിരാദിത്യ സിന്ധ്യയുമായി അടുപ്പമുള്ള 22 എംഎല്‍എമാര് രാജിവച്ച് ബിജെപിയില് ചേര്‍ന്നതോടെയാണ് കമല്‍നാഥ് നേതൃത്വം നല്‍കിയ കോണ്‍ഗ്രസ് സര്‍ക്കാര് വീണത്. ഇതിന് പുറമെ മറ്റു രണ്ടു മണ്ഡലങ്ങളും അടക്കം 24 നിയമസഭാ മണ്ഡലങ്ങളിലേക്ക് ഉപതിരഞ്ഞെടുപ്പ് നടക്കാനിരിക്കുകയാണ്. ഉപതിരഞ്ഞെടുപ്പില് പകുതിയിലധികം സീറ്റ് നേടുന്നവര്‍ക്ക് സംസ്ഥാനം ഭരിക്കാം.\nഗ്വാളിയോര്-ചമ്പാല് മേഖലയിലാണ് ഉപതിരഞ്ഞെടുപ്പ് നടക്കാനുള്ള 16 മണ്ഡലങ്ങളുള്ളത്. ജ്യോതിരാദിത്യ സിന്ധ്യയുടെ സ്വാധീന പ്രദേശമാണിവിടം. എന്നാല് കോണ്‍ഗ്രസിനോട് താല്‍പ്പമുള്ളവരും ഏറെയുണ്ട്. ഈ സാഹചര്യത്തിലാണ് മേഖല പിടിക്കാന് ബിജെപി പദ്ധതി തയ്യാറാക്കിയിരിക്കുന്നത്.\nചമ്പാല് എക്‌സ്പ്രസ് വേ വീണ്ടും\nചമ്പാല് എക്‌സ്പ്രസ് വേ പ്രൊജക്ട് വീണ്ടും പൊടിതട്ടിയെടുത്തിരിക്കുകയാണ് ബിജെപി. ഈ പദ്ധതി നടപ്പാക്കുമെന്ന് മുഖ്യമന്ത്രി ശിവരാജ് സിങ് ചൗഹാന് പ്രഖ്യാപിച്ചു. യുപി, രാജസ്ഥാന് സംസ്ഥാനങ്ങളെ ബന്ധിപ്പിക്കുന്ന എക്‌സ്പ്രസ് വേ പദ്ധതിയാണിത്. മേഖലയുടെ മുഖഛായ മാറ്റുന്ന പദ്ധതി.\nചമ്പാല് എക്‌സ്പ്രസ് വേ പ്രൊജക്ട് വീണ്ടും തുടങ്ങുന്നതോടെ ജനങ്ങള് ബിജെപിക്കൊപ്പം നില്‍ക്കുമെന്നാണ് ജ്യോതിരാദിത്യ സിന്ധ്യയും ബിജെപിയും കരുതുന്നത്. ശിവരാജ് സിങ് ചൗഹാന്റെ പുതിയ തീരുമാനം സ്വാഗതം ചെയ്ത് സിന്ധ്യ രംഗത്തുവന്നു. കോണ്‍ഗ്രസ് സര്‍ക്കാര് തടഞ്ഞുവച്ച പദ്ധതിയാണിതെന്നും സിന്ധ്യ പറഞ്ഞു.\nചമ്പാല് പ്രോഗ്രസ് വേ എന്ന പേരിലാണ് പദ്ധതിക്ക് ബിജെപി തുടക്കമിടുന്നത്. 300 കിലോമീറ്റര് ദൂരത്തിലുള്ള റോഡ് മധ്യപ്രദേശില് നിന്ന് ഉത്തര് പ്രദേശിലേക്കും രാജസ്ഥാനിലേക്കും എളുപ്പവഴി ഒരുക്കും. ഈ പദ്ധതി വരുന്നതോടെ മേഖലയിലെ 16 സീറ്റിലും ബിജെപിക്ക് ജയിക്കാന് സാധിക്കുമെന്ന് ശിവരാജ് സിങ് ചൗഹാനും സിന്ധ്യയും കണക്ക് കൂട്ടുന്നു.\nചമ്പാല് എക്‌സ്പ്രസ് വേ പ്രൊജക്ട് കമല്‍നാഥ് സര്‍ക്കാര് തടഞ്ഞുവെന്ന ബിജെപി വാദം കോണ്‍ഗ്രസ് തള്ളി. ബിജെപി തിരഞ്ഞെടുപ്പ് മുന്നില് കണ്ട് കള്ളം പ്രചരിപ്പിക്കുകയാണെന്ന് കോണ്‍ഗ്രസ് വക്താവ് കെകെ മിശ്ര പറഞ്ഞു. പദ്ധതി പുനരാരംഭിക്കാന് തന്നെയായിരുന്നു കമല്‍നാഥ് സര്‍ക്കാര് ശ്രമിച്ചതെന്നും അദ്ദേഹം അവകാശപ്പെട്ടു.\nപണമെവിടെ എന്ന് കോണ്‍ഗ്രസ്\nകോടികള് ചെലവുള്ള പദ്ധതിയാണിത്. കൊറോണ പ്രതിസന്ധി കാലത്ത് ഇത്രയും തുക ചെലവഴിച്ചുള്ള പദ്ധതി ബിജെപി സര്‍ക്കാര് തുടങ്ങാന് സാധ്യതയില്ലെന്നാണ് കോണ്‍ഗ്രസ് നേതാക്കള് കരുതുന്നത്. മാത്രമല്ല, ഉപതിരഞ്ഞെടുപ്പ് ലക്ഷ്യമിട്ട് ചില പ്രഖ്യാപനങ്ങള് നടത്താന് സാധ്യതയുണ്ടെന്നും കോണ്‍ഗ്രസ് കരുതുന്നു.\nഎക്‌സ്പ്രസ് വേ പദ്ധതി 16 മണ്ഡലങ്ങളില് സ്വാധീനിക്കുമെന്നാണ് രാഷ്ട്രീയ നിരീക്ഷകരുടെ വിലയിരുത്തല്. കൊറോണ കാരണം ജനങ്ങള് പ്രതിസന്ധിയിലാണ്. ഈ വേളയില് ഉയര്‍ന്ന വൈദ്യുതി നിരക്കാണ് സര്‍ക്കാര് ഈടാക്കുന്നത്. ഇതാണ് തങ്ങള് തിരഞ്ഞെടുപ്പില് പ്രധാനമായും ഉന്നയിക്കുകയെന്ന് കോണ്‍ഗ്രസ് നേതാവും മുന് വൈദ്യുതി മന്ത്രിയുമായ പ്രിയവൃത് സിങ് പറഞ്ഞു.\nഎല്ലാ ആനുകൂല്യങ്ങളും തടഞ്ഞു\nമധ്യപ്രദേശില് കടുത്ത വൈദ്യുതി ക്ഷാമം നേരിടുന്നു. വൈദ്യുതി നിരക്ക് കുത്തനെ കൂട്ടുകയും ചെയ്തു. കമല്‍നാഥ് സര്‍ക്കാര് പ്രഖ്യാപിച്ച എല്ലാ ആനുകൂല്യങ്ങളും ശിവരാജ് സിങ് ചൗഹാന് സര്‍ക്കാര് റദ്ദാക്കി. ഇതാണ് കോണ്‍ഗ്രസ് പ്രധാനമായും പ്രചരിപ്പിക്കുകയെന്നും പ്രിയവൃത് സിങ് പറഞ്ഞു.\nകോണ്‍ഗ്രസ് നേതാക്കള് ബിജെപിയില് ചേര്‍ന്നു\nഅതിനിടെ, കോണ്‍ഗ്രസിന് കനത്ത തിരിച്ചടി നല്‍കി ഇന്‍ഡോര് ജില്ലയിലെ സാന്‍വറിലുള്ള നേതാക്കള് പാര്‍ട്ടി വിട്ടു. ബിജെപിയില് ചേരുകയും ചെയ്തു. മുഖ്യമന്ത്രിയുടെ സാന്നിധ്യത്തിലാണ് ഇവര് ബിജെപി അംഗത്വം സ്വീകരിച്ചത്. കൂടുതല് കോണ്‍ഗ്രസ് നേതാക്കള് രാജിവയ്ക്കുമെന്ന് മന്ത്രി തുളസിറാം സിലാവത് പറഞ്ഞു.\nഉപതിരഞ്ഞെടുപ്പ്, മന്ത്രിസഭാ വികസനം എന്നീ കാര്യങ്ങള് ചര്‍ച്ച ചെയ്യാന് വേണ്ടി കഴിഞ്ഞദിവസം ശിവരാജ് സിങ് ചൗഹാന് ബിജെപി നേതാക്കളുമായി ചര്‍ച്ച നടത്തിയിരുന്നു. കോണ്‍ഗ്രസ് വിട്ടുവന്നവര്‍ക്ക് മന്ത്രി പദവി നല്‍കുന്നതില് കടുത്ത വെല്ലുവിളിയാണ് ചൗഹാന് നേരിടുന്നത്. മുതിര്‍ന്ന ചില ബിജെപി നേതാക്കള് ഇതിനെതിരെ രംഗത്തുണ്ട്. മന്ത്രിപദവി കിട്ടാത്തവരിലാണ് കോണ്‍ഗ്രസിന്റെ നോട്ടം.\ncongress bjp madhya pradesh bypoll election kamal nath കോണ്‍ഗ്രസ് ബിജെപി മധ്യപ്രദേശ് ഉപതിരഞ്ഞെടുപ്പ് കമല്‍നാഥ് politics\nCongress, BJP starts election mode declarations in Madhya Pradesh


നേര്‍ച്ചക്കോഴി | എന്റെ മലയാളം - നമ്മുടെ മലയാളം !..\nകരിയോയില് പുരണ്ടു കറുത്ത കഴുക്കോലുകളില് പറ്റിപ്പിടിച്ചിരുന്ന മാറാലകള് തീര്‍ത്ത ചിത്രങ്ങള് നോക്കി കോലായിലെ ചാരുതുണിക്കസേരയില് രാമറച്ഛന് മലര്‍ന്നു കിടന്നു. മക്കളും മരുമക്കളും രാവിലെ പടിയിറങ്ങയ ശേഷം ആ വീട് ഉറങ്ങിക്കഴിഞ്ഞിരുന്നു. മുറ്റത്ത് തന്റെ ചുവന്ന അങ്കവാല് വിറപ്പിച്ച് ചിക്കി നടന്നിരുന്ന പൂവന് കോഴി തലയുയര്‍ത്തി രാമറച്ഛനെ നോക്കി ഒന്നു കൊക്കിയതും പൊടുന്നനെ കഴുക്കോലില് പറ്റിപ്പിടിച്ചിരുന്ന ഒരു പല്ലി പിടിവിട്ട് അയാളുടെ മടിയിലേക്ക് വീണതും ഒരുമിച്ചായിരുന്നു. അയാള് വേദന കൊണ്ടെന്നപോലെ ഒന്ന് കുതറി. മുണ്ടു കുടഞ്ഞു. തെറിച്ചു വീണ "മുറിവാല്" നിലത്തു കിടന്ന് പിടയുന്നത് അയാള് അസഹ്യതയോടെ നോക്കി. അയാളുടെ മനവും പിടയുകയായിരുന്നു. കഴിഞ്ഞ രണ്ടാഴ്ചത്തെ സംഭവ ബഹുലമായ ദിനങ്ങള്‍ക്കു ശേഷം വീണ്ടും ശൂന്യത. കുഞ്ഞിമാളുവും താനും മാത്രം ഈ വീട്ടില് വീണ്ടും തനിച്ച്. ഭിഷഗ്വരന്‍മാര് വിധിച്ച മരണം വീണ്ടുമൊരു പരീക്ഷണത്തിന് വഴിമാറിയതു പോലെ.\n"ഇനി ഞങ്ങള്‍ക്കൊന്നും ചെയ്യാനില്ല. വീട്ടിലേക്കെടുത്തോളൂ.”\nഡോക്ടര്‍മാര് കയ്യൊഴിഞ്ഞപ്പോള് ആശുപത്രിയില് നിന്നും ആംബുലന്‍സില് ഇവിടെയെത്തിയത് നിലവിളിയുടെ അകന്പടിയോടെയായിരുന്നു. മരണക്കിടക്കയില് ആദ്യത്തെ രണ്ടു ദിവസം അനങ്ങാതെ കിടക്കേണ്ടി വന്നു. മക്കളുടെയും മരുമക്കളുടെയും കരച്ചിലിന്റെയും കനം നേര്‍ത്തു വന്നു. ഒരുതരം മടുപ്പിന്റെ മുരള്‍ച്ചകള് കേട്ടു തുടങ്ങിയത് മൂന്നാം ദിവസം കൈകാലുകള് അനക്കിത്തുടങ്ങിയതു മുതലാണ്. നാലാം നാളായ ഇന്നലെ രാവിലെ കഞ്ഞിവെള്ളം കുടിച്ചു. ഉച്ചയ്ക്ക് മരക്കിഴങ്ങു പുഴുക്കും ചുട്ട പപ്പടവും കഴിച്ചു. വൈകിട്ടായപ്പോഴേക്കും പതുക്കെ എഴുനേല്‍ക്കാറായപ്പോള് പടിഞ്ഞാറ്റയില് നിന്നും മക്കളുടെ കുശുകുശുക്കല് കേട്ടു തുടങ്ങി.\n"കുട്ടികള് ഒരാഴ്ച്ചയായി സ്കൂളില് പോയിട്ട്. ഇതെപ്പഴാ എന്തെങ്കിലും ഒന്നാവ്വാ ?.\nഅച്ഛനിപ്പോ എഴുനേല്ക്കാനും തുടങ്ങി.”\nമൂത്ത മകള് ശാന്തയുടെ ശബ്ദമാണ്.\n"ചേച്ചിക്കിപ്പോ അച്ഛനെന്താ ആവ്വണ്ടെ ?.”\nഇളയ മകള് ലീലയുടെ ചോദ്യം അവളുടെ ഉത്തരം മുട്ടിച്ചു കളഞ്ഞു.\n"ഞങ്ങളിവിടെ ഒരു മാസായി കാവലു കിടക്ക്വാ.... ദിവാകരേട്ടന് ജോലിയൊന്നുമില്ലെന്നാ വിചാരം ?.”\nരാത്രിയില് പറന്പിലെവിടെയോ നിന്ന് മണ്ണട്ടകള് കരഞ്ഞു തുടങ്ങയപ്പോള്........ നിലവിളക്കിന്റെ തിരി നീട്ടിവച്ച് രാമായണം വായിക്കാന് തുടങ്ങിയപ്പോള്…. അടുക്കളയില് നിന്ന് മകന് കൃഷ്ണന്‍റെ സംസാരം കേട്ടു.\n"അമ്മേ ഞാനും ജയന്തീം നാളെ കോഴിക്കോട്ടു പോവ്വാ. അച്ഛനിപ്പോ കുഴപ്പമൊന്നുമില്ലാലോ.”\nരാവിലെത്തന്നെ എല്ലാവരുടെയും പുറപ്പാട് തുടങ്ങിയിരുന്നു. ഓരോരുത്തരായി വന്ന് യാത്ര ചോദിച്ചു. പല കാരണങ്ങള്.... ജോലി.. കുട്ടികളുടെ പഠനം...\nഞാലി ഓടിന്റെ നിഴല് കോലായിന്‍തുന്പത്തെത്തിയപ്പോഴേക്കും എല്ലാവരും പടിയിറങ്ങിക്കഴിഞ്ഞിരുന്നു. ഇതിപ്പോള് മൂന്നാം തവണയാണ് ആവര്‍ത്തിക്കുന്നത്. കരച്ചിലും പിഴിച്ചിലുമായുള്ള വരവ്... നിരാശയൊതുക്കിപ്പിടിച്ചു കൊണ്ടുള്ള യാത്ര ചോദിക്കല്....\nരാമറച്ഛന്റെ ഓര്‍മ്മകള് വര്‍ഷങ്ങള്‍ക്കു പിന്നിലേക്ക് മറിഞ്ഞു. തന്റെ യവ്വനം... കുഞ്ഞിമാളുവിനെ വിവാഹം ചെയ്ത് ഈ വീട് വയ്ക്കുന്പോള് വയസ്സ് ഇരുപത്തി അഞ്ച്. അച്ഛനില് നിന്നും പഠിച്ച മന്ത്രവാദവും, ചില്ലറ മുറിവൈദ്യവുമായി കാലം കഴിക്കല്.... മൂത്ത മകള് ശാന്തയുടെ ജനനം.. അവളുടെ വിവാഹം.. മകന് കൃഷ്ണന്റെ വീടുമാറ്റം, ഇളയ മകള് ലീലയുടെ ദിവാകരന്റെ കൂടെയുള്ള ഒളിച്ചോട്ടം..\nനാല്പ്പത് വയസ്സ് മുതലാണ് "പട്ടാരക്കാവിലെ" മുത്തപ്പന് തിറക്ക് "തണ്ടാറച്ഛന്" സ്ഥാനം വഹിച്ചു തുടങ്ങിയത്. അന്ന് മുതലാണ് കുഞ്ഞിക്കേളുവിന്റെ മകന് രാമന് എന്ന താന് നാട്ടുകാരുടെ "രാമറച്ഛനായി" മാറിയത്. തെങ്ങോളമുയരമുള്ള കുരുത്തോലക്കിരീടവും ചൂടി മലയനപ്പുണ്ണി തിറയാടുന്പോള്, ഒരു കയ്യില് നാക്കില കൊണ്ട് ഭദ്രമായി മൂടിക്കെട്ടിയ കിണ്ടിയില് "അമൃതെന്ന" കള്ളും, മറു കയ്യില് പന്തവുമായി ഭയഭക്തി ബഹുമാനത്തോടെയായിരുന്നു മുന്നില് നിന്നത്. അമൃത് പിടിച്ച് വാങ്ങാനായി മുത്തപ്പന് തെയ്യം പിന്നാലെ ഓടുന്പോഴും ചെണ്ടയുടെ പെരുക്കത്തിനൊപ്പം തന്നിലും ദൈവികശക്തി ആവേശിച്ച പോലെ തോന്നുമായിരുന്നു.\nകോമരം കെട്ടിയ കുമാരന് ഉറഞ്ഞ് മൂര്‍ദ്ധാവില് ആഞ്ഞുവെട്ടി ചോര ചീറ്റുന്പോള് മഞ്ഞപ്പൊടി പൊത്തിക്കൊടുക്കേണ്ടതും താനായിരുന്നു. പാതിരാക്കഴിഞ്ഞ് കുരുതിക്ക് കൊണ്ടുവരുന്ന കോഴികളെ തലയറുക്കുവാനായി പിടിച്ചു കൊടുക്കുന്ന സമയത്ത്, തല വേര്‍പെട്ട് ഉടലുകള് ചോര കുഴഞ്ഞ മണ്ണില് പിടയുന്പോള്, പലപ്പോഴും പേടി തോന്നിയിട്ടുണ്ട്. - "ഇവയുടെയൊക്കെ അറ്റ തലകള് ഉടലോട് ചേര്‍ന്ന് എന്നെങ്കിലും തന്നോട് പ്രതികാരം ചെയ്യാന് വരുമെന്ന്.\nആ രംഗമോര്‍ത്തിട്ടെന്ന പോലെ രാമറച്ഛന് ഞെട്ടിയെഴുനേറ്റ് പകച്ച് നോക്കി. വെയിലേറ്റ് തളര്‍ന്ന തുളസിച്ചെടിക്കപ്പുറത്തായി ശീപോതിയും പൂപ്പലുകളും ഉണക്കിപ്പിടിച്ച മുറ്റക്കൊള്ളില് അപ്പോഴും പൂവന് കോഴി അയാളെ തന്നെ നോക്കി നില്‍ക്കുന്നുണ്ടായിരുന്നു. ചെഞ്ചോര പൂവും വിറപ്പിച്ച്.. കാലന്റെ ഭാവവുമായി..\nകുരുതി കൊടുത്ത കോഴിയുടെ തല ഉടലിന്നോട് ചേര്‍ന്ന പോലെ... ചുവന്ന തൂവലുകള് ചുവന്ന പട്ടുടുത്ത പോലെ...\nരാമറച്ഛന് കോഴിയെ സൂക്ഷിച്ച് നോക്കി.\n"കോമരം കുമാരനല്ലോ അത്..”\nനെറ്റിയിലെ ചെഞ്ചോരപ്പൂവ് ചീറ്റിത്തെറിച്ച ചോരപോലെ തോന്നിച്ചു. ചുവന്ന ചിറകുകള് കുടഞ്ഞ് തലയുയര്‍ത്തി കോഴിയൊന്ന് കൂവി. മൂര്‍ദ്ധാവില് ആഞ്ഞ് വെട്ടി, ചോര ചീറ്റിത്തെറിപ്പിച്ച് ഉറയുന്ന കുമാരന്റെ മുറിവില് മഞ്ഞള് പൊടിയിടാന് രാമറച്ഛന് ഭസ്മത്തട്ടില് നിന്നും ഒരു പിടി ഭസ്മം വാരി മുറ്റത്തേക്ക് കുതിച്ചു. ഭസ്മത്തട്ടിന്റെ ചങ്ങലയിലെ പിടിവിട്ട് മുന്നോട്ടായുന്പോഴേക്കും രാമറച്ഛന് തെന്നി വീണിരുന്നു.\nമുറ്റത്തെ സന്ധ്യക്ക് തിരി കൊളുത്തുന്ന വിളക്ക് കല്ലില് തലയിടിച്ച്.... ചോരയൊഴുക്കി... കുരുതി കൊടുത്ത കോഴിയുടെ അവസാനത്തെ പിടച്ചില് പോലെ അയാളുടെ ശരീരം ചോര കുഴഞ്ഞ മണ്ണില് കിടന്ന് ഒന്ന് പിടഞ്ഞു. നിശ്ചലമായി.\nനന്നായി. മനോഹരമായ അവതരണം. ഞാനുമൊരു നേര്‍ച്ചക്കോഴിയായോ?\n2011, നവംബർ 18 9:27 PM\n2011, നവംബർ 22 12:43 PM\nനന്നായി പറഞ്ഞിരിക്കുന്നു ....\nഒന്നോര്‍ത്താല് ..വിധിയുടെ മുന്‍പില് നമ്മെളെല്ലാം നേര്‍ച്ചകോഴികള്\n2011, നവംബർ 22 10:15 PM\n2011, നവംബർ 26 8:21 PM\n'ഇരിപ്പിടം' വഴിയാണ് ഇവിടെ എത്തിയത്.തീം പഴയതെങ്കിലും നമ്മുടെ വീടുകളില് സംഭവിച്ചു കൊണ്ടിരിക്കുന്നത് കൊണ്ടു പഴയത് എന്നതിന് പ്രസക്തിയില്ല.\nഅഭിനന്ദനങ്ങള് ഈ നല്ല കഥക്ക്\n2011, ഡിസംബർ 1 12:23 PM\nനല്ല കഥക്ക് ഭാവുകങ്ങൾ......\n2011, ഡിസംബർ 1 5:01 PM\nനന്നായി പറഞ്ഞു. സന്തോഷം. ഇരിപട തിനു നന്ദി\n2011, ഡിസംബർ57:45 AM


പാഷന് ഫ്രൂട്ട് ബോധവല്‍ക്കരണ പരിപാടി 15ന് അമ്പലവയലില് - Krishideepam.in\nവയനാട് ജില്ലാ ഭരണകൂടവും കേരള കാര്‍ഷിക സര്‍വ്വകലാശാലയുടെ അമ്പലവയല് പ്രാദേശിക കാര്‍ഷിക ഗവേഷണകേന്ദ്രവും വയനാട് കൃഷി വിജ്ഞാന കേന്ദ്രവും കാര്‍ഷിക വികസന കര്‍ഷകക്ഷേമ വകുപ്പും സംയുക്തമായി നടത്തുന്ന പാഷന് ഫ്രൂട്ട് ബോധവല്‍ക്കരണ പരിപാടി 15ന് അമ്പലവയലില് നടക്കും. വിശേഷപ്പെട്ട ഫലവര്‍ഗ്ഗ വിളകളുടെ കലവറയായി വയനാടിനെ പ്രഖ്യാപിക്കുന്നതിന് മുന്നോടിയായാണ് പരിപാടി സംഘടിപ്പിച്ചിട്ടുള്ളത്. വയനാട് ഫലവര്‍ഗ്ഗ ഗ്രാമപദ്ധതിയുടെ ഭാഗമായി തിരഞ്ഞെടുക്കപ്പെട്ട പഴങ്ങളിലൊന്നാണ് പഴവര്‍ഗ്ഗ വിളകളിലെ ഔഷധഖനിയായി അറിയപ്പെടുന്ന പാഷന്‍ഫ്രൂട്ട്. പോഷകഗുണങ്ങളാല് സമ്പന്നമായ പാഷന്‍ഫ്രൂട്ടിന്റെ പ്രാധാന്യം ഇന്ന് ഏറിക്കൊണ്ടിരിക്കുകയാണ്. മെച്ചപ്പെട്ട വിപണന സാധ്യതയും ഔഷധഗുണങ്ങളുമുള്ള പാഷന്‍ഫ്രൂട്ട് കൃഷിചെയ്യുന്നത് ആരോഗ്യത്തിനും ആദായത്തിനും ഏറെ അഭികാമ്യമാണ്. പാഷന്‍ഫ്രൂട്ട് പാഴാക്കാനുള്ള വിളയല്ല എന്ന തിരിച്ചറിവ് കൃഷിയിലും വിപണനത്തിലും മാറ്റങ്ങള് സൃഷ്ടിക്കുന്നതിനും കര്‍ഷകരെ ബോധവാന്മാരാക്കുകയാണ് പരിപാടിയുടെ ലക്ഷ്യം. പാഷന് ഫ്രൂട്ട് കൃഷിരീതികളെക്കുറിച്ച് അറിയാനും സംശയങ്ങള് ദുരീകരിക്കുന്നതിനും പാഷന് ഫ്രൂട്ട് കൃഷിയിലെ വിദഗ്ധന് ഡോ. പി.പി.ജോയി അന്ന് ക്ലാസ് നയിക്കും. പാഷന് ഫ്രൂട്ടിന്റെ ഗുണങ്ങളും കൃഷി മൂല്യവര്‍ദ്ധിത വിപണന സാധ്യതകളെപ്പറ്റിയും സംസാരിക്കും. വിളപരിപാലനവും കീടനിയന്ത്രണവും കീടരോഗനിയന്ത്രണവും വിപണിയും എന്ന വിഷയത്തിലാണ് ക്ലാസ് നടക്കുക. വാഴക്കുളം പൈനാപ്പിള് ഗവേഷണകേന്ദ്രത്തിലെ റിട്ടയേര്‍ഡ് തലവനാണ് ഡോ. പി.പി.ജോയി. രാവിലെ 10 മണിക്ക് നടക്കുന്ന പരിപാടി ജില്ലാ കലക്ടര് എസ്. സുഹാസ് ഉല്‍ഘാടനം ചെയ്യും. അമ്പലവയല് ഗ്രാമപഞ്ചായത്ത് പ്രസിഡന്റ് സീത വിജയന് അധ്യക്ഷത വഹിക്കും. പാഷന് ഫ്രൂട്ട് പ്രദര്‍ശനത്തിന്റെ ഉദ്ഘാടനം ജില്ലാ പഞ്ചായത്ത് പ്രസിഡന്റ് ഉഷാകുമാരി നിര്‍വ്വഹിക്കും. മേഖലാ കാര്‍ഷികഗവേഷണ കേന്ദ്രം മേധാവി ഡോ. പി.രാജേന്ദ്രന്, കൃഷിഡെപ്യൂട്ടി ഡയറക്ടര് ഷാജി അലക്‌സ്, ജില്ലാ കൃഷി ഓഫീസര് പി.എച്ച്.മെഹര്‍ബാന്, എടവക ഗ്രാമപഞ്ചായത്ത് പ്രസിഡന്റ് ഉഷ വിജയന്, പടിഞ്ഞാറത്തറ ഗ്രാമപഞ്ചായത്ത് പ്രസിഡന്റ് പി.ജി.സജേഷ്, വെള്ളമുണ്ട ഗ്രാമപഞ്ചായത്ത് പ്രസിഡന്റ് പി. തങ്കമണി, എടവക കൃഷി ഓഫീസര് കെ.മമ്മുട്ടി, പടിഞ്ഞാറത്തറ ഗ്രാമപഞ്ചായത്ത് പ്രസിഡന്റ്, വി.സായൂജ്, വെള്ളമുണ്ട കൃഷി ഓഫീസര് പി.സി.റജീസ് തുടങ്ങിയവര് സംബന്ധിക്കും.\n– January (37)


ഗുരു കേരളത്തിനു നൽകിയ മതനിരപേക്ഷ ആത്മീയതയെ തകർക്കാൻ കൊണ്ടുപിടിച്ച ശ്രമങ്ങൾ നടക്കുന്നു - Boolokam\nHome Columns Opinion ഗുരു കേരളത്തിനു നൽകിയ മതനിരപേക്ഷ ആത്മീയതയെ തകർക്കാൻ കൊണ്ടുപിടിച്ച ശ്രമങ്ങൾ നടക്കുന്നു\nമതാതീത ആത്മീയതയാണ് ശ്രീനാരായണ ദർശനത്തിന്റെ മുഖമുദ്ര. ഒരു ജാതി, ഒരു മതം, ഒരു ദൈവം മനുഷ്യന് എന്ന സൂക്തത്തിൽ ഇത് വളരെ വ്യക്തമാണ്. എന്നാൽ ഇതോടൊപ്പം ഓർക്കേണ്ടുന്ന മറ്റൊരു സംഭവംകൂടിയുണ്ട്. ഗുരു സൂക്തത്തെ ജാതി വേണ്ട, മതം വേണ്ട, ദൈവം വേണ്ട മനുഷ്യന് എന്ന് വ്യാഖ്യാനിച്ച സഹോദരൻ അയ്യപ്പനോട് ഒരു അപ്രീതിയും ഗുരുവിന് ഉണ്ടായില്ല. തന്റെ ഏറ്റവും വത്സലശിഷ്യനായി സഹോദരൻ അയ്യപ്പൻ തുടർന്നു. കാരണം ഗുരു ജ്ഞാന യോഗി മാത്രമായിരുന്നില്ല. കർമ്മയോഗികൂടിയായിരുന്നു. ദൈവനിഷേധിയായ അയ്യപ്പന്റെ കർമ്മം തന്റെ ധർമ്മത്തിന്റെ ഭാഗമായി ഗുരു കണ്ടു.\nഇതുകൊണ്ടാണ് കേരളത്തിന്റെ നവോത്ഥാനപാരമ്പര്യത്തിൽ നാം ഗുരുവിനോട് ഏറ്റവും കടപ്പെട്ടിരിക്കുന്നത്. സാമൂഹികമായ ഉച്ചനീചത്വങ്ങളെയും അന്ധവിശ്വാസങ്ങളെയും കേവലം സാമുദായികമായല്ല അദ്ദേഹം വീക്ഷിച്ചത്. തുല്യത, സമത്വം, മനുഷ്യാന്തസ് എന്നിങ്ങനെയുള്ള ഉയർന്ന മൂല്യബോധം സ്വാംശീകരിക്കുകയും അതനുസരിച്ച് എല്ലാ മനുഷ്യർക്കും ബാധകമായ പൊതുതത്ത്വങ്ങൾ ആവിഷ്കരിക്കുകയുമാണ് അദ്ദേഹം ചെയ്തത്. 1925ൽ ശിവഗിരിയിൽ വെച്ച് മഹാത്മാഗാന്ധിയുമായി ജാതി മത പ്രശ്നങ്ങൾ ചർച്ച ചെയ്യുമ്പോൾ, എത്രമാത്രം ഉൾക്കാഴ്ചയോടും മതനിരപേക്ഷ മനസോടെയുമാണ് ഗുരു ഈ വിഷയങ്ങൾ സ്വാംശീകരിച്ചത് എന്ന് നമുക്കു മനസിലാകും.\nസമത്വബോധത്തിന്റെ നെറുകയിൽ നിന്നാണ് അദ്ദേഹം ജാതിവ്യവസ്ഥയെ നേരിട്ടത്. പൌരോഹിത്യാധികാരാവകാശങ്ങളായി സമൂഹത്തിൽ വേരുറച്ചുപോയ വിശ്വാസത്തെ അരുവിപ്പുറത്ത് നടത്തിയ ശിവപ്രതിഷ്ഠ കൊണ്ട് അനായാസമായി പൊളിച്ചെഴുതി. തുടർന്ന് കേവലമായി ആത്മീയ മേഖലയിൽ വ്യാപരിക്കുകയല്ല അദ്ദേഹം ചെയ്തത്. 1905ൽ ഇന്ത്യയിലെ ആദ്യത്തെ കാർഷിക വ്യാവസായിക പ്രദർശനം കൊല്ലത്ത് സംഘടിപ്പിച്ചത് അദ്ദേഹമാണ്. 1926ൽ, ഇന്ത്യയിലെ ആദ്യത്തെ തൊഴിലധിഷ്ഠിത വിദ്യാഭ്യാസ സ്ഥാപനം അദ്ദേഹം ശിവഗിരിയിൽ സ്ഥാപിച്ചു. മനുഷ്യസമൂഹത്തിന്റെ ഭൌതികമായ വളർച്ചയ്ക്കും പുരോഗതിയ്ക്കും ആത്മീയതയ്ക്കൊപ്പം അദ്ദേഹം പ്രാധാന്യം നൽകിയിരുന്നു. ശിവഗിരി തീർത്ഥാടനത്തിന് ഗുരു നിശ്ചയിച്ച ലക്ഷ്യങ്ങളെ ഓർത്തുനോക്കൂ. വിദ്യകൊണ്ട് പ്രബുദ്ധരാകാനും സംഘടന കൊണ്ട് ശക്തരാകാനും നടത്തിയ ആഹ്വാനം, ഭൗതിക വളർച്ച ലക്ഷ്യമാക്കിത്തന്നെയായിരുന്നു. അടിച്ചമർത്തുന്നവരുടെ അധികാരം അതുവഴിയാണ് നിഷ്പ്രഭമാകുക എന്ന കാര്യത്തിൽ ഗുരുവിനൊരു സംശയവും ഉണ്ടായിരുന്നില്ല.\nആലപ്പുഴയിലെ തൊഴിലാളി പ്രസ്ഥാനത്തിന്റെ സ്ഥാപനത്തിന് ഗുരുവിന്റെ സമത്വചിന്തകൾ ഒരു സുപ്രധാന പ്രേരണയായിരുന്നു. ശ്രീനാരാണ പ്രസ്ഥാനത്തിലെ വിപ്ലവകരമായ ധാരകൾ കേരളത്തിലെ ഇടതുപക്ഷ പ്രസ്ഥാനത്തിന്റെ ഒരു സുപ്രധാന സ്രോതസ്സായിരുന്നു. ആത്മീയ ദർശനത്തിൽ മാത്രമല്ല, ഭൗതിക പുരോഗതിയുടെ ബലതന്ത്രത്തിലും നവോത്ഥാനത്തിന്റെ വെളിച്ചം പരത്തിയ മഹാനാണ് ശ്രീനാരായണ ഗുരു.എന്നാൽ ദൗർഭാഗ്യകരമെന്നു പറയട്ടെ, ഗുരുവിനെ മറ്റൊരു ഹിന്ദു സന്യാസിയാക്കി മാറ്റുന്നതിനുവേണ്ടിയുള്ള കൊണ്ടുപിടിച്ച പരിശ്രമങ്ങൾ സംഘപരിവാർ സംഘടിപ്പിച്ചുകൊണ്ടിരിക്കുകയാണ്. അവർക്ക് ഒരു കാര്യം അറിയാം. ഗുരു കേരളത്തിനു നൽകിയ മതനിരപേക്ഷ ആത്മീയതയെ തകർത്തുകൊണ്ടല്ലാതെ അവരുടെ വർഗ്ഗീയ ചിന്തകൾക്ക് ഇവിടെ വേരുറപ്പിക്കാൻ കഴിയില്ല.\nPrevious articleജോലിത്തിരക്കുകളുടെ പേരില് ദാമ്പത്യം വേണ്ട പോലെ പുഷ്പിക്കാത്ത കുടുംബങ്ങളുണ്ട്\nNext articleഹൃദയം കൈകളിൽ !


കാശ്മീരിനെ രണ്ടായി വിഭജിച്ചു: കാശ്മീര്, ലഡാക് | VygaNews\nകാശ്മീരിനെ രണ്ടായി വിഭജിച്ചു: കാശ്മീര്, ലഡാക്\nന്യൂഡല്‍ഹി: കാശ്മീരിനെ രണ്ടായി വിഭജിക്കുകയാണെന്ന് കേന്ദ്ര ആഭ്യന്തര മന്ത്രി അമിത് ഷാ പാര്‍ലമെന്റില് നടത്തിയ പ്രഖ്യാപനത്തില് വ്യക്ത...\nന്യൂഡല്‍ഹി: കാശ്മീരിനെ രണ്ടായി വിഭജിക്കുകയാണെന്ന് കേന്ദ്ര ആഭ്യന്തര മന്ത്രി അമിത് ഷാ പാര്‍ലമെന്റില് നടത്തിയ പ്രഖ്യാപനത്തില് വ്യക്തമാക്കി.\nപാര്‍ലമെന്റിലെ പ്രതിപക്ഷ പ്രതിഷേധ ബഹളത്തിനിടെ കാശ്മീരിനെ ജമ്മു കാശ്മീര്, ലഡാക്ക് എന്നീ കേന്ദ്രഭരണ പ്രദേശങ്ങളായി രണ്ടായി വിഭജിച്ചുവെന്ന് അദ്ദേഹം വ്യക്തമാക്കി.\nഅമിത് ഷാ അവതരിപ്പിച്ച ബില് അനുബന്ധ ഉത്തരവില് രാഷ്ട്രപതി ഒപ്പുവച്ചു.\nഇതോടെ 29 സംസ്ഥാനങ്ങളുണ്ടായിരുന്ന ഇന്ത്യയിൽ ഇനി 28 സംസ്ഥാനങ്ങളാകും ഉണ്ടാകുക.\nഎന്നാല്, ഏഴ് കേന്ദ്രഭരണ പ്രദേശങ്ങള് എന്നത് ഇനി മുതല് ഒമ്പതാകും.\nഗവര്‍ണ്ണര് ഇല്ലാത്ത മുഖ്യമന്ത്രിയും നിയമസഭയും ഉള്‍പ്പെടെയുള്ള ഭരണത്തിന്റെ മേല്‍നോട്ടം ലഫ്റ്റനന്റ് ഗവർണറിൽ നിക്ഷിപ്തമായ ഡല്‍ഹി മോഡല് ഭരണമാകും കാശ്മീരില് ഉണ്ടാകുകയെന്ന് അമിത് ഷാ വ്യക്തമാക്കി.\nഎന്നാല്, ലഡാക്കില് നിയമസഭയുണ്ടാകില്ലെന്നും കേന്ദ്രസര്‍ക്കാരിന്റെ നിയന്ത്രണത്തില് ദാമന് ദിയുവിനെ പോലെയാകും ഭരണമെന്നും അമിത് ഷാ പറഞ്ഞു.\nഇതോടൊപ്പം കാശ്മീരിന് പ്രത്യേക അധികാരം നല്‍കുന്ന ഭരണഘടനയിലെ 370 വകുപ്പ് റദ്ദാക്കി.\nകാശ്മീരിന്റെ ഭാഗമായിരുന്ന ലഡാക്ക് വലിയ ഭൂപ്രദേശമായിരുന്നുവെന്നും ഇതിനെ പ്രത്യേകമാക്കണമെന്നുള്ള ഏറെക്കാലത്തെ ആവശ്യം പരിഗണിച്ചാണ് സര്‍ക്കാരിന്റെ ഈ നീക്കമെന്നും അമിഷ് ഷാ വിശദമാക്കി.\nപഴുതടച്ചുള്ള മുന്നൊരുക്കങ്ങളായിരുന്നു പ്രധാനമന്ത്രി നരേന്ദ്രമോദിയും, ആഭ്യന്തര മന്ത്രി അമിത് ഷായും ദേശീയ സുരക്ഷാ ഉപദേഷ്ടാവ് അജിത് ഡോവലിന്റെയും നേതൃത്വത്തില് നടന്നത്.\nവിഭജനത്തിന്റെ മുന്നോടിയായി കാശ്മീര് താഴ്‌വരയില് പതിനായിരം അര്‍ദ്ധ സൈനീകരെയും, 35000 ത്തോളം സൈനികരെയും വിന്യസിച്ചിരുന്നു. സംസ്ഥാനത്ത് തലേന്ന് അര്‍ദ്ധരാത്രി മുതല് നിരോധനാജ്ഞ പ്രഖ്യാപിക്കുകയും മുന് മുഖ്യമന്ത്രിമാരെ വീട്ടുതടങ്കലിലാക്കുകയും, നേതാക്കളെ അറസ്റ്റ് ചെയ്യുകയും ചെയ്തിരുന്നു.\nസംസ്ഥാനത്തെ എല്ലാ വിദ്യഭ്യാസ സ്ഥപനങ്ങള്‍ക്കും അവധി നല്‍കുകയും, മൊബൈല്, കേബിള്, ടിവി ഇന്റര് നെറ്റ് കണക്ഷനുകള് സുരക്ഷാ മുന്നൊരുക്കങ്ങളുടെ ഭാഗമായി വിച്ഛേദിച്ചിരുന്നു.\nതീര്‍ത്ഥാടകരെയും വിനോദ സഞ്ചാരികളെയും സംസ്ഥാനത്തിന് പുറത്തേയ്ക്ക് പോകാനുള്ള നിര്‍ദ്ദേശവും നല്‍കിയിരുന്നു.\nKeywords: Kashmir, Ladakh, Amith Shah\nVygaNews: കാശ്മീരിനെ രണ്ടായി വിഭജിച്ചു: കാശ്മീര്, ലഡാക്


മുളപ്പിച്ച പയര് വര്‍ഗങ്ങള്‍ക്ക് ഇരട്ടി പോഷക ഗുണമാണുള്ളത് ചെറുപയര്. ആയുര്‍വ്വേദ പ്രകാരം ഒരു പിടി മുളപ്പിച്ച ചെറുപയര് രാവിലെ കഴിച്ചാല് അത് നമ്മുടെ എല്ലാ ആരോഗ്യ പ്രശ്നങ്ങള്‍ക്കും പരിഹാരം കാണാന് സഹായിക്കുന്നു. മുളപ്പിച്ച ചെറുപയര് സ്ഥിരമായി കഴിക്കുന്നത് ജീവിത ശൈലി രോഗങ്ങളെയും മറ്റും പെട്ടെന്ന് തന്നെ ഇല്ലാതാക്കാന് സഹായിക്കുന്നു.\nപ്രോട്ടീന്റെ കലവറയാണ് ചെറുപയര്. മുളപ്പിച്ച് ഉപയോഗിക്കുമ്പോള് ഇത് എല്ലാ വിധത്തിലും ഇരട്ടി ഫലം നല്‍കുന്നു. അതുകൊണ്ട് തന്നെ ഒരു ശങ്കയും കൂടാതെ രാവിലെ വെറും വയറ്റില് മുളപ്പിച്ച ചെറുപയര് നിങ്ങള്‍ക്ക് ശീലമാക്കാവുന്നതാണ്.ചെറുപയര് മുളപ്പിച്ച് രാവിലെ കഴിക്കുന്നത് നിങ്ങളില് രോഗപ്രതിരോധ ശേഷി വര്‍ദ്ധിപ്പിക്കുന്നു. മുളപ്പിച്ച പയര് ശരീരത്തിലെ ആസിഡിന്റെ അളവ് കുറച്ച് പി എച്ച് നില നിയന്ത്രിച്ചു നിര്‍ത്തുന്നതില് സഹായിക്കുന്നു.ശരീരത്തിലെ ചീത്ത കൊളസ്‌ട്രോള് അകറ്റി നല്ല കൊളസ്‌ട്രോള് നിലനിര്‍ത്താന് സഹായിക്കുന്നു. മുളപ്പിച്ച പയറില് എന്‍സൈമുകള് ധാരാളമുണ്ട്. ഇത് ദഹന പ്രവര്‍ത്തനങ്ങള് വര്‍ധിപ്പിക്കാന് സഹായിക്കും.\nഅകാല വാര്‍ധക്യം തടയുന്ന നിരവധി ആന്റി ഓക്‌സിഡന്റുകള് മുളപ്പിച്ച പയറില് ഉണ്ട്. വാര്‍ധക്യത്തിന് കാരണമാകുന്ന ഡി.എന്.എകളുടെ നാശം തടയാന് മുളപ്പിച്ച പയറിനു സാധിക്കുന്നു. ഇവയിലെ ആന്റി ഓക്‌സിന്റുകള് ശരീരത്തിലെ ഫ്രീ റാഡിക്കലുകളുടെ നാശം തടയുന്നു.\nദിവസങ്ങൾ മാത്രം പ്രായമുള‌ള പിഞ്ചുകുഞ്ഞിന് മുന്നിൽ സുല്ലിട്ട് കോവിഡ്; അഭിമാന നേട്ടവുമായി ആശുപത്രി


കോണ്‍ഗ്രസ് ലത്തീന് സമുദായത്തോടൊപ്പം നില്ക്കും -രമേശ് ചെന്നിത്തല – JEEVANAADAM official newspaper of Roman catholics (latin rite) of Kerala, owned by KRLCBC\nതിരുവനന്തപുരം: ഇന്ത്യന് നാഷണല് കോണ്‍ഗ്രസ് എന്നും ലത്തീന് സമുദായത്തോടൊപ്പം നില്ക്കുമെന്ന് പ്രതിപക്ഷ നേതാവ് രമേശ് ചെന്നിത്തല. സമുദായസമ്മേളനത്തില് മുഖ്യാതിഥിയായി പങ്കെടുത്ത് സംസാരിക്കുകയായിരുന്നു അദ്ദേഹം. കേരളത്തിന്റെ പുരോഗതിക്കുവേണ്ടി ലത്തീന് സമുദായം നല്കിയിട്ടുള്ള സംഭാവനകള് എണ്ണിയാലൊടുങ്ങില്ല. വിദ്യാഭ്യാസ-ആതുരശുശ്രൂഷാ രംഗത്ത് ഇന്നും സഭയും സമുദായവും നിസ്തുലമായ സംഭാവനകളാണ് നല്കിവരുന്നത്. രാജ്യത്തിന്റെ വികസനത്തിലും വലിയ പങ്കും ത്യാഗവും വഹിച്ചിട്ടുണ്ട്. തുമ്പയില് ഐഎസ്ആര്‍ഒ സ്ഥാപിക്കാനായി പള്ളിയടക്കം ഒഴിവാക്കിക്കൊടുത്ത നടപടി ഒരു ഉദാഹരണം മാത്രമാണ്.\nകേരളത്തിലെ മത്സ്യത്തൊഴിലാളികള് ഇന്ത്യക്ക് നേടിത്തരുന്ന വിദേശനാണ്യം വളരെ വലുതാണ്.\nഇപ്പോള് സമുദായം നേരിടുന്ന പ്രശ്‌നങ്ങള് ഇവിടെ വ്യക്തമാക്കപ്പെട്ടു. ഓഖി ദുരന്തത്തിനു ശേഷം സംസ്ഥാന സര്‍ക്കാര് സ്വീകരിച്ചിട്ടുള്ള നടപടികള് ദുരന്തബാധിതര്‍ക്ക് ആശ്വാസം പകരുന്നതല്ല. ഓഖിയില് മരിച്ചവരുടെ കണക്കുപോലും സര്‍ക്കാരിന്റെ കൈവശമില്ല. ഓഖി ദുരിതാശ്വാസ നിധിയിലേക്ക് 133 കോടി രൂപയാണ് ലഭിച്ചത്. ഇതില് 30 കോടി രൂപമാത്രമാണ് ഇതുവരെ ചെലവഴിച്ചിട്ടുള്ളത്. മരണമടഞ്ഞ മത്സ്യത്തൊഴിലാളികളുടെ കുടുംബങ്ങള്‍ക്ക് 20 ലക്ഷം രൂപ അനുവദിച്ചെങ്കിലും ഇതു ട്രഷറിയില് തന്നെ നിക്ഷേപിച്ചിരിക്കുകയാണ്. അവരുടെ ആവശ്യങ്ങള്‍ക്ക് ഉപയോഗിക്കുവാന് കഴിയുന്നില്ല. 2000 കോടി രൂപയുടെ മറ്റൊരു പാക്കേജ് പ്രഖ്യാപിച്ചെങ്കിലും ഒരു നടപടിയുമില്ല. ഓഖിയില് ചിലവായ പണം സംബന്ധിച്ച് ധവളപത്രം ഇറക്കണമെന്ന് താന് പത്രസമ്മേളനത്തിലൂടെ ആവശ്യപ്പെട്ടതാണ്. ഭവനനിര്‍മാണവും പ്രതിസന്ധിയിലാണ്. വെറും നാലു ഭവനങ്ങള് മാത്രമാണ് പണിതുനല്കിയിട്ടുള്ളതാണെന്നാണ് അറിവ്. പരിക്കേറ്റവര്‍ക്ക് നല്കുമെന്ന് പറഞ്ഞ5ലക്ഷം രൂപയും നല്കിയിട്ടില്ല. ബോട്ടുകളും വള്ളങ്ങളും പണിയായുധങ്ങളും നശിച്ചവര്‍ക്കും നഷ്ടപരിഹാരം ലഭിച്ചില്ല. ഇത്രയധികം ദുരിതമനുഭവിച്ച ജനത പ്രളയകാലത്ത് സ്വന്തം ജീവന് പോലും അപകടപ്പെടുത്തിയാണ് ദുരിതാശ്വാസപ്രവര്‍ത്തനങ്ങള് നടത്തിയത്. അവര്‍ക്ക് ബിഗ് സല്യൂട്ട് മാത്രം പോര. ലത്തീന് സമുദായത്തിനും മത്സ്യത്തൊഴിലാളിക്കുമൊപ്പം അവരുടെ അവകാശങ്ങള് നേടിയെടുക്കാനായി കോണ്‍ഗ്രസും പ്രതിപക്ഷവും എപ്പോഴും ഉണ്ടായിരിക്കുമെന്ന് ചെന്നിത്തല വ്യക്തമാക്കി.


രാഷ്ട്രീയത്തില് ഒരുകൈനോക്കാന് സരിതാ നായർ; പാര്‍ലമെന്റിലെത്താന് മത്സരിക്കുന്നത് പ്രമുഖ പാര്‍ട്ടിക്കൊപ്പം – MOBI NEWS\nരാഷ്ട്രീയത്തില് ഒരുകൈനോക്കാന് സരിതാ നായർ; പാര്‍ലമെന്റിലെത്താന് മത്സരിക്കുന്നത് പ്രമുഖ പാര്‍ട്ടിക്കൊപ്പം\nസരിതാ എസ്. നായര് രാഷ്ട്രീയത്തിലിറങ്ങുന്നു. അടുത്ത പാര്‍ലമെന്റ് തെരഞ്ഞെടുപ്പില് സരിത മത്സരത്തിനിറങ്ങുമെന്നാണ് ലഭിക്കുന്ന റിപ്പോര്‍ട്ടുകള്. കേരളത്തിലല്ല മറിച്ച് തമിഴ്‌നാട്ടില് നിന്നാകും സരിത പാര്‍ലമെന്ററി മോഹം പരീക്ഷിക്കുക. സരിത അണ്ണാഡിഎംകെ സ്ഥാനാര്‍ഥിയായി മത്സരിക്കുമെന്ന വാര്‍ത്ത തമിഴ് പത്രങ്ങളെല്ലാം വലിയ പ്രാധാന്യത്തോടെയാണ് പ്രസിദ്ധീകരിച്ചിരിക്കുന്നത്.\nസോളാര് സംഭവത്തിനുശേഷം കേരളത്തോട് താല്ക്കാലികമായി വിടപറഞ്ഞ സരിത ഇപ്പോള് ചെന്നൈ കേന്ദ്രീകരിച്ചാണ് ബിസിനസ് നടത്തുന്നത്. അവിടെ സോളാറിനൊപ്പം മറ്റു ചില ബിസിനസുകള് കൂടി അവര് നടത്തുന്നുണ്ട്. തമിഴ് രാഷ്ട്രീയത്തില് വലിയ സ്വാധീനവും സരിതയ്ക്കുണ്ട്. അതേസമയം മത്സരിക്കുമോയെന്ന കാര്യത്തില് സരിതയുടെ പ്രതികരണം ഇതുവരെ പുറത്തുവന്നിട്ടില്ല.തമിഴ് വാരികയായ ‘കുമുദ’ത്തില് വന്ന സരിതയുടെ ആത്മകഥ സൂപ്പര്‍ഹിറ്റായിരുന്നു. തമിഴ്നാട്ടില് ഏറെ പ്രചാരമുള്ള വാരികയാണിത്.\nഎല്ലാം പറയാന് തീരുമാനിക്കുന്നുവെന്ന് അര്‍ത്ഥം വരുന്ന ‘സൊല്ലൈത്താന് ഇനക്കര’ എന്ന പേരിലാണ് സരിതയുടെ ജീവിതം പരമ്പരയായത്. ഇതിന്റെ പ്രചാരണത്തിനായി തമിഴ്നാട്ടിലാകെ സരിതയുടെ വിവിധ ചിത്രങ്ങള് പതിച്ച പോസ്റ്ററുകളുടെ പ്രചാരണവും നടത്തിയിട്ടുണ്ട്. ആദ്യ ലക്കം വന്നതോടെ തന്നെ വന് പ്രതികരണമാണ് വാരികയ്ക്ക് ലഭിച്ചത്.\n← മാതാപിതാക്കളുടെ കൈകളില് കുഞ്ഞിനെ ഏല്‍പ്പിച്ച് യുവതി പുറത്ത് പോയി; മദ്യലഹരിയിലായിരുന്ന മുത്തച്ഛന് കുഞ്ഞിനെ അടുപ്പിലിട്ട് ചുട്ടുകൊന്നു\nതിരുവനന്തപുരത്ത് ബിജെപി പരിഗണിക്കുന്നത് മോഹൻലാലിനെ തന്നെ; എംഎൽഎയുടെ വെളിപ്പെടുത്തൽ ഇങ്ങനെ →\n11 യുവതികളെ കാണാതായി; മൗനം പാലിച്ച് ഉദ്യോഗസ്ഥര്, ഒടുവില് തെളിഞ്ഞത് ക്രൂര പീഡനകഥ!! വിവാദം\nSeptember 23, 2018 By Web Team 0\nഉത്തരകൊറിയ ഇപ്പോഴും സുരഷാഭീഷണി ഉയര്‍ത്തുന്നുണ്ടെന്ന് ജപ്പാന്


From Daman & Diu To Tadoba Andhari Tiger Reserve: Offbeat Places To Visit in September In India - Malayalam Nativeplanet\n»ഗോവയും മണാലിയും വേണ്ട...യാത്രാ ലിസ്റ്റിലേക്ക് തവാങ്ങും ദിയുവും!!\nPublished: Tuesday, August 31, 2021, 13:21 [IST]\nയാത്രകള് പ്ലാന് ചെയ്യുമ്പോള് മിക്കപ്പോഴും പ്രയാസം വരുന്നത് ഇഷ്ടപ്പെട്ട ഇടം തിരഞ്ഞെടുക്കുക എന്നതായിരിക്കും. ബക്കറ്റ് ലിസ്റ്റില് നിറഞ്ഞുകിടക്കുന്ന ഇടങ്ങളില് നിന്നും ഒന്നിലേക്കെത്തുക എന്നതാണ് ആദ്യ വെല്ലുവിളി. മുന്‍പ് പോയതും തിരക്കേറിയതുമായ ഇടങ്ങള് ഒഴിവാക്കുക എന്നതിനാണ് ഇന്ന് കൂടുതലും സഞ്ചാരികള് പ്രാധാന്യം നല്കുന്നത്. തിരക്കേറിയ സ്ഥലങ്ങള് പലപ്പോഴും യാത്രകളില് കൂടുതല് ചിലവ് ഉണ്ടാക്കുന്നു എന്നു മാത്രമല്ല, പ്രകൃതിയോടുള്ള ചൂഷണത്തിന്‍റെ നേര്‍ക്കാഴ്ച കൂടിയാണ്.\nഇന്ത്യയിൽ പതിവായി സന്ദർശിക്കുന്ന സ്ഥലങ്ങൾക്ക് അനുയോജ്യമായ പകരക്കാരായ ചില ഇടങ്ങളെ പരിചയപ്പെടാം...\nഗോവയ്ക്ക് പകരം ദമാന് ആന്‍ഡ് ദിയു\nപലപ്പോഴും ആളുകള് അന്താരാഷ്ട്ര യാത്രയ്ക്ക് ഗോവയെ തിരഞ്ഞെടുക്കുമെങ്കിലും പലപ്പോഴും വിട്ടുപോകുന്നത് ഇവിടം വളരെയധികം തിരക്കും ചെലവേറിയതുമാണെന്നതാണ്. പോക്കറ്റിനു യോജിച്ച അവധിക്കാല ഇടമാണ് വേണ്ടതെങ്കില് പകരംവയ്ക്കുവാന് സാധിക്കുന്ന ഇടം ദാമൻ, ദിയു ആണ്. ശുദ്ധമായ സുവർണ്ണ ബീച്ചുകളും അതിശയകരമായ ശാന്തതയും കാരണം ഇന്ത്യയിലെ ഏറ്റവും മികച്ച റൊമാന്റിക് ഡെസ്റ്റിനേഷനാണ് ഇവിടം. ഇടതൂർന്ന ഈന്തപ്പന തോട്ടങ്ങളും കൊളോണിയൽ സ്മാരകങ്ങളും ഇവിടുത്തെ അത്ഭുതപ്പെടുത്തുന്ന കാഴ്ചകളാണ്. ജല കായിക വിനോദങ്ങള്‍ക്കും ഇവിടം ഏറെ പ്രസിദ്ധമാണ്.\nസന്ദർശനത്തിന് ഏറ്റവും അനുയോജ്യമായ സമയം: ഒക്ടോബർ മുതൽ മാർച്ച് വരെ\nമണാലിയ്ക്കു പകരം ചക്രത\nഹിമാലയ കാഴ്ചകള് കാണുവാന് പറ്റിയ നഗരങ്ങള് നിരവധി നമ്മുടെ രാജ്യത്തുണ്ട്. അതില് മിക്കപ്പോഴും ആളുകള് തിരഞ്ഞെടുക്കുന്നത് മണാലിയാണ്. പക്ഷേ, ഹിമായലക്കാഴ്ചകള്‍ക്ക് യോജിച്ച, ഒരു പക്ഷേ മണാലിയേക്കാര് പ്രസിദ്ധമാണ് ചക്രത. കുറഞ്ഞ ചിലവില് കണ്ടുതീര്‍ക്കുവാന് കഴിയുന്ന ഇവിടം പൊതുവേ വൃത്തിയുള്ള സ്ഥലം കൂടിയാണ്\nസന്ദർശനത്തിന് ഏറ്റവും അനുയോജ്യമായ സമയം: മാർച്ച് മുതൽ ജൂൺ വരെ\nലഡാക്ക് അല്ല, സിക്കിം!\nമഞ്ഞുമൂടിയ മലനിരകളാൽ ചുറ്റപ്പെട്ട മനോഹരമായ കേന്ദ്രഭരണ പ്രദേശമായ ലഡാക്ക് ഇന്ത്യയിലെ ഏറ്റവും പ്രശസ്തമായ വിനോദസഞ്ചാര കേന്ദ്രങ്ങളിൽ ഒന്നാണ്. എന്നാല് തിരക്കേറിയ ഇവിടം ഒഴിവാക്കിയാലും ലഡാക്ക് തരുന്ന അതേ ഫീലില് സന്ദര്‍ശിക്കുവാന് കഴിയുന്ന ഇടമാണ് സിക്കിം. സമൃദ്ധമായ പച്ചപ്പും വിശാലമായ കുന്നുകളും ബുദ്ധവിഹാരങ്ങളും നിറഞ്ഞ ഇവിടുത്തെ കാഴ്ചകള് അതിശയിപ്പിക്കുന്നവയാണ്. സമാധാനപരമായി യാത്ര ചെയ്യുവാന് ആഗ്രഹിക്കുന്നവര്‍ക്ക് എന്തുകൊണ്ടും യോജിച്ച ഇടമായിരിക്കും ഇത്.\nസന്ദർശനത്തിന് ഏറ്റവും അനുയോജ്യമായ സമയം: മാർച്ച് മുതൽ മെയ് വരെയും ഒക്ടോബർ മുതൽ ഡിസംബർ പകുതി വരെയും\nജിം കോര്‍ബറ്റ് പാര്‍ക്ക് വേണ്ട, പോകാം തടോബ അന്ധേരി ടൈഗര് റിസര്‍വ്വിലേക്ക്\nഅന്താരാഷ്ട്ര തലത്തില് പ്രസിദ്ധമായഉത്തരാഖണ്ഡിലെ വിശാലമായ വന്യജീവി സങ്കേതമാണ് ജിം കോർബറ്റ് ദേശീയോദ്യാനം. ഏറ്റവുമധികം സന്ദര്ഡശകര് എത്തിച്ചേരുന്ന വന്യജീവി സങ്കേതങ്ങളിലൊന്നായ ഇവിടം ജൈവൈവിധ്യത്തിനും പ്രസിദ്ധമാണ്. എന്നാല് സീസണ് സമയത്ത് ഇവിടുത്തെ ഹോട്ടലുകളും റിസോർട്ടുകളും വളരെ ചെലവേറിയതും തിരക്കുള്ളതുമാണ്. അങ്ങനെയുള്ലപ്പോള് പകരക്കാരനായി തിരഞ്ഞെടുക്കുവാന് പറ്റിയ സ്ഥലമാണ് തഡോബ അന്ധാരി ടൈഗർ റിസർവ്. മഹാരാഷ്ട്രയിൽ അധികം അറിയപ്പെടാത്ത ഒരു സങ്കേതമാണ്, ജിം കോർബറ്റ് നാഷണൽ പാർക്കിനേക്കാൾ തിരക്ക് കുറവാണ് എന്നതു തന്നെയാണ് ഇവിടേക്ക് യാത്ര ചെയ്യുവാനുള്ള കാരണങ്ങളിലൊന്ന്.\nസന്ദർശനത്തിന് ഏറ്റവും അനുയോജ്യമായ സമയം: ഒക്ടോബർ മുതൽ ജനുവരി പകുതി വരെയും ഏപ്രിൽ മുതൽ മെയ് വരെയും\nജയ്സാല്‍മീറിന് പകരം ഖിംസർ\nരാജസ്ഥാനിലെ ഏറ്റവും മനോഹരമായ ഇ‌ടങ്ങളില് ഒന്നാണ് ജയ്സാല്‍മീര്. കോട്ടകളും കൊട്ടാരങ്ങളും ചരിത്രത്തിന്റെ ഏടുകളിലേക്ക സഞ്ചാരികളെ എത്തിക്കുന്നു. എന്നാല് കുറച്ചു നാലുകളായി ഇവിടെ വലിയ തിരക്ക് ആണ് അനുഭവപ്പെടുന്നത്. അതുകൊണ്ടു തന്നെ പലപ്പോഴും സഞ്ചാരികള് തിരക്കു കുറഞ്ഞ ഇടങ്ങള്‍ക്കാണ് പ്രാധാന്യം നല്കുന്നത്. ബിക്കാനീറിനും ജോധ്പൂരിനും ഇടയിലുള്ള ഖിംസർ ഗ്രാമത്തിലേക്ക് പോകാം. താർ മരുഭൂമിയുടെ പ്രാരംഭ കേന്ദ്രമായി കണക്കാക്കപ്പെടുന്ന ഖിംസാർ മൺ കുടിലുകളാൽ ചുറ്റപ്പെട്ടിരിക്കുന്നു\nസന്ദർശനത്തിന് ഏറ്റവും അനുയോജ്യമായ സമയം: നവംബർ മുതൽ ഫെബ്രുവരി വരെ\nമക്ലിയോഡ്ഗഞ്ചിനു പകരം തവാങ്\nഹിമാചൽ പ്രദേശിലെ കൻഗ്ര ജില്ലയിൽ സ്ഥിതി ചെയ്യുന്ന മക്ലിയോഡ് ഗഞ്ച് പ്രകൃതിയോട് ചേര്‍ന്നു നില്‍ക്കുന്ന കാഴ്ചകള്‍ക്കാണ് പ്രസിദ്ധമായിരിക്കുന്നത്. എന്നാല് അടുത്തകാലത്തായി, മക്ലിയോഡ് സന്ദർശിക്കുന്ന സഞ്ചാരികളുടെ എണ്ണം താരതമ്യേന വര്‍ധിച്ചിരിക്കുകയാണ്. ഇത് തിരക്ക് മാത്രമല്ല, മാലിന്യങ്ങള്‍ക്കും കാരണമാകുന്നു. അതേസമയം, അരുണാചൽ പ്രദേശിലെ തവാങ് അത്ര പ്രസിദ്ധമല്ലാത്ത സ്ഥലമാണ്, കാഴ്ചകളുടെ സമൃദ്ധിയും ഹിമാലയൻ പർവതങ്ങളുടെ കാഴ്ചകളും ഇത് മനോഹരമായ ഒരു യാത്ര ഉറപ്പാക്കുന്നു.\nസന്ദർശനത്തിന് ഏറ്റവും അനുയോജ്യമായ സമയം: മാർച്ച് മുതൽ ജൂൺ വരെയും സെപ്റ്റംബർ മുതൽ ഒക്ടോബർ വരെയും\nഡാർജിലിംഗ് ഇന്ത്യയിലെ പ്രശസ്തമായ ഒരു വിനോദസഞ്ചാര കേന്ദ്രമാണ്. കാഞ്ചന്‍ജംഗയുടെ മനോഹരമായ കാഴ്ചകള്‍ക്കാണ് ഇവിടം പ്രസിദ്ധമായിരിക്കുന്നത്. എന്നാല് പലപ്പോഴും ഇവിടെ അമിതമായ സന്ദര്‍ശകര് കാരണം അതിന്റെ ദോഷഫലങ്ങള് ഇവിടെ കാണാം. ഇതിന് പകരം വയ്ക്കുവാന് പറ്റിയ ഇടമാണ് മേഘാലയയിലെ മൗലിനോംഗ് ഏഷ്യയിലെ ഏറ്റവും വൃത്തിയുള്ള ഗ്രാമമായി കണക്കാക്കപ്പെടുന്ന ഈ സ്ഥലത്ത് ലിവിംഗ് റൂട്ട്സ് ബ്രിഡ്ജ് പോലുള്ള ധാരാളം പ്രകൃതിദത്ത കാഴ്ചകൾ ഉണ്ട്.\nRead more about: travel offbeat


നാടൻ രുചിയിൽ കക്ക ഇറച്ചി ഉലർത്തിയത്. ഇതുണ്ടെങ്കിൽ ചോറിന് പിന്നെ ഒന്നും വേണ്ട. - Ruchi Melam\nനാടൻ രുചിയിൽ കക്ക ഇറച്ചി ഉലർത്തിയത്. ഇതുണ്ടെങ്കിൽ ചോറിന് പിന്നെ ഒന്നും വേണ്ട.\nDecember 30, 2020 by Recipe Desk\nകക്ക ഇറച്ചി വളരെ ചെറിയതാണല്ലോ. അതിനാൽ ഇത് വൃത്തിയാക്കിയെടുക്കാൻ വലിയ ബുദ്ധിമുട്ടാണ്. അതിൻ്റെ ഉള്ളിലുള്ള അഴുക്കുകളൊക്കെ നീക്കം ചെയ്ത് വൃത്തിയാക്കി എടുത്തിട്ട് മാത്രമേ പാചകം ചെയ്യാൻ പാടുള്ളൂ. എന്നാൽ നമുക്ക് ഇത് തയ്യാറാക്കാൻ എന്തൊക്കെ ചേരുവകൾ വേണമെന്ന് നോക്കാം.\nകക്ക ഇറച്ചി- 500ഗ്രാം, ഉള്ളി –2എണ്ണം, ഇഞ്ചി – ചെറിയ കഷണം, വെളുത്തുള്ളി – 8 എണ്ണം, പച്ചമുളക് –4എണ്ണം, ഉപ്പ്- ആവശ്യത്തിന്, മഞ്ഞൾപൊടി- 1/4 ടീസ്പൂൺ, കുരുമുളക്പൊടി- ടീസ്‌പൂൺ, മുളക്പൊടി- 11/4 ടീസ്പൂൺ, പെരുംജീരകപ്പൊടി – 1/2 ടീസ്പൂൺ, തക്കാളി – 1 എണ്ണം, കുരുമുളക് പൊടി- , തേങ്ങാ കൊത്ത് –2ടേബിൾ സ്പൂൺ.\nക്ലീൻ ചെയ്തെടുത്ത കക്കയെടുത്ത് ഒരു മൺട്ടിയിൽ ഇടുക. ശേഷം അതിൽ ഉപ്പും മഞ്ഞൾപൊടിയും, വെള്ളവും ചേർത്ത് മിക്സാക്കി ഗ്യാസിൽ വയ്ക്കുക. പിന്നെ ഗ്യാസ് ഓണാക്കിയ ശേഷം തിളച്ചു വരുമ്പോൾ ലോ ഫ്ലെയ്മിൽ ആക്കി വേവിച്ചെടുക്കുക. ഒരു അര മണിക്കൂർ എങ്കിലും വേവിച്ചാൽ മാത്രമേ കക്ക പാകമാവുകയുള്ളൂ.\nപിന്നീട് ഒരു കടായ് എടുത്ത് ഗ്യാസിൽ വയ്ക്കുക. പിന്നീട് വെളിച്ചെണ്ണ ഒഴിക്കുക. ശേഷം തേങ്ങാ കൊത്ത് ചേർത്ത് വഴറ്റുക. പിന്നീട് കറിവേപ്പില ചേർക്കുക. ശേഷം ഇഞ്ചി, വെളുത്തുള്ളി പെയ്സ്റ്റ് ചേർക്കുക. നല്ല രീതിയിൽ വഴറ്റിയെടുക്കുക. പിന്നീട് ഉള്ളി ചെറുതായി അരിഞ്ഞത് ഉപ്പു കൂടി ചേർത്ത് വഴറ്റുക. ശേഷം പച്ചമുളക് ചേർത്ത് വഴറ്റുക. ഇനി മസാലകൾ ചേർക്കാം. മഞ്ഞൾ പൊടിയും, മുളകുപൊടിയും, മല്ലിപ്പൊടിയും, കുരുമുളക് പൊടിയും, പെരുംജീരകവും ചേർത്ത് വഴറ്റിയെടുക്കുക. പിന്നെ തക്കാളി ചേർത്ത് വഴറ്റുക.\nനല്ല സോഫ്റ്റായി വരുമ്പോൾ അതിൽ വേവിച്ചെടുത്ത കക്ക ചേർക്കുക. ശേഷം മൂടിവച്ച് വേവിക്കുക. ഇടയ്ക്ക് ഇളക്കി കൊടുത്ത് വേവിച്ചെടുക്കുക. നല്ല രീതിയിൽ പാകമായി വന്ന ശേഷം കുറച്ച് കുരുമുളക് പൊടിയും, വെളിച്ചെണ്ണയും ചേർത്ത് ഇറക്കിവയ്ക്കുക. അങ്ങനെ രുചികരമായ കക്ക ഉലർത്തിയത് റെഡിയായി. ഇനി സെർവ്വിംങ്ങ് പാത്രത്തിലേക്ക് മാറ്റാം.


‘ആദ്യമായി സംസ്ഥാന പുരസ്കാരം നേടിത്തന്ന എഴുത്തുകാരൻ’; ഓർമ പങ്കിട്ട് ഔസേപ്പച്ചൻ | Ouseppachan shares the memories of Bichu Thirumala\n‘ആദ്യമായി സംസ്ഥാന പുരസ്കാരം നേടിത്തന്ന എഴുത്തുകാരൻ’; ഓർമ പങ്കിട്ട് ഔസേപ്പച്ചൻ\nആർ.ബി.ശ്രീലേഖ November 26, 2021 04:17 PM IST\nകഥാപാത്രങ്ങളുടെ ജീവിത പശ്ചാത്തലം പഠിച്ച് വരികളെഴുതി അനശ്വരനാക്കുന്ന ബിച്ചു തിരുമല ഒരു ഗായകൻ കൂടി ആയിരുന്നുവെന്ന് പ്രശസ്ത സംഗീതസംവിധായകൻ ഔസേപ്പച്ചൻ. തനിക്ക് ആദ്യമായി സംസ്ഥാന പുരസ്കാരം നേടിത്തന്നതും അദ്ദേഹത്തിന്റെ രചനയായിരുന്നുവെന്ന് ഔസേപ്പച്ചൻ ഓർത്തെടുക്കുന്നു. അന്തരിച്ച ബിച്ചു തിരുമലയെക്കുറിച്ചുള്ള ഓർമ്മകൾ ഔസേപ്പച്ചൻ മനോരമ ഓൺലൈനിനോടു പങ്കുവച്ചപ്പോൾ.\n‘എനിക്ക് ആദ്യമായി സംസ്ഥാന ചലച്ചിത്ര പുരസ്കാരം ലഭിച്ചത് കമൽ സംവിധാനം ചെയ്ത ‘ഉണ്ണികളേ ഒരു കഥപറയാം’ എന്ന ചിത്രത്തിലൂടെയാണ്. ബിച്ചു തിരുമല സർ ആയിരുന്നു ചിത്രത്തിനു വേണ്ടി മധുരമൂറുന്ന വരികൾ എഴുതിയത്. അന്ന് ഞാൻ അദ്ദേഹത്തേക്കാൾ ഇളമുറക്കാരായായിരുന്നു. അന്നത്തെ ഗാനരചയിതാക്കളിൽ നിന്ന് അദ്ദേഹത്തെ വ്യത്യസ്തനാക്കിയത് അദ്ദേഹം നന്നായി പാടും എന്നുള്ളതാണ്. ഞാൻ ഈണം ഒരുക്കുമ്പോൾ വരികൾ എഴുതി അദ്ദേഹം വളരെ ഭംഗിയായി പാടിത്തരും. "വാഴപ്പൂങ്കിളികൾ" എന്ന പാട്ടൊക്കെ അദ്ദേഹം പാടിത്തരുന്നത് ഇപ്പോഴും എന്റെ കാതിൽ മുഴങ്ങുകയാണ്.\nകാക്കോത്തിക്കാവിലെ ‘താനേ ചിതലേറും മോഹങ്ങൾ, തീരാ ശനിശാപ ജന്മങ്ങൾ’. നാടോടികളുടെ സങ്കടവും വേദനയും ഉൾക്കൊള്ളിച്ചുകൊണ്ടുള്ള അവരുടെ സംസ്കാരം ഉൾക്കൊണ്ട അദ്ദേഹത്തിന്റെ വരികൾ അന്ന് ആരെയും ആകർഷിക്കുന്നതായിരുന്നു. ഏതു പാട്ടിനു വരികൾ ചോദിച്ചാലും ആ സന്ദർഭത്തിന് വേണ്ട പശ്ചാത്തലത്തെപ്പറ്റി പഠിച്ചാണ് വരികൾ എഴുതുക. വളരെ രസികനായ വ്യക്തിയായിരുന്നു അദ്ദേഹം. സുന്ദരാകില്ലാഡിയിലെ ‘മാതം പുലരുമ്പോൾ’ എന്ന ഗാനം വളരെ മനോഹരമായിരുന്നു. ഒരാളും ചിന്തിക്കാത്ത തരത്തിൽ ആണ് അദ്ദേഹം ചിന്തിച്ചു വരികൾ എഴുതുന്നത്. ചില ചിത്രങ്ങൾ ശ്രദ്ധിക്കപ്പെട്ടില്ലെങ്കിലും അതിലെ പാട്ടുകൾ ശ്രദ്ധിക്കപ്പെട്ടത് അദ്ദേഹത്തിന്റെ വരികളുടെ പ്രത്യേകത കൊണ്ടുകൂടിയാണ്.\nകമലിന്റെ ‘പൂക്കാലം വരവായി’ എന്ന ചിത്രത്തിലും അദ്ദേഹം എനിക്കായി മനസ്സിൽ തൊടുന്ന വരികൾ കുറിച്ചു. ഫാസിലിന്റെ മണിച്ചിത്രത്താഴിന്റെ നെടുംതൂണായി നിന്ന പഴംതമിഴ്പാട്ട് അദ്ദേഹത്തിന്റെ സൃഷ്ടിയാണ്. മണിച്ചിത്രത്താഴിലെ പാട്ടുകൾക്കു വേണ്ടി ഞാൻ സംഗീതം ചെയ്തില്ലെങ്കിലും അതിന്റെ ഓർക്കസ്‌ട്രേഷൻ കൈകാര്യം ചെയ്തിട്ടുണ്ട്. ആ ചിത്രം ഹിറ്റായതിൽ പാട്ടുകൾക്കും പങ്ക് ഏറെ.\nഎത്ര പ്രയാസമേറിയ ഈണങ്ങൾ കൊടുത്താലും ബിച്ചു സർ അതിന് അനുസരിച്ചുള്ള മനോഹരമായ വരികൾ എഴുതുമായിരുന്നു. അത് വെറുതെ എഴുതുന്നതല്ല വളരെ അർത്ഥവത്തായ വരികളായിരിക്കും അവ. ‘വാഴപ്പൂങ്കിളികൾ’ അത്തരത്തിൽ എനിക്ക് കിട്ടിയൊരു പാട്ടാണ്.\nഞാൻ അദ്ദേഹത്തെ കണ്ടിട്ട് ദീർഘകാലമായി. പുതിയ തലമുറയ്ക്കു വഴിമാറി അദ്ദേഹം തിരക്കുകളിൽ നിന്ന് ഒഴിഞ്ഞു ജീവിക്കുകയായിരുന്നു. ഞങ്ങൾ ഒരുമിച്ചുള്ള സമയങ്ങളൊക്കെ വളരെ ആസ്വാദ്യകരമായിരുന്നു. അദ്ദേഹത്തെപ്പോലെയുള്ള പ്രതിഭാധനന്മാരുടെ നഷ്ടം നികത്താനാകാത്തതാണ്. ഓരോ വേർപാടും വേദനയാണ്. അദ്ദേഹം എഴുതിയ വരികളിലൂടെ അദ്ദേഹം എന്നെന്നും നമ്മോടൊപ്പമുണ്ടാകും. ബിച്ചു സാറിന്റെ വിയോഗത്തിൽ അദ്ദേഹത്തിന്റെ കുടുംബത്തിന്റെ ദുഃഖത്തിൽ പങ്കുചേരുന്നു’, ഔസേപ്പച്ചൻ പറഞ്ഞു.


by Ravanan on Sun Oct 11, 2015 7:50 pm\nഅറുപതുകളിലെ ഒരു സാധാരണ ഗൾഫുകാരന്റെ ജീവിതം വരച്ചു കാട്ടുന്ന ചിത്രം. ആർക്കൊക്കെയോ വേണ്ടി സ്വന്തം ജീവിതം ബലികഴിച്ച എന്നാൽ സ്വാർത്ഥതകളൊന്നുമില്ലത്ത ഒരു സ്നേഹ സന്പന്നൻ.\nയാതൊരു സാങ്കേതിക അതിപ്രസരങ്ങളൊന്നുമില്ലാത്ത ചിത്രം. പച്ചയായ യഥാർധ്യങ്ങളെ വളരെ ആഴത്തിൽ വ്യക്തതയോടെ അഭ്രപാളികളിൽ പകർത്തുന്നതിൽ സംവിധായകൻ വിജയിച്ചു.\nഅവതരണ ശൈലികൊണ്ട് എല്ലാർക്കും ഇഷ്ടപ്പെടും. എന്നാലും ന്യൂ ജെനറേഷൻ ഗിമ്മിക്കുകളൊന്നും പ്രതീക്ഷിക്കണ്ട. അടിപൊളി പാട്ടുകളോ സംഘട്ടനങ്ങളോ ഇല്ല. ഒരു ലോ ബജറ്റ് ചിത്രമാണെന്ന് പറയാൻ കഴിയില്ല. മമ്മൂക്ക തികഞ്ഞ അത്മാർത്ഥതയിൽ അഭിനയിച്ചിട്ടുണ്ട്. ശ്രീയേട്ടനും മോശമല്ല.\nഎനിക്ക് ഏറ്റവും ഇഷ്ടപ്പെട്ടത് സിദ്ദിഖ് ഇക്കയുടെ കഥാപാത്രത്തെയാണ്. അതിന് മതിയായ കാരണമുണ്ട്. ചിത്രം കാണൂ അപ്പോൾ മനസ്സിലാകും.\nCurrent date/time is Fri Aug 23, 2019 12:46 am


തന്റെ മകൾ തന്നെ തേടിവന്നിട്ടും ഒരുനോക്കു കാണാൻ ഭാഗ്യമുണ്ടായില്ലല്ലോ എന്നോർത്തപ്പോൾ കല്യാണിയമ്മ പൊട്ടിക്കരഞ്ഞുപോയി. ഇത്ര ക്രൂരമായ വിധിക്ക് എന്തപരാധമാണ് താൻ ചെയ്‌തത്?\nവിലങ്ങുവച്ച് പോലീസ് ജീപ്പിൽ കൊണ്ടുപോയ കാഴ്‌ചയാണ് അവസാനമായി കണ്ടത്.\nകോടതിയിൽ വിചാരണ സമയത്ത് പോയി കാണണമെന്നുണ്ടായിരുന്നു. പക്ഷേ, കുറ്റവാളിയെപ്പോലെ കൂട്ടിൽ കയറി നിൽക്കുന്ന മകളെ എങ്ങിനെ ഒരമ്മ കാണും?\nവേദനയും യാതനയും അനുഭവിച്ചപ്പോഴും അവളെ ഒരല്ലലും അറിയിക്കാതെ ഓമനിച്ചാണ് വളർത്തിയത്. തന്റെ മകൾക്കും അച്‌ഛനും വറ്റു വാരിക്കൊടുത്ത് വെളളവും മോന്തിക്കൊണ്ട് എത്രയോ രാത്രികളിൽ വയറും മുറുക്കിയുടുത്ത് കിടന്നുറങ്ങിയിട്ടുണ്ട്.\nകഷ്‌ടപ്പാടുകൾക്കെല്ലാം എന്നെങ്കിലും ഒരറുതി വരുമെന്ന് വ്യാമോഹിച്ചിരുന്നു. മനംനൊന്ത് ഈശ്വരനോട് അതിനായി പ്രാർത്ഥിച്ചിട്ടുണ്ട്.\nഎന്നിട്ട്, കനിവിന്റെ കണികപോലും അരുളാൻ ദൈവം തുനിഞ്ഞില്ല. ഇത്ര ശപിക്കപ്പെട്ട ആത്മാവായിപ്പോയല്ലോ തന്റേത്!\nശാന്ത ഇപ്പോൾ എവിടെയായിരിക്കും? അശരണയായി അലഞ്ഞു നടക്കുകയാകുമോ? അപഥചിന്തകൾ ഊറിക്കൂടി. ആരോരും തുണയില്ലാതെ കാണാൻ കൊളളാവുന്ന ഒരു പെൺകുട്ടി നടന്നാൽ എന്തുതന്നെ സംഭവിക്കുകയില്ല?\nഅതോർത്തപ്പോൾ ഉളള് ചുട്ടുനീറി. കൈകൂപ്പി പ്രാർത്ഥിച്ചു. “ദൈവമേ... അവളെയെങ്കിലും എന്റെ മാതിരിയാക്കല്ലെ.”\nകരഞ്ഞുകൊണ്ട് തളർന്നു കിടന്നപ്പോൾ പരീത് ഓർമ്മിപ്പിച്ചു.\n“ഇങ്ങിനെയായാൽ എല്ലാം കൊണ്ടും ബേജാറാകും. മനസ്സിന് കെൽപ്പില്ലെങ്കില് ഞാനും ബീണുപോയെന്നു വരും. ശാന്തമോള് എവിടെയൊണ്ടെന്ന് ഞമ്മ ഇന്നേശിക്കണുണ്ട്. അറിഞ്ഞാല് ആ നിമിശത്തില് ഞമ്മക്കു പോയി കൊണ്ടുവരാം. അതുവരെ ഒന്നു സമാധാനപ്പെട്.”\nആത്മാർത്ഥത തിരളുന്ന ആ വാക്കുകളിൽ അഭയം തേടാൻ മനഃപൂർവ്വം കല്യാണിയമ്മ പരിശ്രമിച്ചു.\nകയ്യും മുഖവും കഴുകി അവർ ദിനകൃത്യങ്ങളിൽ മുഴുകി. മനസ്സ് അപ്പോഴും പ്രാർത്ഥിച്ചുകൊണ്ടിരുന്നു.\n“ഇനിയെങ്കിലും ഞങ്ങളോട് കരുണ കാണിക്കണേ ഗുരുവായൂരപ്പാ..”\nആഴ്‌ചകൾ കഴിയുന്തോറും ഭാരതിയമ്മയ്‌ക്ക് ശാന്തയോട് അടുപ്പം വർദ്ധിച്ചുവന്നു. കൃത്യസമയത്തിന് മരുന്നു കൊടുക്കാനും, നിത്യകർമ്മങ്ങൾ തെറ്റാതെ ഭംഗിയായി നിറവേറ്റാനും ശാന്ത പ്രത്യേകം ശ്രദ്ധ ചെലുത്തി. ഭാരതിയമ്മയെ ശുശ്രൂഷിക്കുമ്പോൾ അജ്ഞാതമായ ഒരു അനുഭൂതി അനുഭവപ്പെടുന്നതായി അവൾക്കു തോന്നുമായിരുന്നു.\nശാന്ത ഒരുസമയവും വെറുതെയിരിക്കാറില്ല. മുറികളും വരാന്തയും അടിച്ചുവാരി ലോഷനൊഴിച്ച് കഴുകി തുടയ്‌ക്കാനും മേൽപ്പുരയിൽ പറ്റിപ്പിടിച്ചിരിക്കുന്ന മാറാലകൾ തൂത്ത് മാറ്റാനും സദാ ശ്രദ്ധിച്ചു.\nഅല്പം മുഷിഞ്ഞാൽ വസ്‌ത്രങ്ങളെല്ലാം കഴുകി വൃത്തിയാക്കിയിടും. അലക്കുകാരന് കൊടുക്കാൻ ക്വാർട്ടേഴ്‌സിൽ വസ്‌ത്രങ്ങളില്ലാതായി. വിഴുപ്പുതുണികൾ കഴുകിയുണക്കി ഇസ്‌തിരിയിടുമ്പോൾ അടക്കളക്കാരൻ അച്ചുതൻനായർ ചോദിക്കും.\n“എന്തിനാ മോളെ ഇങ്ങിനെ കഷ്‌ടപ്പെടുന്നത്? അതൊക്കെ ഡോബി വന്ന് കൊണ്ടുപൊയ്‌ക്കൊളളുമല്ലോ.”\n“ഡോബി കൊണ്ടുപോയാലും തിരിച്ചുകൊണ്ടുവരുമ്പോൾ അഴുക്കെല്ലാം അതുപോലെ തന്നെയിരിക്കും. വസ്‌ത്രങ്ങൾ നശിപ്പിക്കാനേ അവർക്കു കഴിയൂ.”\nശാന്ത പുഞ്ചിരിക്കും. അച്ചുതൻനായർ മൗനം കൊളളും.\nചിട്ടയും ചൊവ്വുമുളള അവളുടെ നടപടികൾ ആ വീട്ടിൽ പല മാറ്റങ്ങളും വരുത്തി. പോർട്ടിക്കോവിലും സ്വീകരണമുറിയിലും അകത്തും കിടക്കുന്ന കസേരകളിൽ വർണ്ണഭംഗിയുളള കുഷനുകളിടാനും, അവയിൽ ആകർഷകമാംവിധം ‘എംബ്രോയഡറിപൂക്കൾ’ തുന്നി പിടിപ്പിക്കാനും ശാന്ത ശ്രദ്ധിച്ചു. വടിവുളള രീതിയിൽ ‘സ്വീറ്റ് ഡ്രീംസും’ ‘ഗോഡ് ഈസ് ലൗവ്വും’ തുന്നിയ തലയിണകളാണ് ഭാരതിയമ്മയുടെ കിടപ്പറയിൽ ഇപ്പോൾ ഉളളത്.\nശാന്തയുടെ കലാബോധവും കരവിരുതും ശ്രദ്ധിച്ച് ഭാരതിയമ്മ അത്ഭുതം കൂറും.\nഅലങ്കാരങ്ങളിൽ പ്രതിപത്തിയില്ലാത്ത ഭാരതിയമ്മയെ പഴയ സ്വഭാവത്തിൽ നിന്നും ക്രമേണ മാറ്റിയെടുക്കണമെന്ന് ശാന്ത ആശിച്ചു. ഉച്ചയൂണു കഴിഞ്ഞ് മാത്രമല്ല, കിട്ടുന്ന സമയത്തെല്ലാം മാസികകളും വാരികകളും നല്ല നല്ല പുസ്‌തകങ്ങളും ഭാരതിയമ്മയെ വായിച്ചു കേൾപ്പിച്ചുകൊണ്ടിരുന്നു. പുതിയ പുസ്‌തകങ്ങൾക്കായി അച്ചുതൻനായരെ വിട്ട് പബ്ലിക് ലൈബ്രറിയിൽ മെമ്പർഷിപ്പും എടുപ്പിച്ചു.\nശാന്ത കഥയും നോവലും വായിച്ചു കേൾപ്പിക്കുമ്പോൾ ഭാരതിയമ്മ സ്വയംമറന്ന് ഇരുന്നുപോകും. കഥയോട് ഇഴുകിച്ചേർന്ന് അതിൽ താദാത്മ്യം പ്രാപിച്ചാണ് അവൾ വായിക്കുന്നത്. കഥാപാത്രങ്ങൾ ജീവനോടെ മുൻപിൽ വന്നു നിൽക്കുന്നുണ്ടെന്ന് തോന്നിപ്പോകും.\nഅവരുടെ ദുഃഖം ഉൾകൊണ്ട് അറിയാതെ കരഞ്ഞുപോകാറുണ്ട്. ഭാരതിയമ്മയുടെ ആരോഗ്യനില പരിഗണിച്ച് ഉല്ലാസപ്രദമായ ഉളളടക്കമുളള പുസ്‌തകങ്ങൾ മാത്രമേ ശാന്ത തിരഞ്ഞെടുക്കാറുളളു.\nഈ പെൺകുട്ടി മൂലം തനിക്ക് എന്തെല്ലാം പുതിയ കാര്യങ്ങൾ മനസ്സിലാക്കാൻ കഴിയുന്നു, എന്ന് വിസ്‌മയിക്കുന്ന ഭാരതിയമ്മ അക്കാര്യം ഭർത്താവിനോട് പറയാറുമുണ്ട്.\nഭാര്യയുടെ പ്രകൃതമാറ്റവും പ്രസരിപ്പും ഡോക്‌ടറെ ഏറെ സന്തോഷിപ്പിച്ചു. കതകുമടച്ച് സദാസമയവും കട്ടിലിൽ കഴിഞ്ഞിരുന്ന അവർ ഒരു ബാലികയുടെ ചൊടിയോടെ ക്വാർട്ടേഴ്‌സിലെല്ലായിടത്തും ഓടിനടക്കുന്നു. അപൂർവ്വമായേ ഇപ്പോൾ പകലുറക്കം പോലുമുളളു. വിളർത്തുമെലിഞ്ഞിരുന്ന ശരീരത്തിൽ തുടുപ്പും രക്തപ്രസാദവും വന്നു.\nശാന്ത കാലുകുത്തിയതോടെ കുടുംബത്തിൽ ഐശ്വര്യവും വന്നു കയറിയെന്ന് ഡോക്‌ടർ മനസ്സിലാക്കി. അശരണയായ അവളെ കൂടുതൽ കഷ്‌ടപ്പെടുത്തരുതെന്ന് അദ്ദേഹം ആശിച്ചു. വിശ്രമമില്ലാതെ എപ്പോഴും ജോലി ചെയ്യരുതെന്ന് അവളെ വിളിച്ച് ഉപദേശിച്ചു.\nമറുപടി ശാന്തയുടെ വേദന നിറഞ്ഞ മന്ദഹാസമായിരുന്നു.\nഒരു ദിവസം ഭർത്താവിനെ സമീപിച്ച് ഭാരതിയമ്മ ചോദിച്ചു.\n“നിങ്ങളല്ലേ പറഞ്ഞത് ജോലി ചെയ്യാനൊന്നും ശാന്തക്ക് പരിചയമില്ലെന്ന്. നോക്കൂ.... ഇപ്പോൾ അച്ചുതൻനായർപോലും വെറുതെ ഇരിക്കുകയാ. എല്ലാ ജോലിയും അവളാ ചെയ്യുന്നത്.”\nഡോക്‌ടർ ഭാര്യയെ നോക്കി.\n“അതുകൊണ്ടുതന്നെയാണ് അവളെ ഇവിടെ നിർത്തരുതെന്ന് പറഞ്ഞതും.”\n“പെൺകുട്ടികള് ജോലി ചെയ്യുന്നത് തെറ്റാണോ?”\n“തെറ്റും ശരിയുമല്ല പ്രശ്‌നം. ഭാഗ്യദോഷം കൊണ്ട് ഗതികേടിലായ ഒരു കുട്ടിയാണവർ. ചോദിക്കട്ടെ, ഈ പ്രായത്തിൽ നമുക്കൊരു പെൺകുട്ടിയുണ്ടെങ്കിൽ അവളെക്കൊണ്ട് ഭാരതി ഈ ജോലിയൊക്കെ ചെയ്യിക്കുമോ?”\nതെല്ലുനേരം ഭാരതിയമ്മ മിണ്ടാതിരുന്നു. പിന്നീട് മുഖമുയർത്തി ഭർത്താവിനെ നോക്കി. അവരുടെ മിഴികൾ നിറഞ്ഞിരുന്നു. ഇടറുന്ന തൊണ്ടയിൽ നിന്നും വാക്കുകളുതിർന്നു.\n“ശരിയാണ്.... നമുക്കൊരു കുഞ്ഞില്ല. ഉണ്ടെങ്കിൽ ഇങ്ങിനെയൊന്നും ചെയ്യിക്കില്ല.”\nഅവരുടെ മനസ്സ് ഉരുകുകയാണെന്ന് കണ്ട് ഡോക്‌ടർ പിടഞ്ഞെണീറ്റു. ആശ്വാസവാക്കുകളാണാവശ്യം. അല്ലെങ്കിൽ അപകടമാണ്.\n“ഭാരതീ.... നിന്നെ വിഷമിപ്പിക്കാൻ പറഞ്ഞതല്ല ഞാൻ..”\nഡോക്‌ടർ ഭാരതിയുടെ ചുമലിൽ കൈവച്ചു.\n“നമുക്കുവേണ്ടി എന്തും ചെയ്യാൻ മടിക്കാത്ത കുട്ടിയാണവൾ. പ്രത്യേകിച്ചും നിനക്കുവേണ്ടി. സ്വന്തം അമ്മയെപ്പോലെയാണ് അവൾ നിന്നെ കരുതുന്നത്.”\n“അതെനിക്കറിയാം. ഇനി അവളെക്കൊണ്ട് ഒരു ജോലിയും ഞാൻ ചെയ്യിക്കില്ല. നമ്മുടെ മകളായിട്ട് ഇവിടെ കഴിഞ്ഞാൽ മതി. ശാന്ത നമ്മുടെ മകളാണ്. ശാന്ത നമ്മുടെ...”\nതുടർന്നു പറയാൻ കഴിഞ്ഞില്ല. അവരുടെ നാവ് കുഴഞ്ഞു. ബോധം അവരെ വെടിയുകയായിരുന്നു. പരിഭ്രമം പൂണ്ട് ഡോക്‌ടർ ഉറക്കെ വിളിച്ചു.\nഅച്ചുതൻനായരും ശാന്തയും ഓടിയെത്തി. എല്ലാവരും കൂടി താങ്ങിയെടുത്ത് കട്ടിലിൽ കിടത്തി. മാക്‌സിമം സ്പീഡിൽ ഫാനിടാൻ ഡോക്‌ടർ നിർദ്ദേശിച്ചു.\nഇഞ്ചക്ഷനെടുക്കുകയും, നെറ്റിയിൽ ഐസ് ബാഗ് വയ്‌ക്കുകയും ചെയ്‌തപ്പോൾ ശ്വാസഗതി നേരെയായി. ഭാരതിയമ്മ മെല്ലെ കണ്ണുതുറന്നു.\nനിറമിഴിയോടെ മുൻപിൽ നിൽക്കുന്ന ശാന്തയുടെ മുഖത്തുനോക്കി അവർ വിളിച്ചു.\nഉൾപ്പുളകമേകുന്ന വിളി. കോരിത്തരിപ്പോടെ കട്ടിലിനരികിൽ ശാന്ത മുട്ടുമടക്കി. പുഞ്ചിരിത്തൂകികൊണ്ട് ഭാരതിയമ്മ അവളുടെ കവിളിൽ തലോടി.\nശാന്ത ആ മുഖത്തേക്ക് ഉറ്റുനോക്കി. വിറയാർന്ന ചുണ്ടുകൾ വീണ്ടും മൊഴിഞ്ഞു.\n“ഇന്നുമുതൽ നീ എന്റെ മോളാണ്. പ്രസവിച്ചതല്ലെങ്കിലും ഞാനാണ് നിന്റെ അമ്മ.”\nഭാരതിയമ്മ വാത്സല്യത്തോടെ അവളുടെ ശിരസ്സ് തലോടി. വീർപ്പുമുട്ടലിൽ ശാന്ത സ്വയം അലിയുകയായിരുന്നു.


ഫേസ്ബുക്കില് പുലികള് മലയാളികള്!! ഐടി വിദ്യാഭ്യാസത്തിലും മല്ലൂസിനെ തോല്‍പ്പിക്കാനാവില്ല മക്കളേ!! | kerala top in it education, internet and mobile association of india survey - Malayalam Oneindia\n5 min ago കൊല്ലത്ത് കണ്ടെത്തിയത് പാക് നിർമ്മിത വെടിയുണ്ടകൾ, മിലിട്ടറി ഇന്റലിജൻസും അന്വേഷണം ആരംഭിച്ചു!\n17 min ago ഈ ദിവസം മുതൽ 2000ത്തിന്റെ നോട്ട് എടിഎമ്മുകളിൽ നിന്ന് ലഭിക്കില്ല, പിൻവലിക്കാൻ തീരുമാനിച്ച് ബാങ്ക്!\n22 min ago 'അമ്പേ കഷ്ടം എന്നേ പറയാനുള്ളു.!' ;വിവാദങ്ങളില് വിശദീകരണവുമായി സുജ സൂസന് ജോര്‍ജ്ജ്\nഫേസ്ബുക്കില് പുലികള് മലയാളികള്!! ഐടി വിദ്യാഭ്യാസത്തിലും മല്ലൂസിനെ തോല്‍പ്പിക്കാനാവില്ല മക്കളേ!!\nPublished: April 21 2017, 12:46 [IST]\nദില്ലി: സാമൂഹികവും രാഷ്ട്രീയവുമായ വിഷയങ്ങില് സോഷ്യല് മീഡിയയില് പ്രതികരിക്കാത്ത മലയാളികള് ചുരുക്കം. സമൂഹ മാധ്യമങ്ങളിലൂടെ മലയാളികളുടെ നാവിന്റെ ചൂടറിഞ്ഞ ലോക പ്രശസ്തര് തന്നെയുണ്ട്. ഇന്റര്‍നെറ്റ് ആന്‍ഡ് മൊബൈല് അസോസിയേഷന് ഓഫ് ഇന്ത്യ നടത്തിയ പഠനത്തില് ഫേസ്ബുക്ക് ഉപയോഗത്തില് കേരളമാണ് മുന്നിലെന്നാണ് വ്യക്തമായിരിക്കുന്നത്.\nഅതേസമയം ഫേസ്ബുക്കില് സമയം കളയുന്നവര് മാത്രമാണ് കേരളത്തിലുള്ളവര് എന്നു കരുതരുത്. ഐടി അധിഷ്ഠിത സ്‌കൂള് വിദ്യാഭ്യാസത്തിലും ഇ-സേവനത്തിലും കേരളത്തെ മറികടക്കാന് ആര്‍ക്കും കഴിഞ്ഞിട്ടില്ലെന്നും റിപ്പോര്‍ട്ടില് വ്യക്തമാക്കുന്നു.\nഐടി അധിഷ്ഠിത സ്‌കൂള് വിദ്യാഭ്യാസത്തിലും ഇ സേവനത്തിലും ഫേസ്ബുക്ക് ഉപയോഗത്തിലും കേരളം ഒന്നാം സ്ഥാനത്താണെന്നാണ് ഇന്റര്‍നെറ്റ് ആന്‍ഡ് മൊബൈല് അസോസിയേഷന് സര്‍വെ റിപ്പോര്‍ട്ട് വ്യക്തമാക്കുന്നത്. അതേസമയം ഇന്റര്‍നെറ്റ് ഉപഭോഗത്തിലെ എല്ലാ ഘടകങ്ങളും എടുത്താല് കേരളം മൂന്നാംസ്ഥാനത്താണെന്നും റിപ്പോര്‍ട്ട് വ്യക്തമാക്കുന്നു. മഹാരാഷ്ട്രയും കര്‍ണാടകയുമാണ് ഒന്നും രണ്ടും സ്ഥാനത്തുള്ളത്.\nഐടി അധിഷ്ഠിത സ്‌കൂള് വിദ്യാഭ്യാസത്തില് കേരളം മുന്‍പന്തിയിലാണെന്നാണ് സര്‍വെ റിപ്പോര്‍ട്ട് വ്യക്തമാക്കുന്നത്. 4071 സെക്കന്‍ഡറി, ഹയര്‍സെക്കന്‍ഡറി സ്‌കൂളുകളില് ഐടി സൗകര്യം ഉണ്ട്. ബ്രോഡ് ബാന്‍ഡ് ശൃംഖലയോെേടയുള്ള ക്ലാസ് മുറികളും 160 പരിശീലകരും 5600 സ്‌കൂള്‍തല കോ- ഓര്‍ഡിനേറ്റര്‍മാരും കേരളത്തിലുണ്ടെന്നും സര്‍വെ വ്യക്തമാക്കുന്നു.\nഇ അടിസ്ഥാന സൗകര്യം, ഇ പങ്കാളിത്തം, ഐടി പരിസരം, സര്‍ക്കാര് ഇ സേവനം എന്നീ നാലു ഘടകങ്ങള് അടിസ്ഥാനമാക്കിയാണ് സര്‍വെ നടത്തിയത്.\n93 ശതമാനം സ്‌കൂളുകള്\nവിദ്യാര്‍ഥികളുടെ വിവരങ്ങള് കൈകാര്യം ചെയ്യാനുള്ള സമ്പൂര്‍ണ, സ്‌കൂളുകള് തമ്മില് വിവര വിനിമയത്തിനുള്ള സ്‌കൂള് വിക്കി, അധ്യാപകരുടെ വിവരങ്ങളുള്ള സ്പാര്‍ക്ക്, പാഠപുസ്തകങ്ങളുള്ള ടെക്സ്റ്റ്ബുക്ക് ഇന്‍ഡെന്‍ഡിങ് സംവിധാനം, പാഠ്യേതര പ്രവര്‍ത്തനങ്ങള്‍ക്കുള്ള ഇ-സംവിധാനം, സ്‌കൂള് ജി.ഐ.എസ്. മാപ്പിങ്, പരീക്ഷാസംവിധാനം, പഠനസഹായത്തിനുള്ള സൈറ്റ്‌സ് ഡിജിറ്റല് ഉള്ളടക്ക സംവിധാനം എന്നിവ ഇ-വിദ്യാഭ്യാസത്തിന്റെ നേട്ടങ്ങളായി വിലയിരുത്തി. കംപ്യൂട്ടര് സൗകര്യമുള്ളതാണ് സംസ്ഥാനത്തെ 93 ശതമാനം സ്കൂളുകളും.\nമൊബൈല് ഉപഭോക്താക്കളുടെ എണ്ണത്തിലും കേരളം തന്നെയാണ് ഒന്നാം സ്ഥാനത്ത്. കേരളത്തില് നൂറില് 50 പേരും ഇന്റര്‍നെറ്റ് ലഭ്യതയുള്ള മൊബൈല് വരിക്കാരാണെന്നാണ് സര്‍വെ വ്യക്തമാക്കുന്നത്. മൊബൈല് വരിക്കാര്‍വഴിയുള്ള വരുമാനം, ഇ-സേവനങ്ങള്, ഇ-ഇടപാടുകള്, പൗരസേവനത്തിനുള്ള ഇ-വാണിജ്യം, ഫെയ്‌സ്ബുക്ക് ഉപയോഗം എന്നിവ അടിസ്ഥാനമാക്കിയുള്ള ഇ-പങ്കാളത്തത്തില് രാജ്യത്ത് ഏറ്റവും മുന്നിലാണ് കേരളം.\nശരാശരി 199 രൂപ\nകേരളത്തില് നടപ്പാക്കിയ ഇ സേവനങ്ങളായ സംസ്ഥാന ഡേറ്റ സെന്റര്, കേരള സ്റ്റേറ്റ് ഏരിയ നെറ്റ് വര്‍ക്ക്, അക്ഷയ തുടങ്ങിയയുടെ പ്രവര്‍ത്തനങ്ങളെ കുറിച്ച് സര്‍വെയില് പ്രത്യേകം പരാമര്‍ശിക്കപ്പെടുകയുണ്ടായി. ഒരു വ്യക്തിയില് നിന്ന് മൊബൈല് ഉപയോഗത്തില് ശരാശരി 199 രൂപ സംസ്ഥാനത്തിന് വരുമാനം ലഭിക്കുന്നുണ്ടെന്നാണ് വിവരം.\nഇ അടിസ്ഥാന സൗകര്യത്തില് രണ്ടാംസ്ഥാനത്താണ് കേരളം. നൂറുപേരില് 95 പേര്‍ക്കും കേരളത്തില് ടെലിഫോണ് കണക്ഷനുണ്ട്. മൊബൈല് വരിക്കാരില് 57 ശതമാനവും ഇന്റര്‍നെറ്റ് ഉപയോഗിക്കുന്നവരാണെന്നും സര്‍വെ വ്യക്തമാക്കുന്നു.\nഅതേസമയം ഇന്റര്‍നെറ്റ് സൗകര്യത്തിനുള്ള തയ്യാറെടുപ്പ് സൂചികയില് ഇന്ത്യയ്ക്ക് തിരിച്ചടി ഉണ്ടായിരിക്കുകയാണ്. 2016ല് ലോകത്തെ 144 രാജ്യങ്ങളില് 89ാം സ്ഥാനത്തുണ്ടായിരുന്ന ഇന്ത്യ ഇപ്പോള് 91ാം സ്ഥാനത്തേക്ക് പിന്തള്ളപ്പെട്ടിരിക്കുകയാണ്. മോദിയുടെ ഡിജിറ്റല് ഇന്ത്യ എന്ന ലക്ഷ്യത്തിന് തിരിച്ചടിയാണിത്.\nfacebook it school education kerala mobile internet survey ഫേസ്ബുക്ക് ഐടി സ്കൂള് വിദ്യാഭ്യാസം കേരളം മൊബൈല് ഇന്‍റര്‍നെറ്റ് സര്‍വെ\nkerala top in it education, internet and mobile association of india survey.\nStory first published: Friday, April 21, 2017, 12:46 [IST]